פרוטוקולים/ועדת הכנסת/3046

ירושלים, י"ד באייר, תשס"א

7 במאי, 2001

**הכנסת החמש-עשרה** נוסח לא מתוקן

**מושב שלישי**

**פרוטוקול מס' 185**

**מישיבת ועדת הכנסת**

## יום שני, כ"ג בניסן התשס"א (16 באפריל 2001), שעה 13:10

**נכחו:**

**חברי הוועדה**: יוסי כץ - היו"ר

נעמי חזן

מרינה סולודקין

**מוזמנים**: חבר הכנסת משה גפני

חבר הכנסת אברהם פרוש

**יועצת משפטית**: ארבל אסטראחן

**מנהל/ת הוועדה**: אתי בן-יוסף

**קצרנית**: אסתר מימון

**סדר היום:** א. המלצה למינוי יושב-ראש ועדת הפנים ואיכות הסביבה

ב. שונות

1. **המלצה למינוי יושב-ראש ועדת הפנים ואיכות הסביבה**

היו"ר יוסי כץ:

אני מביא לדיון בוועדת הכנסת ולהמלצה מינוי יושב-ראש ועדה חדש לוועדת הפנים ואיכות הסביבה. קיבלתי את הודעת סיעת ש"ס וגם את הודעתו האישית של חבר הכנסת דוד אזולאי, המשמש היום כיושב-ראש ועדת הפנים, שהם מסכימים להחלפת יושב-ראש הוועדה, להחלפתו של חבר הכנסת דוד אזולאי בחבר הכנסת הרב משה גפני.

אני מביא את ההמלצה הזאת לאישור ועדת הכנסת. מי בעד, ירים את ידו, מי נגד?

### הצבעה

בעד המינוי - 4

נגד - אין

חבר הכנסת משה גפני נבחר ליושב-ראש ועדת הפנים ואיכות הסביבה.

היו"ר יוסי כץ:

אני מברך אותך. זה חלק ראשון במסלול ארוך. עשינו את השינוי בהליך מזורז כתוצאה מכך שהיתה הסכמה, ולפי בקשתו של חבר הכנסת זאב בוים מהליכוד, יושב-ראש הקואליציה. אני מודה לחברי הכנסת על האישור המהיר. אני מקווה שכניסתך לתפקיד תתואם עם חבר הכנסת אזולאי.

משה גפני:

חבר הכנסת דוד אזולאי דיבר אתי.

1. **שונות**

יוסי כץ:

יש סעיף נוסף?

נעמי חזן:

אדוני היושב-ראש, אני חוזרת ומבקשת שכאשר יש ישיבות בימים שאנחנו נמצאים, והן ישיבות שמועדן לא ידוע מראש, שיתקשרו אלינו טלפונית, ולא יסמכו על האי-מייל.

אתי בן-יוסף:

התקשרנו טלפונית.

אילנה חודדה:

דיברתי עם שרה מסיעת מרצ.

היו"ר יוסי כץ:

תודה רבה, ובהצלחה.

#### הישיבה ננעלה בשעה 13:15