פרוטוקולים/ועדת הכנסת/4176

ירושלים, ג' בטבת, תשס"ב

18 בדצמבר, 2001

הכנסת החמש עשרה נוסח לא מתוקן

מושב רביעי

פרוטוקול מס' 255

מישיבת ועדת הכנסת

# יום שני, כה' בכסלו תשס"ב, 10.12.2001, שעה 11:00

סדר היום:

קביעת מסגרת דיון להצעות להביע אי-אמון בראש הממשלה.

נכחו:

חברי הוועדה: אפי אושעיה – מ"מ היו"ר

עבד אלמאלכ דהאמשה

סגן מזכיר הכנסת: דוד לב

מנהלת הוועדה: אתי בן-יוסף

קצרנית: טלי רם

קביעת מסגרת דיון להצעות להביע אי-אמון בראש הממשלה

מ"מ היו"ר אפי אושעיה:

בוקר טוב. סיעות מרץ, חד"ש ותע"ל הגישו ליושב ראש הכנסת הצעה להביע אי-אמון בראש הממשלה בשל התקפות הטרור חסרות התקדים על ישראל והחלטת הממשלה לראות הרשות הפלסטינית "יישות תומכת טרור" שיש לפעול נגדה בהתאם.

ההצעה תידון היום בשעה 14:00 בצהריים במליאה. אנחנו קובעים את סדרי הדיון.

אדוני סגן המזכיר.

סגן מזכיר הכנסת דוד לב:

ההצעה היא הודעות סיעות במסגרת של שלוש דקות לכל סיעה.

מ"מ היו"ר אפי אושעיה:

אם כן, אני מעלה להצבעה את ההצעה – הודעות סיעתיות במסגרת שלוש דקות לכל סיעה. מי בעד?

## ה צ ב ע ה

בעד – 1

נגד – אין

נמנעים – אין

ההצעה למסגרת דיון להצעות להביע אי-אמון בראש הממשלה של הודעות סיעתיות במסגרת שלוש דקות לכל סיעה נתקבלה.

מ"מ היו"ר אפי אושעיה:

התקבל פה אחד.

תודה רבה, הישיבה נעולה.

חבר הכנסת עבד אלמאלכ דהאמשה הגיע בתום הישיבה והוסיף את קולו בעד.

הישיבה ננעלה בשעה 11:05.