פרוטוקולים/ועדת הכנסת/4393

ירושלים, ד' בשבט, תשס"ב

17 בינואר, 2002

**הכנסת החמש-עשרה**  נוסח לא מתוקן

**מושב רביעי**

# פרוטוקול מס' 268

##### מישיבת ועדת הכנסת

#### יום שלישי, ב' בשבט התשס"ב (15 בינואר 2002), שעה 15:00

**סדר היום:**

ערעורים על החלטת יושב-ראש הכנסת והסגנים שלא לאשר דחיפות הצעות לסדר היום.

**נכחו:**

**חברי הוועדה**:

מ"מ היו"ר אפי אושעיה

יגאל ביבי

יצחק גאגולה

אברהם הירשזון

אליעזר כהן

סופה לנדבר

מרדכי משעני

יצחק סבן

מרינה סולודקין

גנדי ריגר

יובל שטייניץ

יורי שטרן

**יועצת משפטית**: עו"ד ארבל אסטרחן

**מנהלת הוועדה**: אתי בן-יוסף

**קצרנית**: שלומית כהן

**ערעורים על החלטת יושב-ראש הכנסת והסגנים שלא לאשר דחיפות הצעות לסדר היום**

היו"ר אפי אושעיה:

אני פותח את ישיבת הוועדה. הנושא הוא ערעורים על החלטת יושב-ראש הכנסת והסגנים שלא לאשר דחיפות הצעות לסדר היום.

הערעור הראשון הוא של חבר הכנסת אליעזר כהן בנושא: תימלול שיחות בין ליברמן לנתניהו בניגוד לצו בית המשפט.

חבר הכנסת כהן, נמק והסבר.

אליעזר כהן:

אני לא יודע מה קרה בנשיאות הכנסת, אבל קרתה שם תקלה. הנושא הוא מאוד רגיש, הנושא הוא בכותרות. תסתכל על הנוכחות כאן, הנושא מעניין את כולם.

היו"ר אפי אושעיה:

מי בעד? מי נגד?

ה צ ב ע ה

בעד – רוב

נגד – אין

היו"ר אפי אושעיה:

הערעור התקבל פה אחד.

הערעור הבא הוא של חבר הכנסת ברכה בנושא: החלטת הקבינט בעניין המסגד בנצרת. חבר הכנסת ברכה איננו נוכח, ולכן לא נדון בערעורו.

הערעור הבא הוא של חבר הכנסת גנדי ריגר בנושא: האבטלה בישראל ביחס למדינות המערב.

חבר הכנסת גנדי ריגר, למה הנושא הזה דחוף?

גנדי ריגר:

אבטלה זה לא דחוף?

היו"ר אפי אושעיה:

אבל זה דבר מתמשך, זה לא דבר שקרה השבוע.

גנדי ריגר:

זה דבר שקרה היום. לפני התקציב אנחנו צריכים לחשוב היטב על מצב האבטלה, ולאחד את כל הכוחות לשנות את המצב.

היו"ר אפי אושעיה:

התקציב זה סיבה טובה.

מי בעד? מי נגד?

ה צ ב ע ה

בעד – רוב

נגד – אין

היו"ר אפי אושעיה:

הערעור התקבל.

תודה רבה. הישיבה נעולה.

###### הישיבה ננעלה בשעה 15:05