פרוטוקולים/ועדת הכנסת/5045

ירושלים, ח' בסיון, תשס"ב

19 במאי, 2002

##### **הכנסת החמש-עשרה נוסח לא מתוקן**

**מושב רביעי**

# פרוטוקול מס' 305

**מישיבת ועדת הכנסת**

**שנתקיימה ביום שני, ב' בסיון התשס"ב – 13.5.2002, שעה 13:45**

**סדר היום:** קביעת מסגרת הדיון להצעות להביע אי-אמון בראש הממשלה

**נכחו:**

**חברי הוועדה:**

אפי אושעיה – היו"ר

אורי אריאל

עבד אלמאלכ דהאמשה

אריה האן – מזכיר הכנסת

דוד לב – סגן מזכיר הכנסת

**מנהל/ת הוועדה**: אתי בן-יוסף

**קצרנית:** שולמית לחוביצקי

**קביעת מסגרת הדיון להצעות להביע אי-אמון בראש הממשלה**

היו”ר אפי אושעיה:

אני מתכבד לפתוח את ישיבת ועדת הכנסת. עלינו לקבוע את מסגרת הדיון להצעות להביע אי-אמון בראש הממשלה, שהוגשו על-ידי סיעות חד"ש, רע"ם, בל"ד ותע"ל, בנושא המלחמה המתמשכת בשטחים, הגזירות הכלכליות והפגיעה באושיות הדמוקרטיה. אני מבין שמוסכם עליכם שניתן 3 דקות לכל סיעה באופן שיווני, במסגרת דיון סיעתי.

עבד אלמאלכ דהאמשה:

כן, כן, 3 דקות לכל סיעה, גדולה כקטנה.

היו”ר אפי אושעיה:

גדולה כקטנה. האם ההצעה מקובלת?

אורי אריאל:

זה מוסכם עלינו.

היו”ר אפי אושעיה:

אם כן, מסגרת הדיון היא דיון סיעתי, 3 דקות לכל סיעה, גדולה כקטנה. ההצעה נתקבלה פה אחד.

אני מודה לכם. הישיבה נעולה.

###### הישיבה ננעלה בשעה 13:50