**הכנסת השבע-עשרה נוסח לא מתוקן**

**מושב שני**

**פרוטוקול מס' 135**

#### מישיבת ועדת הכנסת

**‏יום שני, כ"ג בתמוז התשס"ז (‏9 ביולי, 2007), שעה 13:30**

**סדר היום**: 1. קביעת מסגרת הדיון להודעת הממשלה, בהתאם לסעיף 31(ב) לחוק-יסוד: הממשלה, להעביר לראש הממשלה את הסמכויות הנתונות לשר האוצר

**נכחו**:

**חברי הוועדה**: יעקב מרגי – היו"ר הזמני

יצחק גלנטי

אחמד טיבי

גדעון סער

מזכיר הכנסת איל ינון

**ייעוץ משפטי**: ארבל אסטרחן

**מנהלת הוועדה**: אתי בן יוסף

**רשמת פרלמנטרית**: אירית שלהבת

**קביעת מסגרת הדיון להודעת הממשלה, בהתאם לסעיף 31(ב) לחוק-יסוד: הממשלה, להעביר לראש הממשלה את הסמכויות הנתונות לשר האוצר**

היו"ר יעקב מרגי:

אני מתכבד לפתוח את ישיבת ועדת הכנסת מספר 135. על סדר היום קביעת מסגרת הדיון להודעת הממשלה, בהתאם לסעיף 31(ב) לחוק-יסוד: הממשלה, להעביר לראש הממשלה את הסמכויות הנתונות לשר האוצר לפי החוקים הבאים: חוק שירות המדינה (מינויים), התשי"ט-1959; חוק שירות המדינה (משמעת), התשכ"ג-1963; וחוק שירות המדינה (סיוג פעילות מפלגתית ומגבית כספים), התשי"ט-1959.

קודם כול אני רוצה להודות ליושב-ראש סיעת הליכוד, חבר הכנסת גדעון סער, שמרכז את העבודה.

זה יהיה דיון סיעתי? אפשר לקבוע סיעתי או אישי.

יצחק גלנטי:

אפשר להסתפק בדיון סיעתי.

גדעון סער:

אני מוכן שיהיה דיון סיעתי.

היו"ר יעקב מרגי:

הוחלט שיהיה דיון סיעתי.

5 דקות לסיעה או 3 דקות לסיעה?

גדעון סער:

5 דקות.

היו"ר יעקב מרגי:

אם כך, יהיה דיון סיעתי, 5 דקות לסיעה.

מי בעד ההצעה לקיים דיון סיעתי של 5 דקות לסיעה? מי נגד?

**הצבעה**

בעד ההצעה לקיים דיון סיעתי של 5 דקות לסיעה – 4

נגד – אין

נמנעים – אין

ההצעה נתקבלה.

היו"ר יעקב מרגי:

4 בעד, אין נגד, אין נמנעים. ההצעה למסגרת הדיון נתקבלה. אני מודה לחברים.

**הישיבה ננעלה בשעה 13:35**