**הכנסת השמונה-עשרה**

**נוסח לא מתוקן**

**מושב רביעי**

**פרוטוקול מס' 257**

**מישיבת ועדת הכנסת**

**יום רביעי, כ' באדר התשע"ב (14 במרץ 2012), שעה 10:30**

**סדר היום:**

קביעת ועדות לדיון בהצעות לסדר-היום הבאות:

1. הצעה לסדר-היום בנושא: "התגברות ההתנכלויות ליהודים בכבישי יו"ש ואירועי הר הבית" – של חה"כ נסים זאב (7774), אריה אלדד (7780) וציפי חוטובלי (7787).

2. הצעה לסדר היום בנושא: "מיסוי מקרקעין - שבח ורכישה - מס רכישה לתושב חוץ", אשר הוסבה מהצעת חוק (פ/3799/18) – של חה"כ מרינה סולודקין.

3. הצעה לסדר היום בנושא: "שיפור תשתיות וכבישים המחברים ישובים דרוזים ובני מיעוטים אחרים בגליל" – של חה"כ שכיב שנאן (7854).

קביעת ועדות לדיון בהצעות החוק הבאות:

1. הצעת חוק גיל הנישואין (תיקון - העלאת גיל הנישואין) (פ/2538/18) של חה"כ אורית זוארץ, התש"ע-2010.

2. הצעת חוק גיל הנישואין (תיקון - העלאת גיל הנישואין) (פ/3217/18) של חה"כ דב חנין, התשע"א-2011.

3. הצעת חוק גיל הנישואין (תיקון - העלאת גיל הנישואין) (פ/3218/18) של חה"כ ניצן הורוביץ, התשע"א-2011.

4. הצעת חוק גיל הנישואין (תיקון - העלאת גיל הנישואין) (פ/4097/18) של חה"כ יריב לוין, התשע"ב-2012.

5. הצעת חוק גיל הנישואין (תיקון - העלאת גיל הנישואין) (פ/4130/18) של חה"כ חנין זועבי וג'מאל זחאלקה, התשע"ב-2012.

6. הצעת חוק יידוע בדבר הסכנות בשימוש בטלפון נייד (פ/3408/18) – הצעת חה"כ יוליה שמאלוב-ברקוביץ וקבוצת חברי כנסת, התשע"א-2011.

7. הצעת חוק הגנה מפני שימוש במכשיר טלפון נייד והגבלת פרסומת (פ/1894/18) – של חה"כ דב חנין וקבוצת חברי כנסת, התש"ע-2009.

בקשת יושב-ראש הוועדה המשותפת לוועדת הפנים והגנת הסביבה ולוועדת הכלכלה, למיזוג הצעות החוק הבאות על-פי סעיף 84(ד) לתקנון הכנסת, ולהביאן כהצעת חוק אחת לקריאה שנייה ולקריאה שלישית:

1. הצעת חוק התכנון והבנייה, התש"ע-2010 (מ/499).

2. הצעת חוק התכנון והבנייה (תיקון – פיצול דירות) (הוראת שעה), התשע"א-2011, של חבר הכנסת ישראל אייכלר (פ/3508/18).

בקשת יושב-ראש ועדת העבודה, הרווחה והבריאות למיזוג הצעות החוק הבאות על-פי סעיף 84(ד) לתקנון הכנסת, ולהביאן כהצעת חוק אחת לקריאה שנייה ולקריאה שלישית:

1. הצעת חוק לתיקון מס הכנסה (מס' 189 והוראת שעה) (הטבות מס לקצבה) (מ/661), התשע"ב-2012.

2. הצעת חוק לתיקון פקודת מס הכנסה (השארת מרכיב הפיצויים בקופת גמל) (פ/3954/18) – של חה"כ חיים כץ, התשע"ב-2012.

**נכחו:**

**חברי הוועדה:**

יריב לוין – היו"ר

נסים זאב

מרינה סולודקין

שכיב מוראד-שנאן

אריה אלדד

**מוזמנים:**

|  |  |  |
| --- | --- | --- |
| דוד דהן | – | המשמר החברתי |

**ייעוץ משפטי:**

ארבל אסטרחן

רחל הכהן – מתמחה

**מנהלת הוועדה:**

אתי בן-יוסף

**רשם פרלמנטרי:**

קובי סימן טוב

**קביעת ועדות לדיון בהצעות החוק הבאות:**

הצעת חוק גיל הנישואין (תיקון - העלאת גיל הנישואין) (פ/2538/18), התש"ע-2010

הצעת חוק גיל הנישואין (תיקון - העלאת גיל הנישואין) (פ/3217/18), התשע"א-2011

הצעת חוק גיל הנישואין (תיקון - העלאת גיל הנישואין) (פ/3218/18), התשע"א-2011

הצעת חוק גיל הנישואין (תיקון - העלאת גיל הנישואין) (פ/4097/18), התשע"ב-2012

הצעת חוק גיל הנישואין (תיקון - העלאת גיל הנישואין) (פ/4130/18), התשע"ב-2012

היו"ר יריב לוין:

בוקר טוב. על סדר-היום יש מספר נושאים, אני אתחיל בנושא השני – קביעת ועדות לדיון בהצעות חוק, ותחילה בחמש הצעות החוק שעוסקות בהעלאת גיל הנישואין: 1. הצעת חוק גיל הנישואין (תיקון - העלאת גיל הנישואין) (פ/4097/18) של חה"כ יריב לוין. 2. הצעת חוק גיל הנישואין (תיקון - העלאת גיל הנישואין) (פ/2538/18) של חה"כ אורית זוארץ. 3. הצעת חוק גיל הנישואין (תיקון - העלאת גיל הנישואין) (פ/3217/18) של חה"כ דב חנין. 4. הצעת חוק גיל הנישואין (תיקון - העלאת גיל הנישואין) (פ/3218/18) של חה"כ ניצן הורוביץ. 5. הצעת חוק גיל הנישואין (תיקון - העלאת גיל הנישואין) (פ/4130/18) של חה"כ חנין זועבי וג'מאל זחאלקה.

נשמעו במליאה ההצעות כדלקמן: המקום שבו אמורה לִדֹון ההצעה הזו היא בוועדת חוקה, חוק ומשפט; כך גם המלצת הלשכה המשפטית. היתה הצעה להעביר את העניין לוועדת הכספים, שנדמה לי שברור לחלוטין שהיא לא הוועדה הרלבנטית והנוגעת בדבר.

נסים זאב:

רגע, או ועדת כספים – לא הוועדה לקידום מעמד האישה?

היו"ר יריב לוין:

לא, זה לא הוצע. אפשר להציע כאן את הוועדה לקידום מעמד האישה, - -

נסים זאב:

אני מציע שזה יהיה בוועדה לקידום מעמד האישה.

היו"ר יריב לוין:

- - אבל אני חושב שהנושא הזה הוא לא רק נושא של מעמד האישה, וראוי שיידון - -

נסים זאב:

לא, הוא שייך למעמד האישה. - - - של האישה.

היו"ר יריב לוין:

- - בוועדת החוקה, חוק ומשפט. מי בעד להעביר את ההצעה הזו לוועדת חוקה, חוק ומשפט? – שניים. מי נגד? – אחד. נמנעים – אין.

הצבעה

בעד קביעת ועדת חוקה, חוק ומשפט לדיון בהצעות חוק:

1. הצעת חוק גיל הנישואין (תיקון - העלאת גיל הנישואין) (פ/2538/18) של חה"כ אורית זוארץ, התש"ע-2010.

2. הצעת חוק גיל הנישואין (תיקון - העלאת גיל הנישואין) (פ/3217/18) של חה"כ דב חנין, התשע"א-2011.

3. הצעת חוק גיל הנישואין (תיקון - העלאת גיל הנישואין) (פ/3218/18) של חה"כ ניצן הורוביץ, התשע"א-2011.

4. הצעת חוק גיל הנישואין (תיקון - העלאת גיל הנישואין) (פ/4097/18) של חה"כ יריב לוין, התשע"ב-2012.

5. הצעת חוק גיל הנישואין (תיקון - העלאת גיל הנישואין) (פ/4130/18) של חה"כ חנין זועבי וג'מאל זחאלקה, התשע"ב-2012 – שניים

נגד – אחד

נמנעים – אין

ההצעה נתקבלה.

היו"ר יריב לוין:

לפיכך אני קובע שכל חמש הצעות החוק האלה יידונו בוועדת החוקה, חוק ומשפט.

**קביעת ועדות לדיון בהצעות החוק הבאות**:

הצעת חוק יידוע בדבר הסכנות בשימוש בטלפון נייד, התשע"א-2011

הצעת חוק הגנה מפני שימוש במכשיר טלפון נייד והגבלת פרסומת, התש"ע-2009

היו"ר יריב לוין:

אני עובר להצעות הבאות: 6. הצעת חוק יידוע בדבר הסכנות בשימוש בטלפון נייד (פ/3408/18) – של חברת הכנסת יוליה שמאלוב-ברקוביץ וקבוצת חברי כנסת. 7. הצעת חוק הגנה מפני שימוש במכשיר טלפון נייד והגבלת פרסומת (פ/1894/18) – של חבר הכנסת דב חנין וקבוצת חברי כנסת.

נשמעו הצעות להעביר לוועדת הכלכלה או לוועדת הפנים והגנת הסביבה. ההצעה – על-פי המלצת הלשכה המשפטית ועל-פי הנושא – אמורה לִדוֹן בוועדת הכלכלה. אני מבין שגם יושב-ראש ועדת הפנים והגנת הסביבה הודיע לי שהוא מסכים שהנושא הזה יעבור לוועדת הכלכלה, ויושב-ראש ועדת הכלכלה מעוניין לקבל את הנושא אליו. לכן, בנסיבות האלה, ומאחר שגם חברת הכנסת שמאלוב-ברקוביץ' ביקשה שהנושא יעבור לוועדת הכלכלה, אני מציע שכך נעשה.

מי בעד להעביר את שתי ההצעות לועדת הכלכלה?

הצבעה

בעד קביעת וועדת הכלכלה לדיון בהצעות חוק:

6. הצעת חוק יידוע בדבר הסכנות בשימוש בטלפון נייד (פ/3408/18) – הצעת חה"כ יוליה שמאלוב-ברקוביץ וקבוצת חברי כנסת, התשע"א-2011.

7. הצעת חוק הגנה מפני שימוש במכשיר טלפון נייד והגבלת פרסומת (פ/1894/18) – של חה"כ דב חנין וקבוצת חברי כנסת, התש"ע-2009 – פה אחד

נגד – אין

נמנעים – אין

ההצעה נתקבלה.

היו"ר יריב לוין:

פה אחד – אין מתנגדים, אין נמנעים. אושר.

נסים זאב:

אני יכול לדבר על הסעיף הראשון?

היו"ר יריב לוין:

אפשר, אבל תן לי לגמור את זה, אחר-כך לפרוטוקול אפשר מה שרוצים.

**קביעת ועדה לדיון בהצעה לסדר-היום הבאה:**

הצעה לסדר-היום בנושא: "התגברות ההתנכלויות ליהודים בכבישי יו"ש ואירועי הר הבית"

היו"ר יריב לוין:

מכאן אני עובר לקביעת ועדות לדיון בהצעות לסדר-היום: הצעה לסדר-היום בנושא: "התגברות ההתנכלויות ליהודים בכבישי יהודה ושומרון ואירועי הר הבית" – של חברי הכנסת נסים זאב, אריה אלדד וציפי חוטובלי.

זה תלוי בכם, לאן שאתם רוצים להעביר את זה.

אריה אלדד:

הבעיה היא שהמקום הטבעי להתנכלויות בכבישי יהודה ושומרון הוא ועדת החוץ והביטחון; ולגבי הר הבית, המקום הטבעי הוא ועדת הפנים והגנת הסביבה. החיסרון הוא שדנו בנושאים האלה כמה וכמה פעמים בוועדת משנה של ועדת חוץ וביטחון – זו ועדה חסויה, והדיונים שלה לא זוכים להד ציבורי ראוי. לכן, אני הייתי מעדיף שהדיון יתקיים – בדגש על האירועים שהיו בהר הבית – בוועדת הפנים והגנת הסביבה.

היו"ר יריב לוין:

אין שום בעיה. מקובל עליך?

נסים זאב:

אני רק רוצה להוסיף שהאירועים בהר הבית הרבה יותר חמורים מיהודה ושומרון, כי בסופו של דבר צה"ל מטפל בנושא של יהודה ושומרון. אבל הבעיה שלנו היא שירושלים נכבשת יום-יום מול עינינו, ואנחנו לא עושים מאומה.

היו"ר יריב לוין:

כן. בסדר גמור.

לפיכך – לאור בקשת המציעים – אני מציע להעביר את זה לוועדת הפנים והגנת הסביבה. מי בעד?

הצבעה

בעד קביעת ועדת הפנים והגנת הסביבה לדיון בהצעה לסדר-היום: "התגברות ההתנכלויות ליהודים בכבישי יו"ש ואירועי הר הבית" – של חה"כ נסים זאב (7774), אריה אלדד (7780) וציפי חוטובלי (7787) – פה אחד.

נגד – אין

נמנעים – אין

ההצעה נתקבלה.

היו"ר יריב לוין:

פה אחד – אין מתנגדים, אין נמנעים.

**קביעת ועדה לדיון בהצעה לסדר-היום הבאה**:

הצעה לסדר היום בנושא: "מיסוי מקרקעין - שבח ורכישה - מס רכישה לתושב חוץ"

היו"ר יריב לוין:

הצעה לסדר-היום: "מיסוי מקרקעין - שבח ורכישה - מס רכישה לתושב חוץ", שהוסבה מהצעת חוק (פ/3799/18) – של חברת הכנסת מרינה סולודקין.

אני מבין שעלו האפשרויות הללו: ועדת הכספים או ועדת הכלכלה. נדמה לי שעל פניו זה נושא של ועדת הכספים באופן מוחלט, אלא אם את מעוניינת במשהו - - -

מרינה סולודקין:

אני אגיד לכם: ועדת הכלכלה עמוסה מאד בעבודה, ולא תהיה ישיבה בנושא הזה. בגלל נושא הדיור הרחב שחבר הכנסת כרמל שאמה-הכהן מתעסק בו בוועדת הכלכלה, יש יותר סיכויים לקיים את הישיבה במושב הקיץ.

אז אם אפשר, אני מבקשת להעביר לוועדת הכלכלה.

היו"ר יריב לוין:

להעביר את זה לוועדת הכלכלה – אבל אין תקדים למצב כזה, שמיסוי מקרקעין נדון בוועדת הכלכלה.

מרינה סולודקין:

אבל זה לא חוק, זה דיון בנושא - - -

ארבל אסטרחן:

אני רואה שסגן שר האוצר ביקש את ועדת הכלכלה.

אתי בן-יוסף:

בהצעה-לסדר.

היו"ר יריב לוין:

אוקיי. אז אני מציע כך: אני אומר באופן מפורש, מבלי שיש בזה איזשהו תקדים; ובגלל שיש בקשה כזאת מכל הגורמים; ויש דיונים בסוגיית הדיור בהיקף הרחב, שהמיסוי משליך עליה; ומאחר שמדובר בהצעה-לסדר ולא בהצעת חוק – תחת כל ההסתייגויות האלה – אנחנו נעביר את הנושא לוועדת הכלכלה.

מי בעד?

הצבעה

בעד קביעת ועדת הכלכלה לדיון בהצעה לסדר-היום בנושא: "מיסוי מקרקעין - שבח ורכישה - מס רכישה לתושב חוץ", אשר הוסבה מהצעת חוק (פ/3799/18) – של חה"כ מרינה סולודקין – פה אחד

נגד – אין

נמנעים – אין

ההצעה נתקבלה.

היו"ר יריב לוין:

פה אחד – אין מתנגדים, אין נמנעים. אושר.

מרינה סולודקין:

תודה רבה.

היו"ר יריב לוין:

בבקשה.

**קביעת ועדה לדיון בהצעה לסדר-היום הבאה**:

הצעה לסדר היום בנושא: "שיפור תשתיות וכבישים המחברים ישובים דרוזים

ובני מיעוטים אחרים בגליל"

היו"ר יריב לוין:

הנושא הבא: הצעה לסדר היום בנושא – "שיפור תשתיות וכבישים המחברים ישובים דרוזים ובני מיעוטים אחרים בגליל", של חה"כ שכיב שנאן (7854).

לאן אתה רוצה להעביר את זה?

שכיב מוראד שנאן:

בגלל שיש פה תכנון סטאטוטורי וזה גם קשור לוועדת הכלכלה ולוועדת הפנים והגנת הסביבה, אז אם אפשר להקים ועדה משותפת – שהנושא רק יעלה.

היו"ר יריב לוין:

אין בעיה להקים ועדה משותפת, אבל אז אנחנו נצטרך לחזור לראשי הוועדות כדי לבקש מהם שמות, וכן הלאה. השאלה היא אם אתה לא מעדיף שזה - - -

נסים זאב:

זה ייקח לך עוד שנה – ועדה משותפת. עוד שנה תהיה לך ועדה משותפת.

שכיב מוראד שנאן:

זו הסיבה שאני מעלה את זה. מה הכי טוב? איפה אפשר לדחוף את זה הכי מהר?

היו"ר יריב לוין:

שמע, אני לא יודע להגיד לך.

נסים זאב:

האמת, שתיהן טובות. שתיהן לא מתפקדות - - -

היו"ר יריב לוין:

זה עניין של ההידברות שלך עם יושב-ראש הוועדה הרלבנטית כדי לנסות ולקדם את זה.

נסים זאב:

- - -

היו"ר יריב לוין:

אם אתה רוצה, אני גם מוכן לדבר איתם בכדי לדחות את ההחלטה לשבוע הבא.

נסים זאב:

בלאו הכי יוצאים לפגרה. ככה הם גם אחרי ארבעה כוסות של יין - - -

היו"ר יריב לוין:

תראה עם מי מהם אתה מסתדר – איך שאתה רוצה. או שאתה רוצה עכשיו, מה שתבקש.

שכיב מוראד שנאן:

אתה יודע מה? – נעביר את זה לוועדת הפנים והגנת הסביבה בגלל התכנון הסטטוטורי.

היו"ר יריב לוין:

אין בעיה. בסדר גמור.

מי בעד להעביר לוועדת הפנים והגנת הסביבה?

הצבעה

בעד קביעת ועדת הפנים והגנת הסביבה לדיון בהצעה לסדר-היום בנושא: "הצעה לסדר היום בנושא: "שיפור תשתיות וכבישים המחברים ישובים דרוזים ובני מיעוטים אחרים בגליל" – של חה"כ שכיב שנאן (7854) – פה אחד

נגד – אין

נמנעים – אין

ההצעה נתקבלה.

היו"ר יריב לוין:

פה אחד – אין מתנגדים, אין נמנעים. אושר.

**בקשת יושב-ראש הוועדה המשותפת לוועדת הפנים והגנת הסביבה ולוועדת הכלכלה:**

**הצעת חוק התכנון והבנייה (מ/499), התש"ע-2010**

**הצעת חוק התכנון והבנייה (תיקון – פיצול דירות) (הוראת שעה) (פ/3508/18), התשע"א-2011,**

היו"ר יריב לוין:

מכאן אני עובר לנושא הראשון שמופיע על סדר-היום: "בקשת יושב-ראש הוועדה המשותפת לוועדת הפנים והגנת הסביבה ולוועדת הכלכלה, למיזוג הצעות החוק הבאות על-פי סעיף 84(ד) לתקנון הכנסת, ולהביאן כהצעת חוק אחת לקריאה שנייה ולקריאה שלישית: 1. הצעת חוק התכנון והבנייה, התש"ע-2010 (מ/499). 2. הצעת חוק התכנון והבנייה (תיקון – פיצול דירות) (הוראת שעה), התשע"א-2011, של חבר הכנסת ישראל אייכלר (פ/3508/18).

מדובר במהלך שאישרנו אותו כאן בעבר, להעביר את הצעת החוק של חבר הכנסת אייכלר מוועדת הפנים והגנת הסביבה לוועדה המשותפת, על-מנת שהיא תשתלב לתוך הדיון בחוק התכנון והבנייה הרחב. בנסיבות האלה – נדמה לי – שאישור בקשת המיזוג הוא מהלך ברור, ואני מציע להיענות לבקשה.

מי בעד?

הצבעה

בעד מיזוג הצעות החוק הבאות על-פי סעיף 84(ד) לתקנון הכנסת:

1. הצעת חוק התכנון והבנייה, התש"ע-2010 (מ/499).

2. הצעת חוק התכנון והבנייה (תיקון – פיצול דירות) (הוראת שעה), התשע"א-2011, של חבר הכנסת ישראל אייכלר (פ/3508/18) – פה אחד

נגד – אין

נמנעים – אין

ההצעה נתקבלה.

היו"ר יריב לוין:

פה אחד – אין מתנגדים, אין נמנעים. אושר.

בקשת יושב-ראש ועדת העבודה הרווחה והבריאות:

**הצעת חוק לתיקון מס הכנסה (מס' 189 והוראת שעה) (הטבות מס לקצבה) (מ/661),**

**התשע"ב-2012**

**הצעת חוק לתיקון פקודת מס הכנסה (השארת מרכיב הפיצויים בקופת גמל) (פ/3954/18),**

**התשע"ב-2012**

היו"ר יריב לוין:

מכאן אני עובר לתוספת לסדר-היום: בקשת יושב-ראש ועדת העבודה, הרווחה והבריאות למיזוג הצעות החוק הבאות על-פי סעיף 84(ד) לתקנון הכנסת, ולהביאן כהצעת חוק אחת לקריאה שנייה ולקריאה שלישית: 1. הצעת חוק לתיקון מס הכנסה (מס' 189 והוראת שעה) (הטבות מס לקצבה) (מ/661), התשע"ב-2012. 2. הצעת חוק לתיקון פקודת מס הכנסה (השארת מרכיב הפיצויים בקופת גמל) (פ/3954/18) – של חה"כ חיים כץ, התשע"ב-2012.

שוב, מדובר בשתי הצעות שעוסקות באותו עניין. מיזוגן ביחד הוא, ממילא, טבעי ומתבקש. לכן, גם לבקשה הזו אני מציע שאנחנו נענה.

מי בעד?

הצבעה

בעד מיזוג הצעות החוק הבאות על-פי סעיף 84(ד) לתקנון הכנסת:

1. הצעת חוק לתיקון מס הכנסה (מס' 189 והוראת שעה) (הטבות מס לקצבה) (מ/661), התשע"ב-2012. 2. הצעת חוק לתיקון פקודת מס הכנסה (השארת מרכיב הפיצויים בקופת גמל) (פ/3954/18) – של חה"כ חיים כץ, התשע"ב-2012 – פה אחד

נגד – אין

נמנעים – אין

ההצעה נתקבלה.

היו"ר יריב לוין:

פה אחד – אין מתנגדים, אין נמנעים.

תודה רבה, הישיבה נעולה.

הישיבה ננעלה בשעה 10:46.