**הכנסת העשרים**

**מושב שני**

**פרוטוקול מס' 54**

**מישיבת ועדת הכנסת**

**יום שני, כ' בחשוון התשע"ו (2 בנובמבר 2015), שעה 12:55**

**סדר היום:**

1. רביזיה על החלטת ועדת הכנסת בדבר הקדמת הדיון בהצעת חוק העונשין (תיקון מס' 123) (הסתה לטרור), התשע"ו–2015 (מ/967), לפני הקריאה הראשונה

2. הרכב הוועדה המשותפת של ועדת הכלכלה וועדת החינוך, התרבות והספורט לפי חוק הרשות השנייה לטלוויזיה ורדיו

**נכחו:**

**חברי הוועדה:**

צחי הנגבי – מ"מ היו"ר

רוברט אילטוב

אברהם נגוסה

**חברי הכנסת:**

ג'מאל זחאלקה

יוסי יונה

**מוזמנים:**

|  |  |  |
| --- | --- | --- |
| דודי קופל | – | משרד האוצר |

**ייעוץ משפטי:**

ארבל אסטרחן

**מנהלת הוועדה:**

אתי בן יוסף

**רישום פרלמנטרי:**

אור שושני

רביזיה על החלטת ועדת הכנסת בדבר הקדמת הדיון בהצעת חוק העונשין (תיקון מס' 123) (הסתה לטרור), התשע"ו–2015 (מ/967), לפני הקריאה הראשונה

היו"ר צחי הנגבי:

אני פותח את הישיבה. מי בעד הצעת הרביזיה של ג'מאל זחאלקה? מי נגדה?

**הצבעה**

בעד הרביזיה – 1

נגד – רוב

הרביזיה על החלטת ועדת הכנסת בדבר הקדמת הדיון בהצעת חוק העונשין (תיקון מס' 123) (הסתה לטרור), התשע"ו–2015 (מ/967), לפני הקריאה הראשונה, לא נתקבלה.

היו"ר צחי הנגבי:

הרביזיה לא אושרה.

הרכב הוועדה המשותפת של ועדת הכלכלה וועדת החינוך, התרבות והספורט לפי חוק הרשות השנייה לטלוויזיה ורדיו

היו"ר צחי הנגבי:

ההרכב החדש הוא? תקריאי אותו.

אתי בן יוסף:

מטעם ועדת הכלכלה: חברי הכנסת איתן כבל, דוד ביטן, נורית קורן, יצחק וקנין, רועי פולקמן, יעקב פרי, דב חנין ועיסאווי פריג'. מטעם ועדת החינוך, התרבות והספורט: יעקב מרגי, מנחם מוזס, מרדכי יוגב, מירב בן ארי, מיקי זוהר, עודד פורר, איציק שמולי ומסעוד גנאים. יושב-ראש הוועדה יהיה חבר הכנסת איתן כבל.

היו"ר צחי הנגבי:

תודה. מי בעד? מי נגד?

**הצבעה**

בעד הרכב הוועדה – רוב

נגד – 1

הרכב הוועדה המשותפת אושר.

היו"ר צחי הנגבי:

אושר. תודה.

יוסי יונה (המחנה הציוני):

רביזיה.

היו"ר צחי הנגבי:

למה?

יוסי יונה (המחנה הציוני):

שיקולים שלנו.

קריאה:

אבל הוא לא חבר בוועדה.

יוסי יונה (המחנה הציוני):

אני מחליף.

היו"ר צחי הנגבי:

אוקיי, רביזיה בעוד חצי שעה. תודה.

אתי בן יוסף:

נודיע מתי.

היו"ר צחי הנגבי:

נודיע מתי. תודה.

הישיבה ננעלה בשעה 13:00.