**הכנסת העשרים**

**מושב שלישי**

**פרוטוקול מס' 237**

**מישיבת ועדת הכנסת**

**יום שלישי, כ"ג באדר התשע"ז (21 במרץ 2017), שעה 13:00**

**סדר היום:**

הצעת חוק הפיקוח על שירותים פיננסיים (שירותים פיננסים מוסדרים) (תיקון מס' 4) (הפעלת מערכת לתיווך באשראי), התשע"ז-2017 (מ/1127)

**נכחו:**

**חברי הוועדה:**

יואב קיש – היו"ר

אמיר אוחנה

דוד ביטן

יואב בן צור

שולי מועלם-רפאלי

אברהם נגוסה

**מוזמנים:**

ברוך לוברט – סגן היועמ"ש, משרד האוצר

**מנהלת הוועדה:**

אתי בן יוסף

**רישום פרלמנטרי:**

שלומית כהן

הצעת חוק הפיקוח על שירותים פיננסיים (שירותים פיננסים מוסדרים) (תקיון מס' 4) (הפעלת מערכת לתיווך באשראי), התשע"ז-2017 (מ/1127)

היו"ר יואב קיש:

חברים, אני פותח את הדיון. אנחנו בבקשת הממשלה להקדמת הדיון בהצעת חוק הפיקוח על שירותים פיננסיים (שירותים פיננסיים מוסדרים). נשמע את משרד האוצר. בבקשה, משרד האוצר.

ברוך לוברט:

שלום, אדוני. אנחנו מבקשים להקדים את הדיון בהצעת החוק שעוסקת בהסדרה של נושא האשראי. אנחנו נמצאים בתוך חקיקה שמיועדת להיכנס כבר ב-1 ביוני השנה לתוקף. היא תעסוק בפיקוח והסדרה של נותני אשראי. אחד מהמקטעים של נותני אשראי זה פלטפורמות P TO P. אלה פלטפורמות שמתווכות בין נותני אשראי למקבלי אשראי.

היו"ר יואב קיש:

החוק הזה בא לפקח על הדבר הזה?

ברוך לוברט:

בא לפקח על הדבר הזה. הפיקוח נכנס לכל לתוקף של כל החוק, ב-1 ביוני. מכאן הדחיפות. גם אם המקטע הזה אולי ייכנס בשלב יותר מאוחר, חשוב לנו להשלים את כל ההסדרה שקשורה לפיקוח על נותני האשראי. מכאן הדחיפות.

היו"ר יואב קיש:

תודה. מישהו רוצה להתייחס? אנחנו בבקשת הממשלה לפטור מחובת הנחה לקריאה ראשונה. אנחנו מעלים את זה להצבעה. מי בעד?

הצבעה

בעד בקשת הממשלה – 6

נגד – אין

נמנעים – אין

בקשת הממשלה לפטור מחובת הנחה נתקבלה.

היו"ר יואב קיש:

פה אחד. ההצעה התקבלה.

תודה. אני נועל את הישיבה.

הישיבה ננעלה בשעה 13:13.