**הכנסת העשרים**

**מושב שלישי**

**פרוטוקול מס' 239**

**מישיבת ועדת הכנסת**

**יום רביעי, כ"ד באדר התשע"ז (22 במרץ 2017), שעה 10:00**

**סדר היום:**

א. קביעת ועדות לדיון בהצעות החוק הבאות:

1. הצעת חוק בנק ישראל (תיקון מס' 4)(הוועדה ליציבות פיננסית), התשע"ז-2017 (מ/1112)

2. הצעת חוק לתיקון פקודת מס הכנסה (מס' 239), התשע"ז-2017 (מ/1116)

3. הצעת חוק מס ערך מוסף (תיקון מס' 56), התשע"ז-2017 (מ/1123)

4. הצעת חוק הפיקוח על שירותים פיננסיים (שירותים פיננסיים מוסדרים)(תיקון מס' 4)(הפעלת מערכת לתיווך באשראי), התשע"ז-2017 (מ/1127)

ב. בקשת יו"ר ועדת הפנים והגנת הסביבה להקדמת הדיון בהצעת חוק שדה התעופה דב הוז(הוראות מיוחדות) התשע"ז- 2017 (כ/ 703), לפני הקריאה השנייה והשלישית

ג. בקשת יו"ר ועדת הכלכלה להקדמת הדיון בהצעת חוק הגנת הצרכן (תיקון מס' 50) (חובת עוסק להציב מכשיר שקילה במכר טובין לפי משקל) התשע"ז-2017 (כ/682), בכפוף לסיום הכנתה לקריאה השנייה והשלישית בוועדת הכלכלה

ד. בקשת יושב-ראש ועדת החוקה, חוק ומשפט למיזוג הצעות החוק הבאות:

1. הצעת חוק השכירות והשאילה (תיקון), התשע"ו-2016 (מ/1073)

2. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/1900/20), של חה"כ דב חנין וקבוצת חברי הכנסת

3. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/2019/20), של חה"כ רועי פולקמן

4. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/ 1240/20), של חה"כ אורלי לוי אבקסיס

5. הצעת חוק השכירות והשאילה (תיקון – הגבלה על העלאת דמי השכירות), התשע"ה-2015 (פ/604/20), של חה"כ תמר זנדברג

6. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/1217/20), של חה"כ יאיר לפיד, חה"כ יעל גרמן

7. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/1229/20), של חה"כ סתיו שפיר וקבוצת חברי הכנסת

**נכחו:**

**חברי הוועדה:**

יואב קיש – היו"ר

רוברט אילטוב

**חברי הכנסת:**

משה גפני – יו"ר ועדת הכספים

רחל עזריה – יו"ר הוועדה המיוחדת

**מוזמנים:**

יצחק הלוי מאיר – ראש העיר אילת

**ייעוץ משפטי:**

ארבל אסטרחן

**מנהל/ת הוועדה:**

אתי בן יוסף

**רישום פרלמנטרי:**

הדס צנוירט

**א. קביעת ועדות לדיון בהצעות החוק הבאות:**

**1. הצעת חוק בנק ישראל (תיקון מס' 4)(הוועדה ליציבות פיננסית), התשע"ז-2017 (מ/1112)**

**2. הצעת חוק לתיקון פקודת מס הכנסה (מס' 239), התשע"ז-2017 (מ/1116)**

**3. הצעת חוק מס ערך מוסף (תיקון מס' 56), התשע"ז-2017 (מ/1123)**

**4. הצעת חוק הפיקוח על שירותים פיננסיים (שירותים פיננסיים מוסדרים)(תיקון מס' 4)(הפעלת מערכת לתיווך באשראי), התשע"ז-2017 (מ/1127)**

היו"ר יואב קיש:

בוקר טוב, אני מתכבד לפתוח את הישיבה. יש לנו כמה הצעות חוק לחלק? ארבע. אני אומר שמה שסיכמתי הוא ש-1 עד 3 ילך לוועדת הכספים, ו-4 ילך לוועדת הרפורמות של רחל עזריה.

משה גפני (יהדות התורה):

מתכוונים לוועדת הרפורמות – קוראים לזה אחרת.

רחל עזריה (כולנו):

קוראים לזה תכנון ובנייה וחופשת לידה, או אולי בגלל שאתמול חופשת לידה עבר במליאה, אולי יש שם אחר.

היו"ר יואב קיש:

אני שמח ששני ראשי הוועדה פה.

רחל עזריה (כולנו):

הוועדה שהעבירה את הארכת חופשת לידה... ככה נקרא לוועדה?

משה גפני (יהדות התורה):

אני תומך בזה...

רחל עזריה (כולנו):

לא חשבנו אחרת...

היו"ר יואב קיש:

בסוף, כפי שאתם רואים, הצלחנו להגיע להסכמות. לא כולם שמחים ומרוצים, אבל זה המצב.

אנחנו מעלים להצבעה את הצעת חוק בנק ישראל (הוועדה ליציבות פיננסית), (מ/1112); והצעת חוק לתיקון פקודת מס הכנסה (מס' 239); והצעת חוק מס ערך מוסף (מ/1123). ההמלצה שלי היא ששלוש הצעות החוק האלה יעברו לוועדת הכספים. מי בעד – ירים את ידו.

הצבעה

בעד – פה אחד

ההמלצה להעביר את הצעת חוק בנק ישראל (תיקון מס' 4)(הוועדה ליציבות פיננסית), התשע"ז-2017; הצעת חוק לתיקון פקודת מס הכנסה (מס' 239), התשע"ז-2017; והצעת חוק מס ערך מוסף (תיקון מס' 56), התשע"ז-2017 לוועדת הכספים, נתקבלה.

היו"ר יואב קיש:

פה אחד.

הצעה מס' 4, הצעת חוק הפיקוח על שירותים פיננסיים (מ/1127) – ההמלצה שלי, שתלך לוועדה בראשות רחל עזריה, כפי ששוחחנו על שמה ארוכות לפני רגע... מי בעד – ירים את ידו.

הצבעה

בעד – פה אחד

ההמלצה להעביר את הצעת חוק הפיקוח על שירותים פיננסיים (שירותים פיננסיים מוסדרים)(תיקון מס' 4)(הפעלת מערכת לתיווך באשראי), התשע"ז-2017 לוועדה המיוחדת לדיון בהצ"ח התכנון והבנייה (תיקון - פיצול דירות), בהצ"ח בעניין תקופת לידה והורות ובהצ"ח התכנון והבנייה (תיקון-דיור בהישג יד) (פ/3029), נתקבלה.

היו"ר יואב קיש:

פה אחד, ההצעה התקבלה. תודה רבה.

משה גפני (יהדות התורה):

תודה רבה.

**ב. בקשת יו"ר ועדת הפנים והגנת הסביבה להקדמת הדיון בהצעת חוק שדה התעופה דב הוז(הוראות מיוחדות) התשע"ז- 2017 (כ/ 703), לפני הקריאה השנייה והשלישית**

היו"ר יואב קיש:

יש לנו בקשה של יו"ר ועדת הפנים והגנת הסביבה להקדמת הדיון בהצעת חוק שדה התעופה דב הוז – שדה דב כמובן - לפני הקריאה השנייה והשלישית. שוחחתי עם יו"ר הוועדה. הוא רוצה להשלים את החקיקה עוד במושב הזה – כמובן גם בגלל לוחות הזמנים הרגישים. כמובן, החלטתי להיענות לבקשתו.

מי בעד – שירים את ידו.

הצבעה

בעד הבקשה – פה אחד

בקשת יו"ר ועדת הפנים והגנת הסביבה להקדמת הדיון בהצעת חוק שדה התעופה דב הוז(הוראות מיוחדות) התשע"ז-2017 (כ/ 703), לפני הקריאה השנייה והשלישית, אושרה.

היו"ר יואב קיש:

פה אחד, הבקשה אושרה.

יצחק הלוי מאיר :

תודה רבה.

**ג. בקשת יו"ר ועדת הכלכלה להקדמת הדיון בהצעת חוק הגנת הצרכן (תיקון מס' 50) (חובת עוסק להציב מכשיר שקילה במכר טובין לפי משקל) התשע"ז-2017 (כ/682), בכפוף לסיום הכנתה לקריאה השנייה והשלישית בוועדת הכלכלה**

היו"ר יואב קיש:

יש לנו עוד בקשה של יו"ר ועדת הכלכלה, להקדמת הדיון בהצעת חוק הגנת הצרכן (חובת עוסק להציב מכשיר שקילה במכר טובין לפי משקל) (כ/682), בכפוף לסיום הכנתה לקריאה השנייה והשלישית בוועדת הכלכלה. גם זה לטובת – לא רציתי לגרור אותו לפה מדיוניו. יעקב אשר מאוד בעד החוק הזה, אז אני חושב שנכבד את בקשתו.

מי בעד – שירים את ידו.

הצבעה

בעד הבקשה – פה אחד

בקשת יו"ר ועדת הכלכלה להקדמת הדיון בהצעת חוק הגנת הצרכן (תיקון מס' 50) (חובת עוסק להציב מכשיר שקילה במכר טובין לפי משקל) התשע"ז-2017 (כ/682), בכפוף לסיום הכנתה לקריאה השנייה והשלישית בוועדת הכלכלה, נתקבלה.

היו"ר יואב קיש:

פה אחד. ההחלטה התקבלה.

**ד. בקשת יושב-ראש ועדת החוקה, חוק ומשפט למיזוג הצעות החוק הבאות:**

**1. הצעת חוק השכירות והשאילה (תיקון), התשע"ו-2016 (מ/1073)**

**2. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/1900/20), של חה"כ דב חנין וקבוצת חברי הכנסת**

**3. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/2019/20), של חה"כ רועי פולקמן**

**4. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/ 1240/20), של חה"כ אורלי לוי אבקסיס**

**5. הצעת חוק השכירות והשאילה (תיקון – הגבלה על העלאת דמי השכירות), התשע"ה-2015 (פ/604/20), של חה"כ תמר זנדברג**

**6. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/1217/20), של חה"כ יאיר לפיד, חה"כ יעל גרמן**

**7. הצעת חוק שכירות הוגנת (הוראת שעה ותיקוני חקיקה), התשע"ה-2015 (פ/1229/20), של חה"כ סתיו שפיר וקבוצת חברי הכנסת**

היו"ר יואב קיש:

עכשיו אנחנו עוסקים במיזוגים שהם בעיקרון טכניים – זה מיזוג אחד, אז רק אקריא. זה בקשה של יו"ר ועדת החוקה, חוק ומשפט למיזוג. מדובר בחוק השכירות והשאילה (מ/1073); (פ/1900); (פ/2019); (פ/1240); (פ/604); (פ/1217); ו-(פ/1229).

הרבה אנשים – אני רואה – רוצים להיות שותפים לחוק השכירות, ואני חושב שזה רק ראוי. רוברט, אתה לא ביניהם? אני רואה פה איזה שמונה הצעות חוק שממוזגות להצעת החוק הממשלתית.

רוברט אילטוב (ישראל ביתנו):

אני תומך.

היו"ר יואב קיש:

אני מעלה את זה להצבעה. מי בעד – שירים את ידו.

הצבעה

בעד הבקשה – פה אחד

הבקשה למיזוג הצעות החוק נתקבלה.

היו"ר יואב קיש:

פה אחד. ההצעה נתקבלה. סיימנו את סדר-היום.

תודה רבה, הישיבה נעולה.

הישיבה ננעלה בשעה 10:15.