**הכנסת העשרים**

**מושב שלישי**

**פרוטוקול מס' 265**

**מישיבת ועדת הכנסת**

**יום שלישי, י"ט בסיון התשע"ז (13 ביוני 2017), שעה 12:00**

**סדר היום:**

בחירת ממלא מקום ליו"ר הכנסת בעת העדרו מהארץ

**נכחו:**

**חברי הוועדה:**

יואב קיש – היו"ר

עבדאללה אבו מערוף

**מוזמנים:**

|  |  |  |
| --- | --- | --- |
| אלינור לאון-ימין | – | מנהלת לשכת מזכירת הכנסת |

**מנהל/ת הוועדה:**

אתי בן יוסף

**רישום פרלמנטרי:**

רמי בן שמעון

בחירת ממלא מקום ליו"ר הכנסת בעת העדרו מהארץ

היו"ר יואב קיש:

בוקר טוב. פותחים את הישיבה. ישיבה קצרה. כולם רצים פה. מה קרה?

עבדאללה אבו מערוף (הרשימה המשותפת):

יש סיבה, כנראה.

אתי בן יוסף:

רצנו ברעידת אדמה, לא?

היו"ר יואב קיש:

הישיבה קצרה. אתמול, נדמה לי, הייתה ישיבה בה בחרנו ממלא מקום ליושב-ראש הכנסת בעת העדרו מהארץ והסתבר שבחרנו לפי המלצת היושב-ראש את חמד עמאר שהסתבר שהוא לא יכול למלא את התפקיד באותו סוף שבוע.

אלינור לאון-ימין:

זה תואם אתו אבל פתאום צץ לו משהו.

היו"ר יואב קיש:

צץ לו משהו אישי.

אלינור לאון-ימין:

הוא באמת לא יכול - - -

היו"ר יואב קיש:

לכן ביקשו מאתנו לשנות. מכיוון שיושב-ראש הכנסת יולי אדלשטיין ייצא ביום רביעי, כ' בסיון, 14 ביוני ויחזור ביום ראשון 18 ביוני, הוא מבקש שנמנה לממלא מקומו את סגן יושב-ראש הכנסת, חבר הכנסת בצלאל סמוטריץ.

אני נוטה להיענות לבקשת היושב-ראש ואני מעלה את זה להצבעה. מי בעד, שירים את ידו. מי נגד? מי נמנע?

הצבעה

בעד ההצעה – 1

נגד – אין

נמנעים – 1

ההצעה למנות את חבר הכנסת בצלאל סמוטריץ לממלא מקום יושב-ראש הכנסת בעת העדרו מהארץ נתקבלה.

היו"ר יואב קיש:

התקבל. בסדר.

עבדאללה אבו מערוף (הרשימה המשותפת):

אם היה מישהו אחר, בבקשה. בקשת כבוד היושב-ראש מקובלת עלי, אבל הבחירה, לצערי, לא חכמה.

היו"ר יואב קיש:

נמנעת. בסדר.

אנחנו סוגרים את הישיבה. תודה.

הישיבה ננעלה בשעה 12:05.