**הכנסת העשרים**

**מושב רביעי**

**פרוטוקול מס' 300**

**מישיבת ועדת הכנסת**

**יום שלישי, י"ז בכסלו התשע"ח (05 בדצמבר 2017), שעה 10:30**

**סדר היום:**

בקשת יו"ר ועדת העבודה, הרווחה הבריאות למיזוג הצעות חוק הבאות לפי סעיף 84(ד) לתקנון הכנסת, ומתן פטור מחובת הנחה לפני הקריאה השנייה והשלישית:

1. הצעת חוק הבטחת הכנסה (תיקון מס' 51) (מענק חימום אחיד), התשע"ח-2017 (מ/1168)

2. הצעת חוק הבטחת הכנסה (תיקון - מענק חימום אחיד), התשע"ח-2017 (פ/4690/20)

3. הצעת חוק הבטחת הכנסה (תיקון - מענק חימום), התשע"ח-2017, של חבר הכנסת איציק שמולי (פ/4692/20)

**נכחו:**

**חברי הוועדה:**

יואב קיש – היו"ר

ישראל אייכלר

**חברי הכנסת:**

יוליה מלינובסקי

**ייעוץ משפטי:**

ארבל אסטרחן

**מנהל/ת הוועדה:**

אתי בן יוסף

**רישום פרלמנטרי:**

רמי בן שמעון

**בקשת יו"ר ועדת העבודה, הרווחה הבריאות למיזוג הצעות חוק הבאות לפי סעיף 84(ד) לתקנון הכנסת, ומתן פטור מחובת הנחה לפני הקריאה השנייה והשלישית:**

**1. הצעת חוק הבטחת הכנסה (תיקון מס' 51) (מענק חימום אחיד), התשע"ח-2017 (מ/1168)**

**2. הצעת חוק הבטחת הכנסה (תיקון - מענק חימום אחיד), התשע"ח-2017 (פ/4690/20)**

**3. הצעת חוק הבטחת הכנסה (תיקון - מענק חימום), התשע"ח-2017, של חבר הכנסת איציק שמולי (פ/4692/20)**

היו"ר יואב קיש:

בוקר טוב לכולם. אני פותח את הדיון. יש לנו שני דברים על סדר-היום: אחד זה מיזוג ואחרי זה בקשה לפטור מחובת הנחה לפני קריאה שנייה ושלישית. נתחיל עם המיזוג?

אתי בן יוסף:

כן. זה המיזוג וזה הפטור לאותן הצעות.

היו"ר יואב קיש:

אז אני מתחיל עם המיזוג.

המיזוג הוא לגבי שני חוקים שאושרו בכנסת ב-22 בנובמבר 2017 לספירתם, ד' בכסלו התשע"ח והועברו לוועדת העבודה, הרווחה והבריאות; ובקשת יושב-ראש הוועדה למיזוג חוק הבטחת הכנסה (תיקון - מענק חימום אחיד) פ/4690 של חברת הכנסת יוליה מלינובסקי וקבוצת חברי כנסת, וחוק פ/4692 של חבר הכנסת איציק שמולי. זאת אומרת, את מקדימה אותו.

אתי בן יוסף:

מיזוג עם ההצעה הממשלתית.

יוליה מלינובסקי (ישראל ביתנו):

זה בסדר.

היו"ר יואב קיש:

אנחנו ממזגים את של שניכם עם הממשלתית.

אתי בן יוסף:

עם הממשלתית, כן.

היו"ר יואב קיש:

אז למה הוא לא כתב את הממשלתית? הממשלתית היא מ/1168. אנחנו ממזגים את כל שלושת ההצעות האלה ואחרי זה נדון בבקשת פטור מחובת הנחה. כיוון שאין לנו הרבה זמן, אני מתכוון לעשות את זה ואני מעלה את זה להצבעה.

מי בעד? שירים את ידו.

הצבעה

בעד ההצעה – פה אחד

הצעת יושב-ראש ועדת העבודה, הרווחה והבריאות למיזוג הצעות החוק נתקבלה.

היו"ר יואב קיש:

פה אחד. ההצעה התקבלה.

עכשיו אנחנו מדברים על הפטור. פה באמת יש שותפות של קואליציה ואופוזיציה, אין פה חילוקי דעות בבית הזה, רוצים להעביר את החקיקה הזו מהר ככל האפשר, גם השר הממונה כמובן. לכן, בכוונתנו לאשר פטור מחובת הנחה לפני קריאה שנייה ושלישית.

מי שבעד, ירים את ידו.

הצבעה

בעד ההצעה – פה אחד

ההצעה לפטור את הצעות החוק מחובת הנחה לפניה קריאה שנייה ושלישית נתקבלה.

היו"ר יואב קיש:

נתקבל.

את רוצה להגיד משהו?

יוליה מלינובסקי (ישראל ביתנו):

- - - את זה למליאה.

היו"ר יואב קיש:

תודה.

אתי בן יוסף:

בהצלחה.

היו"ר יואב קיש:

להתראות. הישיבה נעולה.

הישיבה ננעלה בשעה 10:35.