**הכנסת העשרים**

**מושב חמישי**

**פרוטוקול מס' 417**

**מישיבת ועדת הכנסת**

**יום שלישי, כ"ד בטבת התשע"ט (01 בינואר 2019), שעה 20:25**

**סדר היום:**

<< נושא >> 1. הצעה בדבר מועדי פגרת הבחירות ופעילות הכנסת בפגרה. << נושא >>

<< נושא >> 2. המלצות הוועדה הציבורית לקביעת שכר ותשלומים אחרים לחברי הכנסת בנושא: "גילום מס בשל שדרוג רכב לצורכי מיגון – המלצה לשנת 2019". << נושא >>

**נכחו:**

**חברי הוועדה:**

מכלוף מיקי זוהר – היו"ר

דוד ביטן

**מוזמנים:**

|  |  |  |
| --- | --- | --- |
| איל ינון | – | היועץ המשפטי של הכנסת |
| חיים אבידור | – | חשב הכנסת |
| נדב כספי | – | סגן חשב, הכנסת |
| טובי חכימיאן | – | ראש מדור בכיר תנאי חברי הכנסת, הכנסת |

**ייעוץ משפטי:**

יעל סלנט

**מנהלת הוועדה:**

אתי בן יוסף

**רישום פרלמנטרי:**

אסתר מימון

<< נושא >> המלצות הוועדה הציבורית לקביעת שכר ותשלומים אחרים לחברי הכנסת בנושא:"גילום מס בשל שדרוג רכב לצורכי מיגון – המלצה לשנת 2019". << נושא >>

<< יור >> היו"ר מכלוף מיקי זוהר: << יור >>

אני מתכבד לפתוח את ועדת הכנסת, בעניין הצעה בדבר מועדי פגרת הבחירות ופעילות הכנסת והמלצות הוועדה הציבורית לקביעת שכר ותשלומים אחרים לחברי הכנסת; גילום מס בשל שדרוג רכב לצורכי מיגון. נתחיל בסעיף ב'. יסביר החשב את סעיף ב', ואז נצביע עליו.

<< אורח >> חיים אבידור: << אורח >>

אנחנו מבקשים להאריך בפעם השלישית את הוראת השעה שמתייחסת למה שמחויב על הרכב המשודרג של יושב-ראש הכנסת וראשת האופוזיציה. זה מס על החלק של שדרוג הרכב כתוצאה מהמיגון של הרכב של יושב-ראש הכנסת וראשת האופוזיציה, והחלטה שהמס הזה יגולם על ידי הכנסת, ואילו המס שבו יישא יושב-ראש הכנסת וראשת האופוזיציה יתייחס רק לרכב סטנדרטי שנושאים חברי הכנסת. הוראת השעה מוארכת לשנה נוספת, היות שוועדת הכספים מתעסקת עם רשות המסים להסדרת הנושא הזה מולם.

<< יור >> היו"ר מכלוף מיקי זוהר: << יור >>

תודה. מי בעד? מי נגד? מי נמנע?

הצבעה

בעד ההמלצות – 2

נגד – אין

נמנעים – אין

המלצות הוועדה הציבורית לקביעת שכר ותשלומים אחרים לחברי הכנסת בנושא: גילום מס בשל שדרוג רכב לצורכי מיגון – המלצה לשנת 2019, אושרו.

<< יור >> היו"ר מכלוף מיקי זוהר: << יור >>

ההחלטה התקבלה.

<< נושא >> הצעה בדבר מועדי פגרת הבחירות ופעילות הכנסת בפגרה. << נושא >>

<< יור >> היו"ר מכלוף מיקי זוהר: << יור >>

אדוני היועץ המשפטי המועדים הוקראו בוועדה. חברי הוועדה שמעו אותם לאשורם. אפשר בעיקרון להצביע? תרצה להעיר הערה?

<< דובר >> איל ינון: << דובר >>

לא. אין לי הערות.

<< יור >> היו"ר מכלוף מיקי זוהר: << יור >>

אני רק מדגיש שהכנסת מסיימת את עבודתה הלילה.

<< דובר >> דוד ביטן (הליכוד): << דובר >>

המושב מסתיים הלילה.

<< יור >> היו"ר מכלוף מיקי זוהר: << יור >>

המושב מסתיים הלילה, אנחנו יוצאים לפגרת בחירות, והחל ממחר כל דיון הוא בהתאם לקריטריונים שהובאו בפנינו. מי בעד? מי נגד? מי נמנע?

הצבעה

בעד ההצעה – 2

נגד – אין

נמנעים – אין

ההצעה בדבר מועדי פגרת הבחירות ופעילות הכנסת בפגרה אושרה.

<< יור >> היו"ר מכלוף מיקי זוהר: << יור >>

ההחלטה התקבלה. תודה רבה. הישיבה נעולה.

<< סיום >> הישיבה ננעלה בשעה 20:30. << סיום >>