**הכנסת העשרים-ושלוש**

**מושב ראשון**

**פרוטוקול מס' 11**

**מישיבת ועדת הכנסת**

**יום שני, כ"ג בסיון התש"ף (15 ביוני 2020), שעה 11:00**

**סדר היום:**

<< נושא >> 1. בקשת הממשלה להקדמת הדיון בהצעות חוק, לפני הקריאה הראשונה: << נושא >>

א. הצעת חוק תכנון משק החלב (תיקון מס' 3), התש"ף-2020 (מ/1322).

ב. הצעת חוק התכנון והבנייה (תיקון מס' 101) (תיקון מס' 5), התש"ף-2020 (מ/1323).

ג. הצעת חוק להארכת תוקפן של תקנות שעת חירום (נגיף הקורונה החדש – הגבלת

פעילות), התש"ף-2020 (מ/1324).

ד. הצעת חוק להארכת תוקפן של תקנות שעת חירום (נגיף קורונה החדש – הגבלת מספר

העובדים במקום עבודה לשם צמצום התפשטות נגיף הקורונה החדש), התש"ף-2020

(מ/1325).

<< נושא >> 2. קביעת סדרי דיון מיוחדים, לפי סעיף 98 לתקנון הכנסת בקריאה השנייה והשלישית, בהצעות החוק הבאות:

1.הצ"ח -יסוד: הכנסת (תיקון מס' 49) (כ/841).

2. הצ"ח הכנסת (תיקון מס' 47), התש"ף-2020 (כ/841).

3. הצ"ח מענק לעידוד תעסוקה (הוראת שעה - נגיף הקורונה החדש) (מ/1311) << נושא >>

<< הלסי >> 3. קביעת ועדה לדיון בהצעה לסדר-היום בנושא: "פגיעה בשוויון מגדרי - מחאה כנגד קוד הלבוש במוסדות החינוך"

**נכחו:**

**חברי הוועדה:**

איתן גינזבורג – היו"ר

מיכאל מלכיאלי – מ"מ היו"ר

עוזי דיין

מכלוף מיקי זוהר

מיקי חיימוביץ'

בועז טופורובסקי

אחמד טיבי

מתן כהנא

אופיר כץ

טלי פלוסקוב

אלעזר שטרן

רם שפע

**חברי הכנסת:**

יעקב אשר

אורנה ברביבאי

מאיר כהן

יבגני סובה

אוסאמה סעדי

**ייעוץ משפטי:**

ארבל אסטרחן

**מנהלת הוועדה:**

נועה בירן - דדון

**רישום פרלמנטרי:**

שרון רפאלי

<< נושא >> **1. בקשת הממשלה להקדמת הדיון בהצעות חוק, לפני הקריאה הראשונה** << נושא >>

א. הצעת חוק תכנון משק החלב (תיקון מס' 3), התש"ף-2020 (מ/1322).

ב. הצעת חוק התכנון והבנייה (תיקון מס' 101) (תיקון מס' 5), התש"ף-2020 (מ/1323).

ג. הצעת חוק להארכת תוקפן של תקנות שעת חירום (נגיף הקורונה החדש – הגבלת

פעילות), התש"ף-2020 (מ/1324).

ד. הצעת חוק להארכת תוקפן של תקנות שעת חירום (נגיף קורונה החדש – הגבלת מספר

העובדים במקום עבודה לשם צמצום התפשטות נגיף הקורונה החדש), התש"ף-2020

(מ/1325).

<< יור >> היו"ר איתן גינזבורג: << יור >>

בוקר טוב, חברי הוועדה, אני מתכבד לפתוח את ישיבת ועדת הכנסת. היום יום שני, כ"ג בסיוון, תש"ף, 15 ביוני 2020. על סדר היום מספר נושאים.

<< דובר >> בועז טופורובסקי (יש עתיד-תל"ם): << דובר >>

אדוני היושב-ראש, למה מתחילים שוב בעשרים דקות איחור?

<< יור >> היו"ר איתן גינזבורג: << יור >>

כי הייתי בבירורים אחרונים לפני הדיון.

<< דובר >> בועז טופורובסקי (יש עתיד-תל"ם): << דובר >>

קצת כבוד לחברי הוועדה. אנחנו כאן יושבים ואפילו חלקנו הקדמנו ומחכים כל כך הרבה זמן אחרי כן.

<< יור >> היו"ר איתן גינזבורג: << יור >>

צודק. אבל לא שיחקתי. ניסיתי להגיע להסכמות עם האופוזיציה.

<< דובר >> אלעזר שטרן (יש עתיד-תל"ם): << דובר >>

שמה?

<< דובר >> מתן כהנא (ימינה): << דובר >>

בגלל שלא הגעתם להסכמות עם עצמכם.

<< דובר >> אלעזר שטרן (יש עתיד-תל"ם): << דובר >>

הוא התנצל?

<< דובר >> בועז טופורובסקי (יש עתיד-תל"ם): << דובר >>

הוא לא התנצל.

<< דובר >> אלעזר שטרן (יש עתיד-תל"ם): << דובר >>

איתן, אתמול בלילה שלחת לנו שהישיבה ב-10:45. ביקשתי בבוקר שתיתן התראות. זה אחלה התראה.

<< יור >> היו"ר איתן גינזבורג: << יור >>

נכון. הודענו לפני כן שתהיה ועדה במהלך שעות היום.

<< דובר >> אלעזר שטרן (יש עתיד-תל"ם): << דובר >>

והודעתם לפני כן.

<< יור >> היו"ר איתן גינזבורג: << יור >>

נכון. אז הודענו לפני כן שתהיה ועדה ואמרנו שהשעה תימסר מאוחר יותר. לאור העובדה שניסינו לאורך כל הלילה להגיע להסכמות עם האופוזיציה בנושאים שונים ולא הגענו, לצערי, להסכמות אז שלחנו את ההודעה על המועד המדויק של הישיבה בשעה מאוחרת. אבל התרענו לפני כן שיהיה דיון.

<< דובר >> אלעזר שטרן (יש עתיד-תל"ם): << דובר >>

אני יודע. על זה אין לי טענות. רק דבר אחד בשביל התרבות של כולנו. יכול להיות שגם דוחים אבל כשאתה פותח ישיבה באיחור של 25 דקות, גם אם אנחנו אשמים, תגיד: אני מתנצל – אל תתנצל, סליחה, אתם לא מתנצלים. תגיד משהו על האיחור. תתייחס לאיחור. זה מה שאני אומר. אמרתי לך אתמול שאתם מתייחסים לזמנים שלנו כאילו - - -

<< יור >> היו"ר איתן גינזבורג: << יור >>

למה 25 דקות? קבענו ב-11:00.

<< דובר >> נועה בירן - דדון: << דובר >>

לא. 10:45.

<< דובר >> אלעזר שטרן (יש עתיד-תל"ם): << דובר >>

10:45.

<< יור >> היו"ר איתן גינזבורג: << יור >>

ב-10:45? אז אני מתנצל.

<< דובר >> אלעזר שטרן (יש עתיד-תל"ם): << דובר >>

אוקיי, בסדר.

<< יור >> היו"ר איתן גינזבורג: << יור >>

לי היה כתוב 11:00 אז אני מתנצל. אני ב-11:00 הייתי פה.

<< דובר >> אלעזר שטרן (יש עתיד-תל"ם): << דובר >>

התחושה שאתם יכולים לעשות לנו הכול - -

<< יור >> היו"ר איתן גינזבורג: << יור >>

אלעזר, שלא תטעה – היה לי בראש שזה ב-11:00 והייתי פה בוועדת כספים. בחרנו מנכ"ל. אני מתנצל. ב-11:00 הייתי פה. יצאתי עכשיו כי עשיתי משהו עם האופוזיציה אבל אני מתנצל. טעות לעולם חוזרת. אני מצטער.

<< דובר >> אלעזר שטרן (יש עתיד-תל"ם): << דובר >>

בסדר. מ-10:45 אנחנו כאן.

<< יור >> היו"ר איתן גינזבורג: << יור >>

אז אני מצטער על זה.

בכל מקרה על סדר היום כמה בקשות: גם קביעת סדרי דיון מיוחדים, גם קביעת ועדה לדיון בהצעה לסדר וגם בקשת ממשלה להקדמת דיון בהצעות חוק.

אנחנו היינו בשבוע שעבר באירוע ביוזמת יושב-ראש הכנסת שבו הוא ניסה להגיע למצב שבו מגיעים להסכמה עם האופוזיציה מכיוון שחבר כנסת אחד ועוד ארבעה חברי כנסת היו מבודדים, וכולם מהאופוזיציה. כדי להתחשב באופוזיציה ולא לנצל את הסיטואציה שנוצרה לטובת הקואליציה יושב-ראש הכנסת החליט שיעלו במליאה רק חוקים שנמצאים בהסכמות מלאות ולא חוקים קונטרבסליים. לא הייתה כוונה שהאופוזיציה תסכל את הפעילות של הכנסת, אלא שיידונו דברים שהם לא קונטרברסליים ופוליטיים.

אבל, לצערי, הסיטואציה הזאת נוצלה לרעה והאופוזיציה סירבה להעלות חקיקה ממשלתית כלשהי - -

<< דובר >> מתן כהנא (ימינה): << דובר >>

איתן, אתם לא מצליחים להעלות אף חוק שאתם רוצים בהסכמה ביניכם. מה אתה רוצה מאתנו?

<< יור >> היו"ר איתן גינזבורג: << יור >>

- - מה שדחה את כל החקיקה הדחופה לשבוע הזה. נוצר מצב שבו היום - -

<< דובר >> אלעזר שטרן (יש עתיד-תל"ם): << דובר >>

מיקי זוהר מדבר עם אחמד טיבי. הוא סומך עליו יותר מאשר עליכם.

<< דובר >> טלי פלוסקוב (הליכוד): << דובר >>

אבל קודם הוא דיבר איתך.

<< יור >> היו"ר איתן גינזבורג: << יור >>

מה שקרה הוא שסדר היום שנקבע היום למליאת הכנסת הוא סדר יום מאוד עמוס. על השולחן מונחת שורה של הצעות חוק ממשלתיות דחופות ממש באופן אובייקטיבי. אלה הצעות שבגלל פקיעת תקנות שעת חירום ותום תקופת שלושה חודשים מאז כינון הכנסת שבהן הצעות הוארכו באופן אוטומטי, כלומר חקיקה שהוארכה כהוראת שעה לפי סעיף 38 לחוק הכנסת, נוצר מצב של צוואר בקבוק שבו היום ומחר הולכים לפקוע הרבה מאוד חוקים במדינת ישראל אם הכנסת לא תאריך את תוקפם. את חלקם רצינו להאריך בשבוע שעבר אבל לאור כיבוד ההסכמים עם האופוזיציה הדבר לא עלה, ואנחנו נאלצים היום להעלות את הנושאים האלה וכן נושאים אחרים שרצינו להעלות, כמו מענקים והחוק הנורבגי.

<< דובר >> אלעזר שטרן (יש עתיד-תל"ם): << דובר >>

תגיד בסדר הנכון: חוק נורבגי ועוד דברים אחרים.

<< יור >> היו"ר איתן גינזבורג: << יור >>

לאור זה ולאור העובדה שניסיתי להגיע לשיח עם נציגי האופוזיציה – אני מודה שלא בהצלחה מרובה – לא נותר לנו אלא להציע סדרי דיון מיוחדים לפי סעיף 98 לתקנון כדי לקבוע שעות שבהן המליאה תוכל גם לדון בהצעות החוק וגם לתפקד בצורה נורמלית ולא להגיע למצב שאי אפשר לתפקד בכלל.

לכן אני מציע לקבוע סדרי דיון מיוחדים להצעת חוק יסוד: הכנסת והצעת חוק הכנסת, גם להצעת חוק מתן מענק לעידוד תעסוקה – שעוד מעט אפרט לגביהם – וגם לאפשר לממשלה הקדמת דיון בחוקים הדחופים שצריכים לעלות ובהם: הצעת חוק תכנון משק החלב, הצעת חוק להארכת תוקפן של תקנות שעת חירום (נגיף הקורונה החדש – הגבלת פעילות), הצעת חוק להארכת תוקפן של תקנות שעת חירום (הגבלת מספר העובדים במקום עבודה לשם צמצום התפשטות נגיף הקורונה החדש) והצעת חוק התכנון והבנייה (תיקון 5).

מאיר, בבקשה.

<< דובר >> מאיר כהן (יש עתיד תל"ם): << דובר >>

אני רוצה להגיב למה שאמרת. אנחנו באמת ישבנו עם היושב-ראש וקיבלנו כמעט את כל תנאיו באשר לשבוע שעבר בכל נושא הקורונה ולא היה שום ויכוח. עכשיו אני רוצה להבין – אף אחד לא מונע מיושב-ראש הכנסת לשים על שולחן הכנסת את מה שהוא רוצה. אנחנו לא תמיד חייבים לכבד הסכמות. בבקשה, ירצה – תביאו את זה. לכן זה לא מדויק לגבי השבוע שעבר – אנחנו לא מנענו. יושב כאן אחמד טיבי. אנחנו ישבנו אצל היושב-ראש ולא אמרנו בשום פנים ואופן שאנחנו לא מקבלים. אדוני רוצה – שישים את זה. אנחנו כאופוזיציה נעשה את מה שהחוק והתקנון מאפשר לנו. זה הכלי היחיד שיש בידי האופוזיציה.

אני מסתכל על סדר היום שלך. אני לא חושב שממשלה שפועלת כחודש הספיקה להשתמש יחד עם הכנסת בסעיף 98 בסיטונות כמו שאתם עושים כאן. לכן אני אומר מראש שאנחנו נעשה הכול בשביל הכבוד של הכנסת הזאת כדי שלפחות בחוק המענקים נגיע להסדרים. אבל לפני שאתם פונים בטרוניה אחת הקטנה ביותר לאופוזיציה – ואני רוצה לחזק את מה שחבר הכנסת מתן אמר – קודם תעשו סדר אצלכם. אדוני יודע שאתמול התקשרת אליי ועד השעה שתים-עשרה ועד עכשיו לא ברור מהו סדר היום של הכנסת. חבר הכנסת מלכיאלי, לא ברור מהו סדר היום של הכנסת. אז באים אלינו בטענות. אילו אתם הייתם מסודרים בתוך הקואליציה והייתם מביאים סדר יום מאורגן ואומרים לנו, בואו נדבר – היינו באים לדבר.

<< יור >> היו"ר איתן גינזבורג: << יור >>

סדר היום פורסם אתמול, חבר הכנסת כהן.

<< דובר >> מאיר כהן (יש עתיד תל"ם): << דובר >>

לא, אתה טועה.

<< יור >> היו"ר איתן גינזבורג: << יור >>

הוא פורסם וקיבלת אותו, ובעוד חצי שעה יש ישיבת נשיאות.

<< דובר >> מאיר כהן (יש עתיד תל"ם): << דובר >>

איתן, אני מבטיח לך, אדוני - -

<< יור >> היו"ר איתן גינזבורג: << יור >>

זאת קצת היתממות, לדעתי.

<< דובר >> מאיר כהן (יש עתיד תל"ם): << דובר >>

אתה יודע, אני קצת מכבד אתכם אבל יש קצת ניסיון לכמה חבר'ה. טיפ-טיפה ניסיון. אני מבטיח לך שסדר היום הזה מאתמול ישתנה ועוד ישתנה. אילו עכשיו היית מקשיב למה שחלק מחברי הקואליציה שלך היו אומרים אז בוודאי היית יודע שהוא משתנה.

לכן אני רוצה לחזור על דבריי בקיצור: א', זה בושה וחרפה שכנסת ישראל אחרי חודש משתמשת בסעיף 98. תזכרו – בחוק לראש הממשלה החלופי היה 98, ועכשיו אני סופר עוד שלוש פעמים 98. זה תקדים. אבל, מה לעשות, אם הפטור מחובת הנחה הפך להיות לחם חוק יומיומי אז, כנראה, שגם 98 אתם תפעילו. יש לנו עוד כלים. אני לא מאלה שמאיימים ללכת לבג"ץ. אני חושב שככל שבג"ץ לא יתערב בחקיקת הכנסת – טוב לנו, אבל באירוע הזה אתם לא משאירים ברירה לאופוזיציה. דעו לכם שאם אתם תמשיכו ברודנות הזאת להגיד כל פעם שאם אין הסכמות אנחנו נטיל עליכם את סעיף 98 – אנחנו כן נפנה לבג"ץ. ככה אי אפשר לנהל כנסת. אז, כן, חובתכם הייתה כמו שעשינו בפעם הקודמת להתכנס ב-8:00 בבוקר בחדר יושב-ראש הכנסת עם כל ראשי הסיעות ולשבת ולדבר ולדבר ולדבר כדי להימנע מהדבר הזה של 98. זה לא מכבד את הכנסת. תודה.

<< יור >> היו"ר איתן גינזבורג: << יור >>

אלעזר, בבקשה.

<< דובר >> אלעזר שטרן (יש עתיד-תל"ם): << דובר >>

אני רוצה להגיד לך משהו. כמו שאתה הצגת זה סוג של ערפל. הרי אתה יודע שבכל התקנות ובחוקים הרלוונטיים ממצבי חירום וקורונה אנחנו נתמוך. על זה לא היה הסיפור. אתה אומר את כל זה ובסוף אומר "חוק נורבגי". אתה יודע שחוק נורבגי, לפחות לפי מה שהתפרסם, הוא כרגע שבוי בידי סוכני הביטוח. זאת אומרת מיקי זוהר שרצה אתמול להעביר חוק ולא העביר, והוא גם יושב-ראש הקואליציה, אמר, כמו שכולנו יודעים, שהחוק הנורבגי לא יתקדם – שאותו אתם רוצים – עד שלא ישתנה המצב של החוק שהוא רצה להעביר בוועדת שרים.

למה אני אומר את הדברים האלה? כן, אתם דורסים את הכנסת. אתה יודע את זה בגלל שאתה בחור חכם. אז גם אתה בשביל לעטוף הכול שם את כל התקנות ואת מצב החירום ואת החוקים שיפקעו מחר שעליהם אפשר לדבר, יש בהם היגיון. החוק הנורבגי – גם בו אתה יכול להגיד שיש היגיון. בטח שיש בו היגיון אחרי שעשיתם 36 שרים ולא משנה כמה סגני שרים, אז ברור שאתה צריך לרוץ מוועדת כספים לוועדה אחרת כי לא נשארו לכם חברי כנסת בשביל לעבוד.

עכשיו, מה אנחנו יודעים? אתה אומר לי: יושב-ראש הכנסת? יושב-ראש הכנסת עסוק בדיונים על הסיפוח. אם הוא היה מתעסק עם הכנסת כמו שהוא צריך להתעסק עם הכנסת ומקדיש את הזמן הישיבה הזאת הייתה נפתחת בזמן עם סדר יום של הכנסת שכולנו היינו יודעים.

עם ישראל לא מטומטם. הוא רואה את החריקות של הקואליציה, הוא מבין איך אתם לא מאמינים אחד לשני, הוא יודע שהממשלה עם שני ראשי הממשלה זה בגלל שאתם לא מאמינים אחד לשני, ועכשיו פתאום אתה בא ואומר על הקואליציה הזאת שגם ככה אתם רומסים אותה כאילו אנחנו אשמים בזה שאתם תפעילו עוד פעם, עוד פעמיים ועוד שלוש את סעיף 98.

בסוף, כמו שנאמר כאן - -

אני רואה שיש דברים יותר חשובים.

<< יור >> היו"ר איתן גינזבורג: << יור >>

יש עוד דברים. תמשיך. הוועדה ממשיכה להתנהל. כן, בבקשה.

<< דובר >> אלעזר שטרן (יש עתיד-תל"ם): << דובר >>

אני שמעתי שיש אנשים שלא יכולים לעשות שתי פעולות יחד.

<< יור >> היו"ר איתן גינזבורג: << יור >>

אבל יש כאלה שכן יכולים.

<< דובר >> אלעזר שטרן (יש עתיד-תל"ם): << דובר >>

כשהם הולכים וכותבים הם נופלים.

דרך אגב, לא ראינו שגם אתם מצליחים לעשות כמה פעולות יחד, אלא אם כן אלה פעולות עקומות.

בשורה התחתונה: התפקיד שלך כיושב-ראש הכנסת כמי שיושבים פה כמה ימים יותר ממך, אם לא תשמור על כבודה של הכנסת גם באמצעות הוועדה הזאת תמשיכו לדרדר את המעמד של הכנסת בעיני הציבור במדינת ישראל. הפעלת סעיף 98 הוא דוגמה לדרדור הכנסת. תודה.

<< יור >> היו"ר איתן גינזבורג: << יור >>

תודה. מתן כהנא, בבקשה.

<< דובר >> מתן כהנא (ימינה): << דובר >>

גם אני רוצה להצטרף לדברים. אדוני היושב-ראש, אתם חוזרים ומשפילים את הכנסת בהתנהגות שלכם בהפעלת סעיף 98 פעם אחרי פעם, מועכים את הכנסת. אנחנו, כמובן, נתנגד נחרצות לפנייה לבג"ץ בשום דרך שהיא כי התערבות של בג"ץ בעבודת הכנסת היא פשוט ביזיון ואסור לנו לתת לזה לקרות. ועדיין פעם אחרי פעם שאתם מפעילים את סעיף 98 – אין דרך אחרת להתייחס לזה, חוץ מזה שאתם רומסים את הכנסת. זה על הראש שלכם. אני פונה פה לחבריי בליכוד שנותנים לזה יד. הם רוצים למנוע מבג"ץ את ההתערבות ועדיין עושים את זה פעם אחרי פעם בהפעלת הסעיף הזה.

<< דובר >> מאיר כהן (יש עתיד תל"ם): << דובר >>

מתן, גם אנחנו לא רוצים אבל הם לא משאירים ברירה, תסתכל. אני מצטרף לקריאה שלך.

<< מנהל >> (היו"ר טלי פלוסקוב, 11:24) << מנהל >>

<< דובר >> מתן כהנא (ימינה): << דובר >>

בעיניי, ההתערבות של בג"ץ היא חמורה יותר כי בסוף אחרי שנשתמש בכל הכלים הפרלמנטריים עדיין הקואליציה תנצח בהצבעות. ההתערבות של בג"ץ היא חמורה פי אלף ואנחנו חייבים להימנע מהתערבות כזאת.

<< דובר >> מאיר כהן (יש עתיד תל"ם): << דובר >>

מתן, לא הייתה ועדת כנסת שהונחו בה שלוש בקשות באותו יום לסעיף 98. אין דבר כזה.

<< יור >> היו"ר טלי פלוסקוב: << יור >>

תודה רבה. סיימת, מתן כהנא?

<< דובר >> מתן כהנא (ימינה): << דובר >>

כן.

<< יור >> היו"ר טלי פלוסקוב: << יור >>

בועז טופורובסקי, בבקשה.

<< דובר >> בועז טופורובסקי (יש עתיד-תל"ם): << דובר >>

היושבת-ראש, רק את מהקואליציה?

<< יור >> היו"ר טלי פלוסקוב: << יור >>

לא, גם מלכיאלי פה.

<< קריאה >> קריאה: << קריאה >>

אני לא שוקל עריקה לאופוזיציה.

<< דובר >> בועז טופורובסקי (יש עתיד-תל"ם): << דובר >>

זאת עוד הוכחה לבושה ולחוסר הכבוד שיש לממשלה וכתוצאה מזה לקואליציה, והיא נותנת יד לפעילות השוטפת של הכנסת. לא יכול להיות שבוועדת הכנסת שאני חבר בה מאז שהיא קיימת בכנסת הנוכחית כל הזמן הבקשות הן או להקדמת דיון או על סעיף 98. סעיף 98 הוא סעיף לא דמוקרטי שאמורים להפעיל אותו רק במקרי קיצון, וכרגע מפעילים אותו יותר פעמים בחודש וחצי האחרון מאשר בארבע השנים האחרונות. זה לא לעניין, וזה מאוד מסוכן.

מעבר לזה אני רואה כאן בקשת ממשלה להקדמת דיון בהצעות חוק. עוד לא דנו בהצעות, עוד לא הצבענו, אבל כבר זה נמצא על סדר היום, כבר נפתחה ההרשמה לדיון עליהן במליאת הכנסת. מה זה אומר? זה אומר שאנחנו חותמת גומי - -

<< יור >> היו"ר טלי פלוסקוב: << יור >>

תמיד כותבים "כפוף להנחה" אז זה כפוף לאישור. אנחנו מכירים את המושגים האלה.

<< דובר >> בועז טופורובסקי (יש עתיד-תל"ם): << דובר >>

זה לא תקין. ההוכחה לזה היא שאין כאן אף אחד מהקואליציה. הרי כשיבואו להצביע יבואו לכאן אנשים שאפילו לא יודעים על מה הם מצביעים ויצביעו בעד. לא יכול להיות מהלך בכנסת ישראל שעל כל הצעת חוק שאין עליה הסכמה יפעילו את סעיף 98. הרי כל העניין בפרלמנט זה שיבואו וידברו, ידונו ויצביעו ולא יגידו, אוקיי, אתם לא מסכימים – אז נעשה תהליך מזורז ומהיר. זה לא יכול להיות, זה לא הגיוני. ולא יכול להיות שאת נותנת לזה יד, את חברה בקואליציה. בסופו של דבר יסתכלו על זה וילמדו על זה בשיעורי אזרחות, ידברו על זה בבתי-משפט, ידברו על זה בבתי-ספר, יסתכלו על זה בטלוויזיה. ומה יראו? יראו ממשלה שעוד לא קמה וכבר מתנהגת כמו ממשלה שהולכת להתפרק, וכתוצאה מזה שאף אחד לא מאמין שם לאף אחד וכל אחד רב עם השני גורמים לזה שיפגעו בכנסת ובהליך הדמוקרטי התקין.

חוק נורבגי הוא לא דחוף לסעיף 98. הצעת חוק לעידוד תעסוקה – אני אומר לכם, אם יבואו לכאן אנחנו הרי לא נמנע כסף שיעזור לעידוד התעסוקה במדינת ישראל. יש כאן אופוזיציה שהיא אחת הרציניות שהיו פה בתקופה האחרונה ובטח בשנים האחרונות – אופוזיציה שעד היום לא מנעה ואפילו בזכותה עברו חוקים שעזרו לאזרחים בתקופת הקורונה. במקום לקחת את זה יחד ולנצל את זה ולעבוד ביחד אתם עושים צחוק מהעבודה. אתם גורמים לא לחוסר אמון ביניכם, אלא לחוסר אמון בין האופוזיציה לבין הקואליציה, וכתוצאה מזה לחוסר אמון בין האזרחים לכנסת ישראל ולממשלת ישראל. זה אסון, וזה איום ונורא.

<< יור >> היו"ר טלי פלוסקוב: << יור >>

תודה, בועז. מיכאל מלכיאלי, בבקשה.

<< דובר >> מיכאל מלכיאלי (ש"ס): << דובר >>

תודה, גברתי היושבת-ראש, האמת היא ששמעתי את הטיעונים של חבריי, חברי הכנסת מתן ומאיר – כולם דיברו דברי טעם. כשהכנסת מפעילה את סעיף 98 זה באמת צעד חריג, כי כאילו סותמים פה למישהו - -

<< דובר >> אורנה ברביבאי (יש עתיד תל"ם): << דובר >>

לא כאילו.

<< דובר >> מיכאל מלכיאלי (ש"ס): << דובר >>

אני חושב שצריך לעשות עסקה עם האופוזיציה. הקואליציה לא תפעיל את סעיף 98 – ידברו כמה שעות שהם רוצים ובתנאי שמדברים רק על נושא החוק. מה שקורה זה שלוקחים את עובדי הכנסת כשבויים, מעמידים אותם פה שעות על גבי שעות, בזבוז כספים, בזבוז זמן - -

<< דובר >> מתן כהנא (ימינה): << דובר >>

אתה עכשיו לוקח את הכלים הפרלמנטריים היחידים שיש לנו.

<< דובר >> מיכאל מלכיאלי (ש"ס): << דובר >>

לא, לא, אתה מדבר כמה שעות שאתה רוצה - -

<< יור >> היו"ר טלי פלוסקוב: << יור >>

מתן כהנא, לא הפריעו לך אז בוא נבין מה אומר חבר הכנסת מלכיאלי. לפי דעתי, יש פה הרבה דברי חכמה.

<< דובר >> מיכאל מלכיאלי (ש"ס): << דובר >>

- - -

<< דובר >> בועז טופורובסקי (יש עתיד-תל"ם): << דובר >>

אתם מעמידים, לא אנחנו מחליטים. אתם מחליטים. לכם יש רוב, אתם מחליטים להעמיד את העובדים.

<< דובר >> מיכאל מלכיאלי (ש"ס): << דובר >>

בואו נעשה עסקה. בשביל לא לבזות את הכנסת בסעיף 98, שלדעתך זה ביזיון - -

<< דובר >> בועז טופורובסקי (יש עתיד-תל"ם): << דובר >>

בוא נעשה את העסקה הזאת.

<< דובר >> מיכאל מלכיאלי (ש"ס): << דובר >>

- - דבר שמונה שעות, אבל מה – דבר רק על הנושא הזה.

<< דובר >> בועז טופורובסקי (יש עתיד-תל"ם): << דובר >>

מאה אחוז. בוא נעשה את העסקה הזאת. נדבר רק על הנושא.

<< דובר >> יבגני סובה (ישראל ביתנו): << דובר >>

יש כמה נושאים - - -

<< דובר >> בועז טופורובסקי (יש עתיד-תל"ם): << דובר >>

- - - את הקואליציה - -

<< דובר >> מיכאל מלכיאלי (ש"ס): << דובר >>

לא, אתם לא תעמדו בזה.

<< דובר >> בועז טופורובסקי (יש עתיד-תל"ם): << דובר >>

אנחנו נדבר על החוק לגופו. בוא נעשה את העסקה הזאת.

<< דובר >> מיכאל מלכיאלי (ש"ס): << דובר >>

אנחנו נעשה ניסיון - -

<< דובר >> בועז טופורובסקי (יש עתיד-תל"ם): << דובר >>

הנה, הצעת עסקה. אני מקבל אותה. בוא נעשה את זה.

<< דובר >> מיכאל מלכיאלי (ש"ס): << דובר >>

אנחנו נפעיל סעיף 98. תדברו בשעות האלה רק על החוק. אם זה ילך – בפעם הבאה אין סעיף 98. יהיו הרבה הזדמנויות.

<< יור >> היו"ר טלי פלוסקוב: << יור >>

תודה, מיכאל.

<< קריאה >> קריאות: << קריאה >>

- - -

<< דובר >> מתן כהנא (ימינה): << דובר >>

גם אתה מנסה לדרוס את הדמוקרטיה. זאת דרישה שדורסת את הדמוקרטיה. אתה לוקח את הכלי היחיד שיש בידי אופוזיציה כל כך קטנה ומנסה לדרוך עלינו עוד יותר.

<< דובר >> בועז טופורובסקי (יש עתיד-תל"ם): << דובר >>

אבל הוא גם מציע עסקה - - -

<< יור >> היו"ר טלי פלוסקוב: << יור >>

תודה רבה, חברים, שמענו. יבגני סובה, בבקשה.

<< דובר >> יבגני סובה (ישראל ביתנו): << דובר >>

קודם כול, אני גם רוצה להגיד לאיתן – אפשר לעשות עסקאות. אני מציע לקואליציה להכניס סעיף שאתם תפעילו את סעיף 98 בתוך הקואליציה. אם בתוך הקואליציה מתנגד תפעילו נגדם חוק 98, ואז אתם תרגיעו, תהיו רגועים. אנחנו יודעים למה זה קורה, נכון? אנחנו יודעים למה הוויכוח הזה – כי יש ויכוחים בתוך הקואליציה. אז קודם כול תעשו סדר בתוך הקואליציה לפני שאתם לוקחים מאיתנו את הכלים הפרלמנטריים.

אני גם רוצה להגיב לדבריו של איתן: כל פעם מאיימים בבחירות – אם לא, אז נלך לבחירות. עכשיו אתם מאיימים בסעיף 98 – אם לא, נפעיל 98. אז יש פה אנשים שנמצאים במשכן הזה עשרות שנים ואפשר לספור באצבעות יד אחת כמה פעמים הפעילו את סעיף 98. 98, לפי התקנון, זה רק במקרים יוצאים מן הכלל. אני לא ראיתי שיש פה מקרים יוצאים מן הכלל עם החוקים האלה. וגם אם יש מקרים יוצאים מן הכלל האופוזיציה תמיד תתמוך במקרים האלה; כמו שתמכנו בנושא הגדלת התקציב, כמו שתמכנו בתקנות לשעת חירום. אם יש מקרה יוצא מן הכלל – אין שום בעיה. אבל אי אפשר לדרוך בצורה כזאת בגלל הוויכוחים שלכם בתוך הקואליציה. אם יש לכם ויכוחים תפתרו את הוויכוחים האלה בתוך הקואליציה. מי רוצה את החוק הנורבגי – כחול לבן או ליכוד? אם בליכוד היו רוצים להעביר את החוק הנורבגי נראה לכם שלא היו מעבירים את החוק הזה? אז תפתרו את הבעיות. אני פונה גם ליושבת-הראש כנציגת הקואליציה, ותפסיקו לאיים בסעיף 98 כמו שאתם מאיימים על בחירות חוזרות. מה זה? 98 זה סעיף מיוחד של מקרים יוצאים מן הכלל ולא צריך לאיים על זה. אלה הכלים הפרלמנטריים שיש לאופוזיציה, ואנחנו נשתמש בכלים האלה.

<< מנהל >> (היו"ר איתן גינזבורג, 11:31) << מנהל >>

אני גם אומר לידידי מיכאל מלכיאלי – לא נלך להסכם הזה. יש לנו הכלי הזה – נשתמש בכלי הזה כמה שהתקנון מאפשר. אנחנו לא מתכוונים להתפשר בעניין הזה. תודה רבה.

<< יור >> היו"ר איתן גינזבורג: << יור >>

תודה. אורנה ברביבאי, בבקשה.

<< דובר >> אורנה ברביבאי (יש עתיד תל"ם): << דובר >>

אדוני היושב-ראש, המבוכה היא מאוד גדולה. יש פה מבוכה של חוסר ניסיון ביכולת לנהל את הכלים הפרלמנטריים שקיימים בהגדרה לאופוזיציה. אתם הקמתם ממשלה גדולה ומנופחת, ולדעתי, אתם עצמכם לא יודעים על מהם תפקידי השרים, מה הם עושים. אנחנו כאופוזיציה באים לעבוד. יש לנו סדר יום – אנחנו מצפים לסדר יום, אנחנו מצפים לנושאים, אנחנו גם מצפים לוועדת כנסת שתגדיר מה המשימות של הכנסת להיום, אנחנו רוצים להראות לציבור שבחר בנו שיש לנו סדר עדיפות של "קורונה תחילה", ואנחנו לא מצליחים להגיע להסדרה של הדבר הבסיסי ביותר – מה סדר היום של הכנסת?

<< יור >> היו"ר איתן גינזבורג: << יור >>

לא קיבלת? את חברת נשיאות – לא קיבלת סדר יום אתמול? קיבלת סדר יום - - - יש לך סדר יום כתוב - -

<< דובר >> אורנה ברביבאי (יש עתיד תל"ם): << דובר >>

אל תצעק עליי.

<< יור >> היו"ר איתן גינזבורג: << יור >>

- - מה זאת אומרת את לא יודעת מה סדר היום?

<< דובר >> אורנה ברביבאי (יש עתיד תל"ם): << דובר >>

איתן, אל תצעק.

<< יור >> היו"ר איתן גינזבורג: << יור >>

- - אני יודע מה סדר היום, גם את יודעת מה סדר היום.

<< דובר >> אורנה ברביבאי (יש עתיד תל"ם): << דובר >>

אני מסבירה לך.

<< יור >> היו"ר איתן גינזבורג: << יור >>

את מסמאת את עיני הציבור.

<< דובר >> אורנה ברביבאי (יש עתיד תל"ם): << דובר >>

לא, ממש לא.

<< יור >> היו"ר איתן גינזבורג: << יור >>

ממש כן.

<< דובר >> אורנה ברביבאי (יש עתיד תל"ם): << דובר >>

אני אומרת את האמת ורק את האמת.

<< יור >> היו"ר איתן גינזבורג: << יור >>

ממש כן. סדר היום פורסם והוא ידוע.

<< דובר >> אורנה ברביבאי (יש עתיד תל"ם): << דובר >>

מה אומר סדר יום כשאתה לא נותן לאופוזיציה להביע עמדה? מה הוא אומר? אני אעלה סדר יום, אתם תשתקו ואני לא אתן לכם לדבר בנושא שבעבורו הוקמה ממשלת חירום עאלק.

<< יור >> היו"ר איתן גינזבורג: << יור >>

חברת הכנסת ברביבאי, את חושבת שלקבל למעלה מ-200 שעות דיבור על חוק זה סדר היום של כנסת ראויה? זה דבר שמכבד את הכנסת? בתור סגנית יושב-ראש כנסת אני חלוק עלייך.

<< דובר >> אורנה ברביבאי (יש עתיד תל"ם): << דובר >>

איתן, אתה יכול להעלים את האופוזיציה. אתם עושים כל מאמץ שזה יקרה. אנחנו פה כדי לעבוד, אנחנו כאן כדי לייצג את הציבור.

<< דובר >> טלי פלוסקוב (הליכוד): << דובר >>

גם אנחנו.

<< יור >> היו"ר איתן גינזבורג: << יור >>

להגיש 2,000 הסתייגויות שמבזות את עצם קיום ההסתייגויות זה לא נראה לי עבודה. אנחנו גם על זה נקיים דיון.

<< דובר >> אורנה ברביבאי (יש עתיד תל"ם): << דובר >>

- - -

<< דובר >> בועז טופורובסקי (יש עתיד-תל"ם): << דובר >>

- - - כל פעם שלא נסכים - - -

<< דובר >> אורנה ברביבאי (יש עתיד תל"ם): << דובר >>

אתם מנצלים את סמכותכם לרעה. זאת עריצות הרוב – אין פה מילה אחרת – שהתכלית שלה לא לתת לנו לדבר. אנחנו נעשה כל מה שצריך כדי לייצג את הציבור שבעבורו נבחרנו.

<< יור >> היו"ר איתן גינזבורג: << יור >>

תודה.

אני רק רוצה להגיד דברים ואז נעבור להצבעות. אנחנו ממש רוצים לאפשר לאופוזיציה את זמן הדיבור. זאת הסיבה שכשמגישים 1,758 הסתייגויות שמגיעות לכדי למעלה מ-200 שעות דיבור, עשרות ימי דיון ברצף, לא נראה לי שזאת עבודה שמשרתת את הציבור. אם אתם קוראים את ההסתייגויות שאתם עצמכם כתבתם לא נראה לי שזה הסתייגות שמכבדת - -

<< דובר >> יבגני סובה (ישראל ביתנו): << דובר >>

מה זה לא - - -

<< יור >> היו"ר איתן גינזבורג: << יור >>

סליחה, אני לא הפרעתי לאף אחד מכם.

<< דובר >> יבגני סובה (ישראל ביתנו): << דובר >>

אבל אלה - - -

<< יור >> היו"ר איתן גינזבורג: << יור >>

לא הפרעתי לך, חבר הכנסת סובה.

<< דובר >> יבגני סובה (ישראל ביתנו): << דובר >>

אתה לא היית כשדיברתי.

<< יור >> היו"ר איתן גינזבורג: << יור >>

לכן להגיד לי שאנחנו מבזים – אני חושב שהתמונה היא קצת אחרת. כשאנחנו מאפשרים לאופוזיציה את הזכות בגלל שחמישה חברים נמצאים בבידוד, לא להעלות שום דבר שהוא קונטרוברסלי בשבוע שעבר, ושום חוק לא עולה כי אין הסכמה של האופוזיציה אז יכולים להגיד לי מה שרוצים על מניפולציות. אבל זאת הייתה האמת: שום חוק לא עלה בשבוע שעבר כי כיבדנו הסכמים עם האופוזיציה שלא יעלה שום דבר לא בהסכמה. כשאני פניתי לחברי אופוזיציה בבקשה להגיע להסכמות – כי זה מה שנהוג בבית הזה – כמה שעות דיון מבקשים על חוק יסוד: הכנסת ועל חוקים אחרים ולא קיבלתי תשובה - -

<< דובר >> אורנה ברביבאי (יש עתיד תל"ם): << דובר >>

- - -

<< יור >> היו"ר איתן גינזבורג: << יור >>

- - אז היום אתם מאלצים אותי להגיע למצב שבו אני צריך להציע הצעה לוועדת הכנסת שתסדיר את הסדר הדיון - -

<< דובר >> אורנה ברביבאי (יש עתיד תל"ם): << דובר >>

ואנחנו נביע מחאה כי אנחנו חושבים שאתה - - -

<< יור >> היו"ר איתן גינזבורג: << יור >>

אם הייתם אומרים, אני לא אדבר 80 ימים רצופים, אני אדבר 15 שעות, עשר שעות, שמונה שעות – אבל גם את זה לא אמרתם.

<< דובר >> אורנה ברביבאי (יש עתיד תל"ם): << דובר >>

- - -

<< יור >> היו"ר איתן גינזבורג: << יור >>

- - למרות מה שנהוג לעשות פה עם כל הניסיון שעליו דיברת - -

<< דובר >> אורנה ברביבאי (יש עתיד תל"ם): << דובר >>

- - -

<< יור >> היו"ר איתן גינזבורג: << יור >>

- - לכן זה מאלץ אותנו להגיע למצב שבו אנחנו צריכים להפעיל את סעיף 98 ולקבוע סדרי דיון ראויים שיכבדו את הכנסת ולא סדרי דיון שיגחיכו את הכנסת ויעשו ממנה מרמס, ובטח לא את כבודה של הכנסת.

<< דובר >> בועז טופורובסקי (יש עתיד-תל"ם): << דובר >>

- - -

<< דובר >> מאיר כהן (יש עתיד תל"ם): << דובר >>

להזכיר לך שבחוק הנורבגי היו הסכמות בוועדת החוקה שנוהלה ב - - -

<< יור >> היו"ר איתן גינזבורג: << יור >>

מאיר כהן, אני הייתי פה בהסכמות האלה - -

<< דובר >> מאיר כהן (יש עתיד תל"ם): << דובר >>

- - - ואתם חזרתם בכם.

<< יור >> היו"ר איתן גינזבורג: << יור >>

לא, ממש לא. אתה לא היית פה, אני הייתי פה, ואני הייתי חלק מהמסכימים.

<< דובר >> מאיר כהן (יש עתיד תל"ם): << דובר >>

אתם חזרתם בכם - -

<< יור >> היו"ר איתן גינזבורג: << יור >>

ממש לא, מאיר, אתה יכול לחזור על זה עשרים פעם – זה לא יהפוך את זה לנכון.

<< דובר >> מאיר כהן (יש עתיד תל"ם): << דובר >>

- - -

<< יור >> היו"ר איתן גינזבורג: << יור >>

אחרי שהלכנו ליריב לוין עם הסכמות של סגלוביץ' וקארין אלהרר - -

<< דובר >> מאיר כהן (יש עתיד תל"ם): << דובר >>

אתם חזרתם.

<< יור >> היו"ר איתן גינזבורג: << יור >>

- - והגענו להסכמות עם יעקב אשר – הוא עדי – והסכמנו את כל ההסכמות שביקשתם, חזרנו אליכם ועלו הצעות ובקשות נוספות להסכמות שכבר הגשנו, ולכן הדברים האלה ירדו.

<< דובר >> מאיר כהן (יש עתיד תל"ם): << דובר >>

אתה טועה.

<< יור >> היו"ר איתן גינזבורג: << יור >>

אני לא טועה. אתה לא היית פה, אני הייתי פה. לכן אני מבקש להעלות את הנושאים האלה להצבעה.

<< קריאה >> קריאות: << קריאה >>

- - -

<< יור >> היו"ר איתן גינזבורג: << יור >>

התייעצות סיעתית, לבקשתו של מתן כהנא. חמש דקות הפסקה. מתכנסים ב-11:40.

<< הפסקה >> (הישיבה נפסקה בשעה 11:32 ונתחדשה בשעה 11:40.) << הפסקה >>

<< יור >> היו"ר איתן גינזבורג: << יור >>

אני מחדש את ישיבת הוועדה. בפתח הדברים אני רוצה לברך את חברת הכנסת מיקי חיימוביץ' ליום הולדתה שחל היום. נאחל לך עוד הרבה מאוד שנים של פעילות ציבורית טובה למען הציבור מתוך אמונה אמיתית בדברים שאת עושה – מהפכות. יישר כוח גם על האופן שבו את מנהלת ועדה וגם על האופן שבו את מובילה את הנושאים שחשובים לך. אז הרבה מזל טוב.

חבריי, אני רוצה לעבור להצבעות. ראשית אני רוצה להעלות הצבעה לגבי בקשת הממשלה להקדמת דיון בהצעות חוק לקריאה ראשונה בחוקים שפג תוקפם היום ומחר. מדובר בהצעות חוק תכנון משק החלב, הצעת חוק התכנון והבנייה, הצעת חוק להארכת תוקפן של שעת חירום (נגיף הקורונה החדש – הגבלת פעילות), תקנות שעת חירום להגבלת מספר העובדים במקומות עבודה לשם צמצום התפשטות נגיף הקורונה. מי בעד?

<< דובר >> אורנה ברביבאי (יש עתיד תל"ם): << דובר >>

רגע, רגע. כל הצבעה בנפרד.

<< יור >> היו"ר איתן גינזבורג: << יור >>

אתם רוצים כל חוק בנפרד?

<< דובר >> יעקב אשר (יהדות התורה): << דובר >>

תתחיל עם כוס חלב.

<< יור >> היו"ר איתן גינזבורג: << יור >>

מי בעד מתן פטור להצעת חוק תכנון משק החלב, ירים את ידו.

הצבעה

בעד – 9

נגד – 5

נמנעים – אין

אושר

<< יור >> היו"ר איתן גינזבורג: << יור >>

בעד- 9, נגד- 5, אין נמנעים. הפטור אושר.

מי בעד הפטור להצעת חוק תכנון ובנייה? ירים את ידו.

הצבעה

בעד – 9

נגד – 6

נמנעים – אין

אושר

<< יור >> היו"ר איתן גינזבורג: << יור >>

בעד- 9, נגד- 6. ההצעה אושרה.

<< דובר >> אחמד טיבי (הרשימה המשותפת): << דובר >>

רביזיה.

<< יור >> היו"ר איתן גינזבורג: << יור >>

שמעתי.

מי בעד הצעת חוק להארכת תוקפן של תקנות לשעת חירום (נגיף קורונה החדש – הגבלת פעילות)? ירים את ידו.

הצבעה

בעד – 8

נגד – 5

נמנעים – אין

אושר

<< יור >> היו"ר איתן גינזבורג: << יור >>

בעד- 8, נגד- 5. ההצעה אושרה.

<< דובר >> אלעזר שטרן (יש עתיד-תל"ם): << דובר >>

אני מבקש רביזיה.

<< יור >> היו"ר איתן גינזבורג: << יור >>

הצעת חוק להארכת תוקפן של תקנות שעת חירום (נגיף הקורונה החדש – הגבלת מספר עובדים במקום עבודה לשם צמצום התפשטות נגיף הקורונה) – מי בעד? ירים את ידו.

הצבעה

בעד – 8

נגד – 4

נמנעים – אין

אושר

<< יור >> היו"ר איתן גינזבורג: << יור >>

בעד- 8, נגד- 4, אין נמנעים. ההצעה התקבלה. התקבלו רביזיה.

<< דובר >> אחמד טיבי (הרשימה המשותפת): << דובר >>

רביזיה על כל הצבעה.

<< יור >> היו"ר איתן גינזבורג: << יור >>

לא. צריך להגיד.

<< דובר >> אחמד טיבי (הרשימה המשותפת): << דובר >>

אני אומר.

<< יור >> היו"ר איתן גינזבורג: << יור >>

אנחנו נקבע את הרביזיה.

**2. קביעת סדרי דיון מיוחדים, לפי סעיף 98 לתקנון הכנסת בקריאה השנייה והשלישית, בהצעות החוק הבאות:**

**1.הצ"ח -יסוד: הכנסת (תיקון מס' 49) (כ/841)**

**2. הצ"ח הכנסת (תיקון מס' 47), התש"ף-2020 (כ/841).3. הצ"ח מענק לעידוד תעסוקה (הוראת שעה - נגיף הקורונה החדש) (מ/1311)** <<

<< יור >> היו"ר איתן גינזבורג: << יור >>

אני עובר לנושא הבא על סדר היום: סדרי דיון מיוחדים. ההצעה לגבי חוק יסוד: הכנסת (תיקון מס' 49) והצעת חוק הכנסת (תיקון מס' 47), כפי שנדונו בוועדת חוקה, חוק ומשפט. אני קורא את ההצעה לגבי סדרי דיון מיוחדים לפי סעיף 98:

הצעת חוק-יסוד: הכנסת (תיקון מס' 49) והצעת חוק הכנסת (תיקון מס' 47), התש"ף-2020, מסדירות יחד את הנושא המכונה "החוק הנורבגי". הסדר דומה נחקק בכנסת העשרים כהוראת שעה.

לשתי הצעות החוק יחד הוגשו 1,758 הסתייגויות, שרבות מהן הוגשו על ידי מספר חברי כנסת, דבר אשר היה מאפשר למסתייגים לנמק את ההסתייגויות במליאה עשרות רבות של יממות. לפיכך, מדובר ב"מקרה יוצא מן הכלל" הנכנס בגדרי סעיף 98 לתקנון המאפשר לוועדת הכנסת לקבוע סדרי דיון מיוחדים.

|  |  |  |
| --- | --- | --- |
|  | הדיון בשתי הצעות החוק יהיה דיון משולב. | |
|  | הדיון בקריאה השנייה יחל היום, אחרי ההצבעות על הצעות האי-אמון. יושב ראש ועדת החוקה, חוק ומשפט יציג את שתי הצעות החוק, ולאחר מכן יחל הדיון בהנמקת ההסתייגויות. לדיון בהנמקת ההסתייגויות יוקדשו 4 שעות להנמקת ההסתייגויות. זמן זה יינתן לסיעות האופוזיציה, למעט 3 דקות שיינתנו לחבר כנסת מהקואליציה שהגיש 3 הסתייגויות.  סיעות האופוזיציה יקבעו את חלוקת הסדר וזמן הדוברים בתוך מכסת השעות. במקרה של היעדר הסכמה תחלק מזכירות הכנסת את הזמן בין הסיעות, לפי גודלן. | |
|  | ההצבעות בקריאה השנייה יחלו לא לפני השעה 21:00. | |
|  | אם לא יהיו במליאה חברי כנסת המבקשים לדבר במהלך הנמקת ההסתייגויות, רשאי יושב ראש הישיבה להכריז על הפסקה. במקרה של הפסקת הדיון במהלך הנמקת ההסתייגויות כאמור, ניתן יהיה להקדים את דברי התשובה למסתייגים וההצבעות, ובלבד שתימסר לחברי הכנסת הודעה על כך בהתראה של שעה לפחות. | |
|  | הוגשו לסעיף בהצעות החוק הסתייגויות, וקבע יושב ראש הישיבה שהן במהותן הצעות שונות לתיקון פרט או מרכיב מסוים שבסעיף, ובכלל זה שיעורים, כמויות, אחוזים, תאריכים, שמות, תיקוני לשון ותחביר וכיוצא באלה (להלן - סדרת הסתייגויות), יחולו, בעת הקריאה השנייה, הוראות אלה: | |
|  | ( | א) היושב ראש רשאי להעמיד להצבעה כל סדרת הסתייגויות, בחטיבה אחת; |
|  | ( | (ב) (1) קיבלה סדרת הסתייגויות רוב של המצביעים בהצבעה, יעמיד היושב ראש להצבעה  את ההסתייגויות הכלולות באותה סדרת הסתייגויות, אחת אחת;  (2) לא קיבלה סדרת הסתייגויות רוב של המצביעים, יראו כאילו דחתה הכנסת את כל ההסתייגויות הכלולות באותה סדרה; |
|  | ( | (ג) הצביעה הכנסת על כל אחת מההסתייגויות הכלולות בסדרת הסתייגויות, כאמור בסעיף (ב)(1) לעיל, ולא קיבלה אף אחת מההסתייגויות רוב של המצביעים, יעמיד היושב ראש להצבעה את הסעיף כהצעת הוועדה או בנוסח הכולל הסתייגויות אחרות שהתקבלו לאותו סעיף, לפי העניין. |
|  | ( | א) תתקיים הצבעה על לא יותר מ-80 הסתייגויות של חברים מהאופוזיציה. מספר זה כולל את כל ההסתייגויות, כולל חלופיות; אם לא תהיה הסכמה או הודעה על מספר הסתייגויות כאמור, תתקיים הצבעה על 8 ההסתייגויות הראשונות של כל אחד מהסעיפים בשתי הצעות החוק יחד. |
|  | ( | א) בנוסף, תתקיים הצבעה על ההסתייגויות שהוגשו על ידי חבר מהקואליציה. |
|  | לעניין בקשה להצבעה שמית לפי סעיף 36(ב) לתקנון - לשתי הצעות החוק יחד בקריאה השנייה ובקריאה השלישית, יתקיימו לא יותר מ-5 הצבעות שהתבקשו על ידי הממשלה או חברי כנסת מהקואליציה, או רובם מהקואליציה, ולא יותר מ-5 הצבעות שהתבקשו על ידי חברי כנסת מהאופוזיציה, או רובם מהאופוזיציה.  יושב-ראש הכנסת רשאי לאשר מספר מקסימלי גדול יותר של הצבעות שמיות במספר זהה לאופוזיציה והקואליציה. | |

<< דובר >> מכלוף מיקי זוהר (הליכוד): << דובר >>

חבריי חברי הכנסת, אדוני היושב-ראש, אני רוצה להבהיר מדוע אנחנו נאלצים להשתמש בסעיף 98. הכנסת הייתה משותקת חודשים ארוכים בגלל משבר הקורונה. אני רק רוצה להגיד לכם שהיום בחוסר ברירה ומתוך הבנה שאנחנו לא מכניסים כמות כזאת של סעיפים לסדר היום מדינת ישראל חדלה לעבוד, חדלה לטפל במשבר הקורונה, חדלה לטפל בצרכים הברורים והמידיים של אזרחי ישראל. לכן, כמו שאתם שמים לב, על סדר היום יש 25 סעיפים. לא הייתה לי שום ברירה אלא לשים את הסעיפים הללו על סדר היום. אם לא היינו שמים היום את סעיף 98 ולאור הדרישה חסרת הפרופורציות של האופוזיציה לפיליבסטר בלתי נגמר, היינו מגיעים למצב שמדינת ישראל עוצרת - -

<< דובר >> אחמד טיבי (הרשימה המשותפת): << דובר >>

מה הבעיה להביא חצי מחר וחצי היום?

<< יור >> היו"ר איתן גינזבורג: << יור >>

יכול להיות שנגיע גם למחר.

<< דובר >> מכלוף מיקי זוהר (הליכוד): << דובר >>

יכול להיות שזה יגיע למחר ויכול להיות שאני גם אזיז חלק מסדר היום על הדברים שנגיע איתם להסכמה עם האופוזיציה על הצבעות מחר בהסכמה. המטרה שלי היא לקדם עבודה בכנסת ישראל למען אזרחי ישראל. אין שום אינטרס אחר.

לגבי הסיבה שאנחנו מקדמים היום את הסעיף הזה שהוא לא סעיף שכדאי להשתמש בו, זה פשוט מחוסר ברירה משום שאנחנו לא יכולים לעצור את מדינת ישראל בגלל מאבקים פוליטיים בינינו לבין האופוזיציה. לכן אם עדיין אפשר להגיע להבנות עם האופוזיציה ולהגיע להסדר ולהימנע מסעיף 98 – טוב יהיה. אם לא – אז אנחנו נעשה את זה.

<< יור >> היו"ר איתן גינזבורג: << יור >>

אני גם הודעתי לחברי האופוזיציה שאנחנו נצביע על 98. ככל שיהיו הבנות עד כינוסה של המליאה – ואני נכון להגיע להבנות – אני ביקשתי גם ואני עובד על זה כבר כמה ימים בלי הצלחה, לצערי – אנחנו מוכנים להגיע להסכמות ולא להשתמש בסעיף הזה. זה לא לרצון לנו, אבל זה כוח לפעמים.

מי בעד ההצעה כפי שהצעתי?

<< דובר >> אלעזר שטרן (יש עתיד-תל"ם): << דובר >>

רגע, למה רק הוא יכול לדבר? אנחנו לא?

<< יור >> היו"ר איתן גינזבורג: << יור >>

זאת הייתה השלמה לדברים שלי.

<< דובר >> אלעזר שטרן (יש עתיד-תל"ם): << דובר >>

אבל למה אנחנו לא יכולים לדבר?

<< יור >> היו"ר איתן גינזבורג: << יור >>

מי בעד? מי נגד?

הצבעה

בעד – 9

נגד – 5

נמנעים – אין

אושר

<< יור >> היו"ר איתן גינזבורג: << יור >>

בעד- 9, נגד- 5, אין נמנעים. ההצעה התקבלה.

<< דובר >> אלעזר שטרן (יש עתיד-תל"ם): << דובר >>

למה זה עובד ככה?

<< יור >> היו"ר איתן גינזבורג: << יור >>

הוא ביקש להשלים דברים על דברים שאמרתי קודם.

<< דובר >> אחמד טיבי (הרשימה המשותפת): << דובר >>

רביזיה.

<< דובר >> אלעזר שטרן (יש עתיד-תל"ם): << דובר >>

איתן, למה - -

<< יור >> היו"ר איתן גינזבורג: << יור >>

הוא ביקש להשלים דברים שאמרתי בתחילת הדיון והוא לא נכח. זאת הסיבה. היה קודם דיון שבו דיברנו על הנושאים האלה והגענו להכרעה.

אני רוצה להצביע על קביעת סדרי דיון מיוחדים לפי סעיף 98 להצעת חוק מענק לעידוד תעסוקה (נגיף קורונה החדש) – כל נושא המענקים. אותו הסדר כפי שדיברתי כאן. זמן הדיבור, זמן הנמקת הסתייגויות – לכך יוקדשו שעתיים, ותתקיים הצבעה על לא יותר מ - -

<< דובר >> ארבל אסטרחן: << דובר >>

סך הכול 60 הסתייגויות.

<< יור >> היו"ר איתן גינזבורג: << יור >>

אוקיי, אז 60 הסתייגויות.

<< דובר >> אלעזר שטרן (יש עתיד-תל"ם): << דובר >>

- - - קודם על סעיף 98?

<< יור >> היו"ר איתן גינזבורג: << יור >>

60 הסתייגויות - - -

<< דובר >> אלעזר שטרן (יש עתיד-תל"ם): << דובר >>

רגע, איתן - -

<< דובר >> אחמד טיבי (הרשימה המשותפת): << דובר >>

- - -

<< יור >> היו"ר איתן גינזבורג: << יור >>

לא, לא. סעיף 98 הוא על זמן הדיבור. מכיוון שאם נאפשר לכם את זמן הדיבור על 60 הסתייגויות מדובר על למעלה מ-60 שעות דיון רצופות. לכן הוא רק על זמן הדיבור.

<< קריאה >> קריאה: << קריאה >>

זה לא עשרות ימים.

<< יור >> היו"ר איתן גינזבורג: << יור >>

כמובן, גם פטור מחובת הנחה. מי בעד ההצעה? ירים את ידו.

הצבעה

בעד – 8

נגד – 5

נמנעים – אין

אושר

<< יור >> היו"ר איתן גינזבורג: << יור >>

ההצבעה עברה.

<< דובר >> אחמד טיבי (הרשימה המשותפת): << דובר >>

רביזיה.

<< הלסי >> **3. הצעה לסדר-היום בנושא: "פגיעה בשוויון מגדרי - מחאה כנגד קוד הלבוש במוסדות החינוך"** << הלסי >>

<< יור >> היו"ר איתן גינזבורג: << יור >>

עוד נושא אחד אחרון: בקשה לקביעת ועדה לדיון בהצעה לסדר היום בנושא "פגיעה בשוויון מגדרי – מחאה כנגד קוד הלבוש במוסדות החינוך" של חברת הכנסת קרן ברק, אימאן ח'טיב יאסין ואורלי פרומן. ההצעה להעביר את זה לוועדת החינוך?

<< דובר >> אורלי פרומן (יש עתיד תל"ם): << דובר >>

לא. אנחנו ביקשנו במליאה להעביר את זה דווקא לוועדה לקידום מעמד האישה כי מדובר הרבה מעבר למערכת החינוך.

<< יור >> היו"ר איתן גינזבורג: << יור >>

אבל ההצעה היא על מוסדות חינוך. זאת ההצעה.

<< דובר >> אורלי פרומן (יש עתיד תל"ם): << דובר >>

היה טריגר שני המקרים בפתח-תקוה.

<< יור >> היו"ר איתן גינזבורג: << יור >>

אבל ההצעה לסדר שנדונה במליאה נסובה סביב מוסדות החינוך, לא על העיקרון של הגבלת קוד לבוש בבתי-המשפט, אלא - -

<< דובר >> אורלי פרומן (יש עתיד תל"ם): << דובר >>

לא, שנייה - -

<< יור >> היו"ר איתן גינזבורג: << יור >>

הסיפור של פגיעה בשוויון מגדרי ומחאה נגד קוד לבוש הוא רק במוסדות החינוך. לכן נראה לי שזה צריך לעבור לוועדת חינוך.

<< דובר >> אורלי פרומן (יש עתיד תל"ם): << דובר >>

זה נכון.

<< יור >> היו"ר איתן גינזבורג: << יור >>

הגם, אגב, שהתנהל השבוע דיון כזה.

<< דובר >> אורלי פרומן (יש עתיד תל"ם): << דובר >>

לכן אני אומרת שקוד הלבוש היה רק טריגר לקיים דיון על פגיעה בשוויון מגדרי בכלל, בכל תחומי החיים.

<< יור >> היו"ר איתן גינזבורג: << יור >>

אבל זאת לא ההצעה.

יושב-ראש ועדת חינוך, אתה רוצה לומר משהו?

<< דובר >> רם שפע (כחול לבן): << דובר >>

נראה לי שברור לכולם שהנושא הזה חשוב לי מאוד. התייחסתי אליו גם לפני שההצעה לסדר עלתה וגם תוך כדי. אני רואה בפערים של מגדר במדינת ישראל בעיה גדולה, וברור שאני אשמח שהנושא יעלה אצלי.

<< יור >> היו"ר איתן גינזבורג: << יור >>

חברת הכנסת פרומן, מכיוון שאת וחברת הכנסת אימאן ח'אטיב יאסין המציעות אני מבין את הרצון שלכם לדון בנושא הכללי של מגדר. בשביל זה לא צריך את מליאת הכנסת. אפשר לדבר עם יושב-ראש הוועדה שייבחר ולהעלות את הנושא לדיון. מכיוון שהנושא עלה ממליאת הכנסת ושם ההצעה הייתה בנושא של מוסדות חינוך, אין לי אלא להעביר את זה לוועדת החינוך. זה נראה לי פשוט לא נכון להעביר את הנושא הזה לוועדה שהיא תחום דיון של ועדה אחרת.

<< דובר >> אורלי פרומן (יש עתיד תל"ם): << דובר >>

כבר דנו בזה בוועדת חינוך. נראה לי חבל על הזמן - - -

<< דובר >> יבגני סובה (ישראל ביתנו): << דובר >>

העניין הוא שהם לא מקימים את הוועדה למעמד האישה. זאת הבעיה.

<< דובר >> אורלי פרומן (יש עתיד תל"ם): << דובר >>

אין לי בעיה. הרי אני אהיה שם בוועדת חינוך.

<< יור >> היו"ר איתן גינזבורג: << יור >>

מי בעד להעביר את ההצעה לוועדת חינוך? ירים את ידו.

הצבעה

בעד – 7

נגד – 4

נמנעים – אין

אושר

<< יור >> היו"ר איתן גינזבורג: << יור >>

בעד- 7, נגד- 4, אין נמנעים. ההצעה אושרה. אנחנו נתכנס לדיון ברביזיה ב-12:40. תודה רבה.

<< סיום >> הישיבה ננעלה בשעה 12:10. << סיום >>