**הכנסת העשרים-ושלוש**

**מושב ראשון**

**פרוטוקול מס' 42**

**מישיבת ועדת הכנסת**

**יום רביעי, א' באב התש"ף (22 ביולי 2020), שעה 19:20**

**סדר היום:**

<< נושא >> קביעת סדרי דיון מיוחדים, לפי סעיף 98 לתקנון הכנסת בקריאה השנייה והשלישית בהצעת חוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (מ/1320) << נושא >>

**נכחו:**

**חברי הוועדה:**

איתן גינזבורג – היו"ר

עוזי דיין

מכלוף מיקי זוהר

בועז טופורובסקי

אופיר כץ

מיכאל מלכיאלי

עודד פורר

יצחק פינדרוס

טלי פלוסקוב

תהלה פרידמן

עינב קאבלה

**חברי הכנסת:**

רם בן ברק

מיקי חיימוביץ

מאיר כהן

אוסאמה סעדי

חוה אתי עטיה

אלכס קושניר

רם שפע

**מוזמנים:**

מזכירת הכנסת ירדנה מלר הורוביץ

**ייעוץ משפטי:**

ארבל אסטרחן

**מנהלת הוועדה:**

נועה בירן - דדון

**רישום פרלמנטרי:**

מאיר פרץ

<< נושא >> קביעת סדרי דיון מיוחדים, לפי סעיף 98 לתקנון הכנסת בקריאה השנייה והשלישית בהצעת חוק סמכויות מיוחדות להתמודדות עם נגיף הקורונה החדש (הוראת שעה), התש"ף–2020 (מ/1320) << נושא >>

<< יור >> היו"ר איתן גינזבורג: << יור >>

שלום לכולם. אני פותח את ישיבת הוועדה לצורך קביעת סדרי דיון מיוחדים, לפי סעיף 98 לתקנון הכנסת, בקריאה השנייה והשלישית בהצעת חוק סמכויות מיוחדות להתמודדות עם נגיף הקורונה החדש.

בפתח הדברים אומר שאיני שמח על קיום הדיון. דיון על סעיף 98 הוא דיון שלא צריך להתרחש, אלא במקרים מיוחדים ויוצאי דופן כפי שקובע התקנון. אני יודע שנעשו ניסיונות הידברות בין הקואליציה לאופוזיציה על מנת לראות האם ניתן לקבוע סדרי דיון שיתנו מענה הולם לכל חבר כנסת שרוצה להסתייג, שיאפשרו לכל אחד להשמיע את דבריו ועמדתו ביחס לחוק המוצע. אבל ביחס למספר ההסתייגויות שהוגשו, אם נעבוד על פי התקנון, ולא נקבע סדרי דיון מיוחדים, אנחנו עומדים על למעלה מ-28 ימי דיון רצופים – דבר שאינו מתקבל על הדעת.

על כן - - -

<< דובר >> עודד פורר (ישראל ביתנו): << דובר >>

עד אז אולי לא תהיה קורונה.

<< יור >> היו"ר איתן גינזבורג: << יור >>

עד אז אולי לא תהיה קורונה, לא תהיה כנסת, לא יהיה משהו.

<< דובר >> טלי פלוסקוב (הליכוד): << דובר >>

הלוואי.

<< דובר >> מאיר כהן (יש עתיד): << דובר >>

אני מוכן להיות פה 28 ימים אם זה יעביר את הקורונה.

<< דובר >> טלי פלוסקוב (הליכוד): << דובר >>

אם אנחנו צריכים לשלם את המחיר הזה אז אנחנו מוכנים.

<< יור >> היו"ר איתן גינזבורג: << יור >>

אני מציע, אנחנו נאלצים לקיים את הדיון הזה על סדרי דיון מיוחדים. לקחתי את סדרי הדיון הקודמים שנאלצנו לקבוע בחוקים קודמים, גם בתיקון של שני חוקי יסוד, חוק פחות חשוב וחוק טיפה יותר משמעותי. ההצעה שאני מבקש להציע, אתן את המסגרת הכללית וניתן לדון בה, היא כזאת: לאור העובדה שהוגשו למעלה מ-600 הסתייגויות על ידי סיעות שלמות - - -

<< דובר >> ארבל אסטרחן: << דובר >>

480 הסתייגויות.

<< יור >> היו"ר איתן גינזבורג: << יור >>

איך?

<< דובר >> ארבל אסטרחן: << דובר >>

יש - - -

<< דובר >> מאיר כהן (יש עתיד): << דובר >>

נכון.

<< יור >> היו"ר איתן גינזבורג: << יור >>

480 הסתייגויות?

<< דובר >> ארבל אסטרחן: << דובר >>

600 שעות, 480 הסתייגויות.

<< יור >> היו"ר איתן גינזבורג: << יור >>

נכון, סליחה, 480 הסתייגויות ו-600 שעות. אני מציע לקבוע מסגרת זמן של שלוש שעות להנמקת כלל ההסתייגויות, הצבעה על לא יותר מ-100 הסתייגויות של חברי האופוזיציה, לקיים שתי הסתייגויות לחברי קואליציה, לקבוע שתתקיימנה לא יותר משלוש הצבעות שמיות לקואליציה ושלוש הצבעות שמיות לאופוזיציה.

מי שרוצה להביע את עמדתו, זה הזמן. מאיר כהן, בבקשה.

<< דובר >> מאיר כהן (יש עתיד): << דובר >>

בשביל ההגינות רוצה להגיד, היות שהדברים נעשו מולי, חשוב להגיד את זה, אני אחלוק עליך ואתווכח איתך, אבל אני מאשר שנעשו ניסיונות מולי להגיע להסכמות. לצערי זה לא צלח.

<< יור >> היו"ר איתן גינזבורג: << יור >>

כן, גם לצערי. חבר הכנסת מלכיאלי, בבקשה.

<< דובר >> מיכאל מלכיאלי (ש"ס): << דובר >>

תודה רבה, אדוני היושב ראש. אין ספק שהדיון על סעיף 98 הוא דיון לא טוב. בסוף יש פה כמה - - - שסותמים פיות של אחרים, אני ער לנושא הזה. אבל, אני רוצה לומר לכל חברי הבית: כאחד שהשתתף בהרבה פיליבסטרים, מהצד של הקואליציה, שעול על גבי שעות, בואו נהיה תמימי דעים כולנו: אנחנו מדברים כאן על 18–20 שעות דיון, השרים מהקואליציה לא יהיו, ראשי הסיעות באופוזיציה גם לא יהיו, הם יודעים להתקזז. מי נשאר בסוף? הח"כים הפשוטים כמוני שלא יודעים להתקזז.

<< דובר >> בועז טופורובסקי (יש עתיד-תל"ם): << דובר >>

אתה לא פשוט.

<< דובר >> מיכאל מלכיאלי (ש"ס): << דובר >>

בואו נעשה עסקה: הקואליציה לא תעשה שום 98, אבל כל האופוזיציה תישאר פה בלי קיזוזים, כך - - -

<< דובר >> עודד פורר (ישראל ביתנו): << דובר >>

אצלנו אין קיזוזים.

<< דובר >> יצחק פינדרוס (יהדות התורה): << דובר >>

אני רוצה לראות את יאיר ואיווט פה - - -

<< דובר >> בועז טופורובסקי (יש עתיד-תל"ם): << דובר >>

אין בעיה.

<< קריאה >> קריאות:

<< קריאה >>

- - -

<< דובר >> בועז טופורובסקי (יש עתיד-תל"ם): << דובר >>

אנחנו חותמים עכשיו.

<< דובר >> מיכאל מלכיאלי (ש"ס): << דובר >>

בסוף, רבותיי - - -

<< יור >> היו"ר איתן גינזבורג: << יור >>

תנו לחבר הכנסת מלכיאלי לדבר.

<< דובר >> בועז טופורובסקי (יש עתיד-תל"ם): << דובר >>

אם - - -

<< דובר >> עודד פורר (ישראל ביתנו): << דובר >>

הוא פה, והוא יצביע גם. אתה יכול להיות רגוע.

<< דובר >> מיכאל מלכיאלי (ש"ס): << דובר >>

רבותיי, יש כאן עובדי כנסת. יש העובדות שמגישות את השתייה, יש את המשמר, והכול בשביל פיליבסטר מיותר שבסוף 90% מהזמן של הנאומים גם לא קשור לחוק. מתעסקים עם ראש הממשלה ועם דברים אחרים. רבותיי - - -

<< דובר >> עודד פורר (ישראל ביתנו): << דובר >>

כל החוק הזה קשור לראש הממשלה.

<< דובר >> בועז טופורובסקי (יש עתיד-תל"ם): << דובר >>

זה לא - - -

<< דובר >> יצחק פינדרוס (יהדות התורה): << דובר >>

כן, בטח - - -

<< דובר >> מיכאל מלכיאלי (ש"ס): << דובר >>

- - -

<< דובר >> יצחק פינדרוס (יהדות התורה): << דובר >>

קשור לראש הממשלה, קורונה קשור ל - - -

<< יור >> היו"ר איתן גינזבורג: << יור >>

חבר הכנסת פינדרוס, חבר הכנסת פינדרוס, לא להפריע.

<< דובר >> מיכאל מלכיאלי (ש"ס): << דובר >>

יש להתחשב באותם עובדי כנסת, לעשות דיון מצומצם, קטן, איכותי, ונוכל גם למצות את זה כמה שיותר מהר, תודה.

<< יור >> היו"ר איתן גינזבורג: << יור >>

תודה. חבר הכנסת מאיר כהן, בבקשה.

<< דובר >> מאיר כהן (יש עתיד): << דובר >>

אני רוצה להגיד שאנחנו ברוב הפעמים מגיעים להסכמות. מה שלנגד עיניך – לנגד עינינו. האמן לי, גם כשקיבלנו אפשרות, ויעיד על זה היושב-ראש, לדבר לילה שלם, אנחנו הפסקנו את הדיון ב-24:00 וחידשנו אותו ב-06:00 בכדי שלא נחזיק כאן את חברי הכנסת, אין לי ויכוח איתך.

<< יור >> היו"ר איתן גינזבורג: << יור >>

חבר הכנסת טופורובסקי, בבקשה.

<< דובר >> בועז טופורובסקי (יש עתיד-תל"ם): << דובר >>

אני מרגיש דה-ז'ה-וו אבל כזה שנהיה כל פעם יותר ויותר סיוטי. הרי היינו כאן כל-כך הרבה, אני חושב שאפילו ישבתי באותו מקום. כל-כך הרבה פעמים שהפעלנו את סעיף 98 , וכל-כך הרבה פעמים נאמר שזה חריג, ושזה לא ייעשה יותר. אני לא חושב שהייתה ועדת כנסת שהפעילה את הסעיף המדובר אי-פעם בהיסטוריה של הבניין הזה. אנחנו רק בתחילת, אני לא יודע, אולי תחילת הסוף של הקדנציה עם מה שקורה היום, אבל כרגע אנחנו רק בתחילת הכהונה והקדנציה.

עכשיו, על מה אנחנו מפעילים את סעיף98? על חוק שמעבירים אותו בצורה כל-כך מהירה, שהוא מאפשר לממשלת ישראל, וזה חשוב שכולם יבינו את זה, הוא מאפשר לממשלת ישראל להצר את זכויות האזרחים, לגרום לשוטרים להפעיל כוח ואלימות נגד אזרחים בלי לקבל את האישור של הבית הזה. - - -

<< קריאה >> קריאה: << קריאה >>

- - - עכשיו, אני לא מבינה, בועז.

<< דובר >> מיכאל מלכיאלי (ש"ס): << דובר >>

אתה צודק, אבל איך תמנע את זה?

<< דובר >> בועז טופורובסקי (יש עתיד-תל"ם): << דובר >>

- - - תקרא את החוק - - -

<< דובר >> אופיר כץ (הליכוד): << דובר >>

בועז, השוטרים לא אלימים, ולא מחפשים להרביץ לאזרחים.

<< דובר >> בועז טופורובסקי (יש עתיד-תל"ם): << דובר >>

שיהיה דיון כמו שצריך.

<< דובר >> אופיר כץ (הליכוד): << דובר >>

השוטרים עושים עבודה מסורה ונאמנה.

<< דובר >> בועז טופורובסקי (יש עתיד-תל"ם): << דובר >>

- - - בהיסטוריה - - -



<< דובר >> אופיר כץ (הליכוד): << דובר >>

הם עומדים כאן - - -

<< יור >> היו"ר איתן גינזבורג: << יור >>

חבר הכנסת טופורובסקי, חבר הכנסת טופורובסקי - - -

<< דובר >> בועז טופורובסקי (יש עתיד-תל"ם): << דובר >>

אני לא הפרעתי לאף אחד.

<< יור >> היו"ר איתן גינזבורג: << יור >>

כן, אני רק רוצה לתקן אותך. הצעת החוק המדוברת נדונה לאורך כמה שבועות בצורה מעמיקה. אתה יכול לשאול את חבריך שנכחו בהרבה מאוד דיונים. דנו בחוק זה במשך שבועות ארוכים, אני לא חושב שאפשר לקרוא להצעה הזו "הצעה שהתקיימה בדיון מהיר". ראיתי חוקים אחרים, לצערי, שהועברו בדיון מהיר, לא החוק הזה.

<< דובר >> בועז טופורובסקי (יש עתיד-תל"ם): << דובר >>

מדובר בדיון היסטרי, יחסית לסמכויות - - -

<< דובר >> יצחק פינדרוס (יהדות התורה): << דובר >>

בהסכמה עם האופוזיציה דחו את זה לשלושה שבועות.

<< יור >> היו"ר איתן גינזבורג: << יור >>

חבר הכנסת פינדרוס, אתה מוותר על רשות הדיבור?

<< דובר >> בועז טופורובסקי (יש עתיד-תל"ם): << דובר >>

אני מדבר על הפעלת סעיף 98 שזה אומר סדרי דיון מיוחדים, ואני לא נכנס למהות הסדרים, עצם ההפעלה של סעיף זה. בסופו של דבר הסדרים הללו יובילו לכך שבעוד כמה שעות הכנסת תחוקק חוק בזק יחסית לסמכויות שהחוק מעניק לממשלה, שיאפשר כבר הלילה לממשלה, למרות שכתוב בחוק משהו על הפגנות, להפסיק הפגנות ולהורות לשוטרי ישראל לפעול באלימות נגד אזרחים. עכשיו תגידו: "לא יעשו את זה", בסדר, אבל אני עדיין חי את ההיסטוריה שאומרת שתמיד כשהפעילו את זה נגד סביב חירום, אמרו שלא יעשו את זה, הצביעו שזה יהיה על משהו ספציפי, ואז שלטון שהיו לו כוונות לא טובות השתמש בזה לדברים אחרים וככה נהרסה הדמוקרטיה במדינת ישראל, זה מה שאני אומר כאן והלוואי שאני טועה, הלוואי וניפגש עוד כמה זמן כשהחוק הזה יפוג תוקפו - - -

<< דובר >> מיכאל מלכיאלי (ש"ס): << דובר >>

אבל עשרות שעות דיון לא יפתרו את הבעיה.

<< דובר >> בועז טופורובסקי (יש עתיד-תל"ם): << דובר >>

התוקף של החוק הזה הוא עד סוף יוני 2021. תחשבו מה היה שנה אחורה מכאן, העולם השתנה, המדינה השתנתה, הקואליציה השתנתה. כל זה היה שנה אחורה. החוק הזה יהיה תקף כמעט שנה קדימה.

<< יור >> היו"ר איתן גינזבורג: << יור >>

איך זה קשור לסדרי הדיון, איך זה קשור לכמות ההסתייגויות.

<< דובר >> בועז טופורובסקי (יש עתיד-תל"ם): << דובר >>

- - - לעשות דיון כמו שצריך - - -

<< יור >> היו"ר איתן גינזבורג: << יור >>

אין לזה שום קשר למה שאמרת עכשיו, לכמות ההסתייגויות - - -

<< דובר >> בועז טופורובסקי (יש עתיד-תל"ם): << דובר >>

לא ניתן לעשות דיון כמו שצריך - - -

<< דובר >> בועז טופורובסקי (יש עתיד-תל"ם): << דובר >>

כל הפטור מהנחה, הפטור מהזה, הפטור משם, ועכשיו סעיף 98.

<< יור >> היו"ר איתן גינזבורג: << יור >>

תודה. חבר הכנסת פינדרוס, בבקשה.

<< דובר >> יצחק פינדרוס (יהדות התורה): << דובר >>

אני חושב שאנחנו חוטאים לעצמנו. יש דיונים פוליטיים שאפשר לנהל עליהם ויכוח. הדיון כרגע הוא 2,134 חולים חדשים מאובחנים ב-24 השעות האחרונות. אני הייתי מצפה שבדיון כזה האופוזיציה תהיה חלק מהתומכים הראשיים בחוק.

<< דובר >> בועז טופורובסקי (יש עתיד-תל"ם): << דובר >>

מישהו - - -

<< דובר >> יצחק פינדרוס (יהדות התורה): << דובר >>

בגלל הדבר הזה, הקואליציה - - -

<< דובר >> בועז טופורובסקי (יש עתיד-תל"ם): << דובר >>

היה כל החוק - - -

<< דובר >> יצחק פינדרוס (יהדות התורה): << דובר >>

הקואליציה עשתה מעשה ואיפשרה לדון בחוק הזה במשך שלושה שבועות בוועדת החוקה. דנו חוק הזה ונכנסו הערות של האופוזיציה לתוך הדיון. קיימו דיון רציני ומעמיק. עם כל הכבוד לקדושת הזכות להפגין, יש הרבה קדושות במדינת ישראל, יש כרגע קדושת החיים, שאלה שמתיימרים להיות שמאל אמורים להיות קצת, קצת, לפחות לא להיות צבועים, ולהאמין בזה. אנחנו מדברים כרגע על קדושת החיים. אנשים מתים מהידבקות - - -

<< דובר >> בועז טופורובסקי (יש עתיד-תל"ם): << דובר >>

מה זה קשור לחוק?

<< דובר >> יצחק פינדרוס (יהדות התורה): << דובר >>

על זה החוק הרי בא - - -

<< דובר >> בועז טופורובסקי (יש עתיד-תל"ם): << דובר >>

לא, זה לא החוק. - - -

<< דובר >> יצחק פינדרוס (יהדות התורה): << דובר >>

אתה בא עכשיו - - -

<< דובר >> בועז טופורובסקי (יש עתיד-תל"ם): << דובר >>

כשהמנהיגות אמרה שעושים סגר, אנשים לא - - - שום חוק.

<< דובר >> יצחק פינדרוס (יהדות התורה): << דובר >>

האם אנחנו מדברים כרגע על החוק הצרפתי, האם אנחנו מדברים כרגע על סוגית התיקים של ראש הממשלה?

<< דובר >> בועז טופורובסקי (יש עתיד-תל"ם): << דובר >>

- - -

<< יור >> היו"ר איתן גינזבורג: << יור >>

תודה, חבר הכנסת פינדרוס.

<< דובר >> יצחק פינדרוס (יהדות התורה): << דובר >>

אנחנו מדברים על הצלת חיים.

<< דובר >> בועז טופורובסקי (יש עתיד-תל"ם): << דובר >>

אנחנו מדברים על מנהיגות- - - ולסמוך עליה.

<< דובר >> יצחק פינדרוס (יהדות התורה): << דובר >>

לכן, אני אומר לך - - - הייתי אומר שעה, כי כל שעה שהחוק הזה לא עובר - -

<< יור >> היו"ר איתן גינזבורג: << יור >>

לא צריך להגזים.

<< דובר >> יצחק פינדרוס (יהדות התורה): << דובר >>

- - אתם הורגים אנשים.

<< יור >> היו"ר איתן גינזבורג: << יור >>

לא צריך להגזים, לא באמירה שלך הזאת ולא בשעה.

<< קריאה >> קריאות: << קריאה >>

- - -

<< יור >> היו"ר איתן גינזבורג: << יור >>

תודה, שמענו.

<< דובר >> יצחק פינדרוס (יהדות התורה): << דובר >>

אנשים מתים מזה.

<< יור >> היו"ר איתן גינזבורג: << יור >>

תודה. לא צריך להגזים. חבר הכנסת פורר, בבקשה.

<< דובר >> עודד פורר (ישראל ביתנו): << דובר >>

אני חייב להגיב לדבריו של חבר הכנסת פינדרוס: כל שעה אנשים מתים, בין מאי ליולי 2020 היו 70 ניסיונות התאבדות בגלל המצב הכלכלי. בין מאי ליולי 2019 היו רק שלושה. הנתונים מראים שמי שאחראי למצב הזה זה לא זה שאין חוק קורונה כזה או אחר, אלא התנהלות הממשלה והקואליציה שאנחנו רואים שאנחנו נמצאים כפסע מלהידרדר לתהום והיום אתם, בהתנהלות שלכם בחקיקה הזו, בצורת ההתנהלות של הקואליציה, גם בהתנהלות הממשלה, גם כלכלית וגם בריאותית, היום אנחנו פשוט עושים עוד צעד אחד קדימה.

<< יור >> היו"ר איתן גינזבורג: << יור >>

תודה. חבר הכנסת סעדי, בבקשה.

<< דובר >> אוסאמה סעדי (הרשימה המשותפת): << דובר >>

תודה, אדוני היושב-ראש, אני מוחה בתוקף נגד דברי חברי יצחק פינדרוס. אני חושב שאף אחד מכל הנוכחים כאן לא רוצה שייפגע אפילו אזרח אחד במדינת ישראל. אנחנו כאופוזיציה לא עשינו שום פיליבסטר בכל הדיונים שהיו סביב החוק הזה. טענו טענות לגופו של עניין, הצענו הצעות. חלק מההצעות הללו נתקבלו. תשאל את יושב-ראש הוועדה שבעצמו אומר שלא היה אפילו סעיף אחד שלא עבר שינוי. אז אל תבוא אלינו בטענות.

<< דובר >> יצחק פינדרוס (יהדות התורה): << דובר >>

אז למה אתה צריך עכשיו פיליבסטר של 26 ימים?

<< דובר >> אוסאמה סעדי (הרשימה המשותפת): << דובר >>

הגשנו הסתייגויות.

<< דובר >> יצחק פינדרוס (יהדות התורה): << דובר >>

אתה מבקש שזה יעבור - - -

<< דובר >> עודד פורר (ישראל ביתנו): << דובר >>

- - - לא יעבור פשוט.

<< דובר >> אוסאמה סעדי (הרשימה המשותפת): << דובר >>

הגשנו הסתייגויות, הגשנו הסתייגויות, גם אתה שמתנגד - - -

<< דובר >> עודד פורר (ישראל ביתנו): << דובר >>

היו כלים לנהל את המאבק ללא החוק הזה. עם חוק או בלי חוק אתם לא יכולים לנהל פה שום דבר.

<< דובר >> אוסאמה סעדי (הרשימה המשותפת): << דובר >>

גם אתה אם היית מתנגד לחוק היית מגיש, אפילו שאתה מגיש עשרות הסתייגויות, ברגע שאתה מצטרף להסתייגויות אחרות זה כבר כמה ימים. אף אחד לא מבקש 28 ימים, 28 שעות, אבל ברגע שאנחנו באים למליאה ומדובר בחוק כל כך מורכב, עם הרבה סעיפים, עם הרבה סמכויות שאפילו לדעת הייעוץ המשפטי של הממשלה ושל הוועדה ושל חברי הקואליציה, אתה צריך לזכור שחלק מהקואליציה הצביעו נגד החוק הזה. הגישו הסתייגויות כמונו ואף היו תקיפים יותר מאשר חברי האופוזיציה. אז עכשיו אנחנו מגיעים למליאה, זכותנו, ההבדל הוא שמי שהיה בוועדה, היו מספר חברים, אפילו חלק מאלה שבאו להצביע, נכון איתן? זהו. אני אומר: יש יותר מדי משתמשים בסעיף 98.

<< יור >> היו"ר איתן גינזבורג: << יור >>

נכון, מסכים.

<< דובר >> אוסאמה סעדי (הרשימה המשותפת): << דובר >>

זה לא בגללנו. אתם מביעים יותר מדי חוקים מורכבים, קשים ופוגעניים. זה התפקיד שלנו. אתם עושים את התפקיד שלכם ואנחנו עושים את התפקיד שלנו.

<< יור >> היו"ר איתן גינזבורג: << יור >>

אין תלונות.

<< דובר >> אוסאמה סעדי (הרשימה המשותפת): << דובר >>

קבעתם שלוש שעות? שלוש שעות.

<< יור >> היו"ר איתן גינזבורג: << יור >>

יעיד חבר הכנסת מאיר כהן שהתקשרתי לוודא שבאמת אין הסכמות כי לא רציתי להפעיל סעיף זה.

<< דובר >> מאיר כהן (יש עתיד): << דובר >>

אמרתי זאת.

<< יור >> היו"ר איתן גינזבורג: << יור >>

חבר הכנסת כץ, בבקשה.

<< דובר >> אופיר כץ (הליכוד): << דובר >>

חבל שלא הגענו להסכמות כי הוכחנו בעבר שאפשר לעשות זאת. לגבי מה שאמר חבר הכנסת בועז טופורובסקי: אני לא מכיר שום סעיף שאומר לשוטרים לפעול באלימות. לא קיים סעיף כזה. אני חושב שזו אמירה שאינה במקומה. השוטרים שלנו עושים עבודת קודש.

<< דובר >> בועז טופורובסקי (יש עתיד-תל"ם): << דובר >>

מסכים.

<< דובר >> אופיר כץ (הליכוד): << דובר >>

הם שומרים על הסדר ועל הביטחון האישי שלנו.

<< דובר >> מאיר כהן (יש עתיד-תל"ם): << דובר >>

חד-משמעית .

<< דובר >> עודד פורר (ישראל ביתנו): << דובר >>

בעניין הזה יש הסכמה מלאה.

<< דובר >> בועז טופורובסקי (יש עתיד-תל"ם): << דובר >>

אף אחד לא בא לפגוע במשטרה חלילה.

<< דובר >> עודד פורר (ישראל ביתנו): << דובר >>

הם גם מסכנים את עצמם כשהם עומדים מול מפגינים ללא מסכות.

<< דובר >> אופיר כץ (הליכוד): << דובר >>

השוטרים מקבלים בעיטות, אבוקות, גז פלפל, יריקות. העבודה שלהם לא פשוטה וצריך להוקיר את מה שהם עושים.

<< יור >> היו"ר איתן גינזבורג: << יור >>

חברים. אני רוצה להעלות את הסעיף להצבעה. היועצת המשפטית תקרא ותסביר, בבקשה.

<< דובר >> ארבל אסטרחן: << דובר >>

אני אקריא אותה למרות שהיא לא הצעה שלנו:

|  |  |  |
| --- | --- | --- |
|  | הדיון בקריאה השנייה יחל היום, והצעת החוק קיבלה כבר פטור מחובת הנחה לפי סעיף 88 לתקנון.  יושב ראש ועדת החוקה, חוק ומשפט יציג את הצעת החוק, ולאחר מכן יחל הדיון בהנמקת ההסתייגויות. לסיעות האופוזיציה שהגישו הסתייגויות תינתן מסגרת זמן של 3 שעות להנמקת ההסתייגויות. לחברי כנסת מסיעות הקואליציה שהגישו הסתייגויות או בקשות רשות דיבור (שני ח"כים), יינתנו שלוש דקות דיבור לכל אחד. סיעות האופוזיציה יקבעו את חלוקת הזמן וסדר הדוברים. במקרה של היעדר הסכמה תחלק מזכירות הכנסת את הזמן בין הסיעות, לפי גודלן.  יש הוראה לגבי סדרת ההצבעות שהיא זהה להוראות שנקבעו בעבר: | |
|  | סדרת הצבעות: הוגשו לסעיף בהצעות החוק הסתייגויות, וקבע יושב-ראש הישיבה שהן במהותן הצעות שונות לתיקון פרט או מרכיב מסוים שבסעיף, ובכלל זה שיעורים, כמויות, אחוזים, תאריכים, שמות, תיקוני לשון ותחביר וכיוצא באלה, יחולו, בעת הקריאה השנייה, הוראות אלה: | |
|  | (א) | היושב ראש רשאי להעמיד להצבעה כל סדרת הסתייגויות, בחטיבה אחת. |
|  | (ב) | (1) קיבלה סדרת הסתייגויות רוב של המצביעים בהצבעה, יעמיד היושב ראש להצבעה את ההסתייגויות הכלולות באותה סדרת הסתייגויות, אחת-אחת.  (2) לא קיבלה סדרת הסתייגויות רוב של המצביעים, יראו כאילו דחתה הכנסת את כל ההסתייגויות הכלולות באותה סדרה. |
|  | (ג) | הצביעה הכנסת על כל אחת מההסתייגויות הכלולות בסדרת הסתייגויות, כאמור בסעיף (ב)(1) לעיל, ולא קיבלה אף אחת מההסתייגויות רוב של המצביעים, יעמיד היושב-ראש להצבעה את הסעיף כהצעת הוועדה, או בנוסח הכולל הסתייגויות אחרות.  זה לעניין סדרת הצבעות. |
|  | (א) | תתקיים הצבעה על לא יותר מ-100 הסתייגויות של חברים מהאופוזיציה. מספר זה כולל את כל ההסתייגויות, כולל חלופיות, ואולם הצבעה על סדרת הצבעות לפי סעיף 2(ב) לעיל, פסקאות (1) או (2), תיחשב הצבעה אחת לעניין מניין ההסתייגויות.  כלומר, אם נפתחה סדרת הצבעות ומצביעים אחת-אחת, עדיין זה יחשב כאחת.  אם לא תהיה הסכמה על מספר הסתייגויות, תתקיים הצבעה על שתי ההסתייגויות הראשונות לכל אחד מהסעיפים בהצעת החוק שלהם הוגשו הסתייגויות, עד שיגיעו ל-80 הסתייגויות (בהצעה 51 סעיפים). |
|  | (ב) | בנוסף, תתקיים הצבעה על לא יותר משתי הסתייגויות שהוגשו על ידי חבר מהקואליציה. |
|  | לעניין בקשה להצבעה שמית – יתקיימו לא יותר משלוש הצבעות שהתבקשו על ידי הממשלה או חברי כנסת מהקואליציה (או רובם מהקואליציה) ולא יותר משלוש הצבעות שהתבקשו על ידי חברי כנסת מהאופוזיציה. יושב-ראש הכנסת רשאי לאשר מספר מקסימלי גדול יותר של הצבעות שמיות, במספר זהה לאופוזיציה ולקואליציה. | |

<< יור >> היו"ר איתן גינזבורג: << יור >>

נעלה להצבעה את ההצעה. מי בעד ההצעה, ירים את ידו.

הצבעה

בעד – 10

נגד – 4

נמנעים – אין

ההצעה נתקבלה.

<< יור >> היו"ר איתן גינזבורג: << יור >>

ההצעה לקיום סדרי דיון מיוחדים על פי סעיף 98, נתקבלה. הישיבה נעולה. תודה.

<< סיום >> הישיבה ננעלה בשעה 19:55. << סיום >>