**הכנסת העשרים-וארבע**

**מושב ראשון**

**פרוטוקול מס' 16**

**מישיבת ועדת הכנסת**

**יום חמישי, כ"ה באלול התשפ"א (02 בספטמבר 2021), שעה 12:30**

**סדר היום:**

<< הצח >> הצעת חוק לעניין ועדות הכנסת (תיקוני חקיקה והוראת שעה), התשפ"א-2021 << הצח >> - רביזיה.

**נכחו:**

**חברי הוועדה:**

ניר אורבך – היו"ר

**ייעוץ משפטי:**

ארבל אסטרחן

**מנהלת הוועדה:**

נועה בירן - דדון

**רישום פרלמנטרי:**

הדס צנוירט

<< נושא >> הצעת חוק לעניין ועדות הכנסת (תיקוני חקיקה והוראת שעה), התשפ"א-2021 << נושא >> - רביזיה

<< יור >> היו"ר ניר אורבך: << יור >>

צהריים טובים. פותח את הישיבה. היום יום חמישי, כ"ה באלול התשפ"א, 2 בספטמבר 2021. הוגשו רביזיות על-ידי חברי הכנסת יעקב אשר, מיכאל מלכיאלי ובועז טופורובסקי, על הצעת חוק לעניין ועדות הכנסת, על ההצעה מטעם הוועדה ועל ההכנה לקריאה ראשונה. מאחר שאף אחד מחברי הכנסת לא הגיע – ההצעה מוסרת. הרביזיה נדחית.

<< נושא >> הקמת ועדה משותפת לתקציב הביטחון, לפי חוק יסודות התקציב, התשמ"ה-1985 << נושא >>

<< יור >> היו"ר ניר אורבך: << יור >>

הסעיף השני, בישיבה הקודמת של ההצעה למינוי חברים – בהצעה שהיתה לגבי הצגת החברים בוועדה המשותפת לחוץ וביטחון ולכספים, הוגשה רביזיה על-ידי. היא מדברת על זה שאיתן גינזבורג יכהן כממלא מקום בוועדה המשותפת. מי בעד הרביזיה – ירים את ידו.

**הצבעה**

בעד – פה אחד

התקבלה.

<< יור >> היו"ר ניר אורבך: << יור >>

עכשיו נצביע מחדש על כל ההצעה לגבי הנושא של המינויים בוועדה. נקריא את ההרכב שוב. הרכב הוועדה המשותפת לתקציב הביטחון לפי חוק יסודות התקציב, התשמ"ה-1985: הוועדה תהיה בת 12 חברים, 6 חברים מכל ועדה לפי ההרכב הבא – מטעם הקואליציה, מטעם ועדת הכספים אלכס קושניר יכהן כיושב-ראש, חברת הכנסת יעל רון ואני. מטעם חוץ וביטחון חברי הכנסת רם בן ברק, אמילי חיה מועטי, צבי האוזר ומיכל רוזין. בוועדה המשותפת יהיו חברים – 5 חברים מחברי האופוזיציה והחלוקה שלהם תימסר בהמשך. ממלא מקום קבוע חבר הכנסת איתן גינזבורג, מטעם סיעת כחול לבן, מטעם חוץ וביטחון. אנחנו עוברים להצבעה. מי בעד – ירים את ידו .

הצבעה

בעד – פה אחד

אושר.

<< יור >> היו"ר ניר אורבך: << יור >>

הרכב הוועדה אושר פה אחד.

תודה רבה, הישיבה נעולה.

<< סיום >> הישיבה ננעלה בשעה 12:35. << סיום >>