**הכנסת העשרים-וארבע**

**מושב שני**

**פרוטוקול מס' 23**

**מישיבת ועדת הכנסת**

**יום שני, י"ב בחשון התשפ"ב (18 באוקטובר 2021), שעה 10:30**

**סדר היום:**

**<< נושא >>** א. בחירת ממלא מקום ליושב ראש הכנסת בעת העדרו מן הארץ **<< נושא >>**

<< הצח >> ב. בקשת יושב-ראש ועדת הכספים למיזוג הצעות החוק הבאות:

1. פרק ט' (ביטוח לאומי), סעיפים 20-19, מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א–2021 (מ/1443).
2. הצעת חוק הבטחת הכנסה (תיקון – הגדלת הגמלה בגיל פרישה והצמדתה לשכר הממוצע), התשפ"א–2021 (פ/1544/24), של חברי הכנסת חיים כץ ואתי חווה עטייה.
3. הצעת חוק הבטחת הכנסה (תיקון – גמלת הבטחת הכנסה לקשיש), התשפ"א–2021 (פ/1540/24), של חבר הכנסת איימן עודה. << הצח >>

2. הצעת חוק הבטחת הכנסה (תיקון – הגדלת הגמלה בגיל פרישה והצמדתה לשכר הממוצע),   
 התשפ"א-2021 (פ/1544/24), של חברי הכנסת חיים כץ ואתי חווה עטייה.

3. הצעת חוק הבטחת הכנסה (תיקון – גמלת הבטחת הכנסה לקשיש), התשפ"א-2021 (פ/1540/24), של   
 חבר הכנסת איימן עודה

**נכחו:**

**חברי הוועדה:**

ניר אורבך – היו"ר

איתן גינזבורג

יבגני סובה

רם שפע

**מוזמנים:**

מזכירת הכנסת ירדנה מלר-הורוביץ

**ייעוץ משפטי:**

ארבל אסטרחן

**מנהלת הוועדה:**

נועה בירן - דדון

**רישום פרלמנטרי:**

ירון קוונשטוק

<< נושא >> א. בחירת ממלא מקום ליושב-ראש הכנסת בעת העדרו מן הארץ << נושא >>

<< יור >> היו"ר ניר אורבך: << יור >>

בוקר טוב, אני מתכבד לפתוח את ישיבת ועדת הכנסת. היום יום שני, י"ב בחשוון תשפ"ב, 18 באוקטובר 2021.

<< דובר >> איתן גינזבורג (כחול לבן): << דובר >>

יום גיוסי לצה"ל.

<< יור >> היו"ר ניר אורבך: << יור >>

הנושא הראשון על סדר-היום: בחירת ממלא מקום ליושב-ראש הכנסת בעת העדרו מן הארץ. מזכירת הכנסת הגב' ירדנה מלר, בבקשה.

<< דובר >> מזכירת הכנסת ירדנה מלר-הורוביץ: << דובר >>

תודה רבה, אדוני היושב-ראש. בוקר טוב, אפשר להגיד שבוע טוב לכולם. בחירת ממלא מקום ליושב-ראש הכנסת בעת העדרו מן הארץ, סעיף 20א(א) לחוק-יסוד: הכנסת קובע: יצא יושב-ראש הכנסת את גבולות המדינה, ימלא סגן ליושב-ראש את מקומו עד שישוב היושב-ראש. סעיף 20א(ד) לחוק-יסוד: הכנסת קובע: הסגן ליושב-ראש שיכהן כממלא מקום של יושב-ראש הכנסת יהיה הסגן שנבחר לכך על ידי ועדת הכנסת.

ולכן הבקשה של היושב-ראש לאשר את חבר הכנסת גינזבורג, סגן היושב-ראש, כממלא מקומו לתקופת היעדרותו מהארץ. היושב-ראש יוצא להשתתף בכנס ראשי פרלמנטים שיתקיים באתונה, ומתבקשת הוועדה המכובדת לאשר את בקשתו.

<< יור >> היו"ר ניר אורבך: << יור >>

תודה רבה. לפני שנעבור להצבעה, אני חושב שאומנם זה לתקופה קצרה, זה רק כממלא-מקום, אבל אין ראוי מחבר הכנסת איתן גינזבורג.

<< דובר >> רם שפע (העבודה): << דובר >>

אני חושב שאני יכול לעשות את זה לא פחות טוב.

<< יור >> היו"ר ניר אורבך: << יור >>

אני חושב שאין ראוי ממך למלא את מקומו של יושב-ראש הכנסת.

<< דובר >> איתן גינזבורג (כחול לבן): << דובר >>

אני מודה לך.

<< יור >> היו"ר ניר אורבך: << יור >>

מכל הבחינות.

<< קריאה >> קריאה: << קריאה >>

יש תאריך?

<< דובר >> מזכירת הכנסת ירדנה מלר-הורוביץ: << דובר >>

התאריכים זה מיום רביעי בערב, י"ד בחשוון התשפ"ב, 20 באוקטובר 2021, עד יום ראשון, י"ח בחשוון התשפ"ב, 24 באוקטובר 2021. הוא בעצם חוזר במוצאי שבת אחרי חצות, ולכן - - -

<< דובר >> רם שפע (העבודה): << דובר >>

איזה סמכויות יש בינתיים? שאני אדע מה אפשר לעשות בימים האלה? סתם, אני רק אצטרף ואגיד שגם בעיניי אין ראוי מאיתן להיכנס לנעליים הגדולות של מיקי בימים הללו.

<< יור >> היו"ר ניר אורבך: << יור >>

יופי. אז אנחנו נעבור כעת להצבעה: מי בעד **ההמלצה**? שירים את ידו.

<< דובר >> נועה בירן - דדון: << דובר >>

שניים.

<< דובר >> רם שפע (העבודה): << דובר >>

איתן, מותר לך להצביע.

<< דובר >> נועה בירן - דדון: << דובר >>

שלושה.

<< יור >> היו"ר ניר אורבך: << יור >>

מי נגד? מי נמנע?

הצבעה

אושר.

<< יור >> היו"ר ניר אורבך: << יור >>

פה אחד הוועדה מקבלת את ההמלצה.

<< דובר >> מזכירת הכנסת ירדנה מלר-הורוביץ: << דובר >>

תודה.

<< יור >> היו"ר ניר אורבך: << יור >>

תודה לגברתי.

<< נושא >> ב. בקשת יושב-ראש ועדת הכספים למיזוג הצעות החוק הבאות: << נושא >>

<< נושא >> 1. פרק ט' (ביטוח לאומי), סעיפים 20-19, מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א–2021 (מ/1443) << נושא >>

<< נושא >> 2. הצעת חוק הבטחת הכנסה (תיקון – הגדלת הגמלה בגיל פרישה והצמדתה לשכר הממוצע), התשפ"א–2021 (פ/1544/24), של חברי הכנסת חיים כץ ואתי חווה עטייה << נושא >>

<< נושא >> 3. הצעת חוק הבטחת הכנסה (תיקון – גמלת הבטחת הכנסה לקשיש), התשפ"א–2021 (פ/1540/24), של חבר הכנסת איימן עודה << נושא >>

<< יור >> היו"ר ניר אורבך: << יור >>

נעבור כעת לסעיף השני: בקשת יושב-ראש ועדת הכספים למיזוג הצעות החוק הבאות:

1. פרק ט' (ביטוח לאומי), סעיפים 20-19, מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א–2021 (מ/1443)

2. הצעת חוק הבטחת הכנסה (תיקון – הגדלת הגמלה בגיל פרישה והצמדתה לשכר הממוצע), התשפ"א–2021 (פ/1544/24), של חברי הכנסת חיים כץ ואתי חווה עטייה.

הצעת חוק הבטחת הכנסה (תיקון – גמלת הבטחת הכנסה לקשיש), התשפ"א–2021 (פ/1540/24), של חבר הכנסת איימן עודה.

זו בקשה שהגיעה אלינו מיושב-ראש ועדת הכספים.

<< קריאה >> קריאה: << קריאה >>

הוא מנהל - - - הוא חייב להגיע?

<< דובר >> ארבל אסטרחן: << דובר >>

תקנון הכנסת מאפשר למזג הצעות חוק שמונחות על שולחנה. ובגלל שמדובר בהצעת חוק שעברה קריאה ראשונה, שהיא הצעה ממשלתית, עם הצעות חוק שעברו רק קריאה טרומית, נדרש אישור ועדת הכנסת למיזוג. התנאי למיזוג הוא כמובן שמדובר בהצעות שעוסקות באותו נושא. הוועדה בדקה את זה, אישרה את זה. היא אישרה את המיזוג, ועכשיו מתבקש אישור הוועדה.

<< יור >> היו"ר ניר אורבך: << יור >>

מאה אחוז. תודה רבה, ארבל. מישהו מחברי הכנסת רוצה להגיב לפני ההצבעה?

אז נעבור להצבעה. מי בעד **הצעת המיזוג**? ירים את ידו.

<< דובר >> נועה בירן - דדון: << דובר >>

ארבעה בעד.

<< יור >> היו"ר ניר אורבך: << יור >>

מי נגד? מי נגד?

הצבעה

אישור.

<< יור >> היו"ר ניר אורבך: << יור >>

פה אחד הצעת המיזוג נתקבלה.

אני נועל כעת את ישיבת ועדת הכנסת ליום מכובד זה. תודה לכם, המשך יום נעים.

<< סיום >> הישיבה ננעלה בשעה 10:39. << סיום >>