**הכנסת העשרים-וארבע**

**מושב שני**

**פרוטוקול מס' 38**

**מישיבת ועדת הכנסת**

**יום שני, ד' בכסלו התשפ"ב (08 בנובמבר 2021), שעה 20:00**

**סדר היום:**

בקשות חברי הכנסת להקדמת הדיון בהצעות חוק הבאות, לפני הקריאה הטרומית:

<< הצח >> 1. הצעת חוק הביטוח הלאומי (תיקון - דמי אבטלה לעצמאים), התשפ"ב-2021 (פ/2402/24), של חה"כ משה גפני << הצח >>

<< הצח >> 2. הצעת חוק הביטוח הלאומי (תיקון - דמי אבטלה לעצמאים), התשפ"ב-2021 (פ/2403/24), של חה"כ מאזן גנאים << הצח >>

<< הצח >> 3. הצעת חוק למניעת אלימות במשפחה (תיקון - פיקוח אלקטרוני על אדם שהוצא כלפיו צו הגנה), התשפ"ב-2021 (פ/2336/24), של חה"כ מיכל רוזין << הצח >>

**נכחו:**

**חברי הוועדה:**

ניר אורבך – היו"ר

מירב בן ארי

יבגני סובה

עידית סילמן

יצחק פינדרוס

רם שפע

**ייעוץ משפטי:**

ארבל אסטרחן

**מנהלת הוועדה:**

נועה בירן - דדון

**רישום פרלמנטרי:**

אתי אפלבוים

<< הצח >> **1. הצעת חוק למניעת אלימות במשפחה (תיקון - פיקוח אלקטרוני על אדם שהוצא כלפיו צו הגנה), התשפ"ב-2021, של ח"כ מיכל רוזין** << הצח >>

<< הצח >> **2. הצעת חוק הביטוח הלאומי (תיקון - דמי אבטלה לעצמאים), התשפ"ב-2021, של ח"כ מאזן גנאים** << הצח >>

<< הצח >> **3. הצעת חוק הביטוח הלאומי (תיקון - דמי אבטלה לעצמאים), התשפ"ב-2021, של ח"כ משה גפני** << הצח >>

<< יור >> היו"ר ניר אורבך: << יור >>

אני פותח את ישיבת ועדת הכנסת. על סדר-היום: בקשות חברי הכנסת להקדמת הדיון בהצעות החוק הבאות לפני הקריאה הטרומית:

1. הצעת חוק הביטוח הלאומי (תיקון - דמי אבטלה לעצמאים), התשפ"ב-2021, פ/2402/24 של ח"כ משה גפני; 2. הצעת חוק הביטוח הלאומי (תיקון - דמי אבטלה לעצמאים), התשפ"ב-2021, פ/2403/24 של ח"כ מאזן גנאים 3; הצעת חוק למניעת אלימות במשפחה (תיקון - פיקוח אלקטרוני על אדם שהוצא כלפיו צו הגנה), התשפ"ב-2021, פ/2236/24 של ח"כ מיכל רוזין.

על שני הסעיפים הראשונים אפשר הצבעה אחת.

<< דובר >> ארבל אסטרחן: << דובר >>

צריך להסביר ולנמק. ניר, אתה צריך להסביר למה.

<< דובר >> ארבל אסטרחן: << דובר >>

אני אגיד. לפי מכתבו של חבר הכנסת גפני, שלא נמצא פה כרגע. היתה לו הצעת חוק בנושא של דמי אבטלה לעצמאים שנפלה ב'קריאה טרומית. אחרי שהיא נפלה, ב-6.10, הוא הניח מחדש את אותה הצעה. עוד לא חלפו שבועיים מאז שהוא הניח אותה. בינתיים עולה לסדר-היום הצעה זהה אחרת. הסיבה שהצעה אחרת יכולה לעלות, למרות שהיא באותו נושא וטרם חלפו 6 חודשים, זה שיו"ר הכנסת קבע שחל שינוי נסיבות.

אבל מכיוון שההצעה שלו עדיין לא מונחת שבועיים, הוא לא יכול להצמיד אותה.

<< דובר >> עידית סילמן (ימינה): << דובר >>

להצמיד אותה ולכן אנחנו צריכים לעשות פטור מחובת הנחה כדי להצמיד לו את ההצעה להצעה שתעלה ביום רביעי.

<< דובר >> ארבל אסטרחן: << דובר >>

בדיוק. הבקשה היא לפטור.

בקשה דומה של חבר הכנסת מאזן גנאים.

ההצעה של חברת הכנסת רוזין היא דומה. היא לא בדיוק אותו דבר. שם מדובר בכך שהיא זהה או דומה להצעות שעברו בקריאה טרומית. גם כן, היא לא יכלה להצמיד את ההצעה שלה. היא מבקשת להעלות את ההצעה שלה ושההצעה שלה תלך באותו מסלול של אותן הצעות שכבר עברו.

מישהו מחברי הכנסת רוצה להתייחס?

<< דובר >> ארבל אסטרחן: << דובר >>

ניר, אולי צריך לומר שיש פה חריג כי ועדת הכנסת בד"כ לא עוסקת בפטורים אלא הולכת במסלול הזה שיו"ר ועדת הכנסת מעביר לוועדת השרים שתי הצעות כל שבוע. באמת זה משהו מאוד חריג בגלל הנסיבות המיוחדות האלה שרוצים שההצעות האלו יוצמדו להצעות אחרות.

<< יור >> היו"ר ניר אורבך: << יור >>

בהמשך לדבריה של ארבל אני אומר פה שמבחינתנו זה באמת חריג. אנחנו נמשיך במסלול המקובל של העלאת פטורים על-ידי יושב-ראש הוועדה לוועדת השרים, בקשות לפטורים. זה באמת חריג. מבחינתנו זה לא מהווה תקדים להמשך. אנחנו נמשיך במסלול הרגיל שבו פעלנו עד עתה. .

נצביע כרגע על שני הסעיפים הראשונים בהצבעה אחת, יש קוורום.

מי בעד סעיפים 1 ו-2?

**הצבעה**

סעיפים 1 ו-2 נתקבלו.

<< יור >> היו"ר ניר אורבך: << יור >>

התקבל פה אחד.

אנחנו מצביעים על סעיף 3, מי בעד? מי נגד?

**הצבעה**

סעיפים 1 ו-2 נתקבלו.

<< יור >> היו"ר ניר אורבך: << יור >>

התקבל פה אחד.

הישיבה נעולה.

<< סיום >> הישיבה ננעלה בשעה 20:07. << סיום >>