**הכנסת העשרים-וארבע**

**מושב שני**

**פרוטוקול מס' 43**

**מישיבת ועדת הכנסת**

**יום שני, י"ח בכסלו התשפ"ב (22 בנובמבר 2021), שעה 15:50**

**סדר היום:**

<< הצח >> 1. רביזיה על החלטת הוועדה בדבר הקדמת הדיון בהצעת חוק-יסוד: הממשלה (תיקון מס' 12) (תקופה מרבית לכהונה בתפקיד ראש הממשלה) (מ/1469), לפני הקריאה הראשונה. << הצח >> << נושא >>

<< נושא >> 2. הקמת ועדה מיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24), של חברת הכנסת שרן השכל << נושא >>

<< נושא >> 3. קביעת סדרי דיון מיוחדים, לפי סעיף 98 לתקנון הכנסת, בהצעת חוק מיסוי מקרקעין (שבח ורכישה)(תיקון מס' 96), התשפ"ב–2021, בקריאה השנייה והשלישית. << נושא >>

**נכחו:**

**חברי הוועדה:**

ניר אורבך – היו"ר

שרן מרים השכל

בועז טופורובסקי

יבגני סובה

עידית סילמן

יצחק פינדרוס

**חברי הכנסת:**

משה גפני

אורית סטרוק

אלכס קושניר

יואב קיש

**מוזמנים:**

אסף גרינבאום – יועץ שר המשפטים

**ייעוץ משפטי:**

ארבל אסטרחן

**מנהלת הוועדה:**

נועה בירן - דדון

**רישום פרלמנטרי:**

אלון דמלה

<< נושא >> הצעת חוק-יסוד: הממשלה (תיקון מס' 12) (תקופה מרבית לכהונה בתפקיד ראש הממשלה), מ/1469 – רוויזיה << נושא >>

<< יור >> היו"ר ניר אורבך: << יור >>

צוהריים טובים. אני מתכבד לפתוח את ישיבת ועדת הכנסת, יום שני י"ח בכסלו התשפ"ב, 22 בנובמבר 2021. הנושא הראשון על סדר-היום: רוויזיה על החלטת הוועדה בדבר הקדמת הדיון בהצעת חוק-יסוד: הממשלה (תיקון מס' 12) (תקופה מרבית לכהונה בתפקיד ראש הממשלה), מ/1469, לפני הקריאה הראשונה.

אני כרגע מעלה את זה להצבעה. מי בעד הרוויזיה? ירים את ידו. מי נגד? ארבעה. מי נמנע?

הצבעה

הרוויזיה לא נתקבלה.

<< יור >> היו"ר ניר אורבך: << יור >>

הרוויזיה נפלה.

<< נושא >> הקמת ועדה מיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24), של חברת הכנסת שרן השכל << נושא >>

<< יור >> היו"ר ניר אורבך: << יור >>

אני עוברים כרגע לסעיף ב': הקמת ועדה מיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24), של חברת הכנסת שרן השכל.

<< דובר >> יצחק פינדרוס (יהדות התורה): << דובר >>

אני מבקש את זכות הדיבור.

<< יור >> היו"ר ניר אורבך: << יור >>

אני כרגע אקריא את - - -

<< דובר >> משה גפני (יהדות התורה): << דובר >>

אל תקריא. יש פה טעות דפוס.

<< דובר\_המשך >> יצחק פינדרוס (יהדות התורה): << דובר\_המשך >>

אני מבקש את זכות הדיבור, כן.

<< דובר >> משה גפני (יהדות התורה): << דובר >>

פינדרוס, יש פה טעות דפוס.

<< קריאה >> קריאה: << קריאה >>

מה? איפה?

<< דובר >> משה גפני (יהדות התורה): << דובר >>

ברשימה. שכחו את יהדות התורה.

<< יור >> היו"ר ניר אורבך: << יור >>

גם ימינה לא נמצאת פה, חבר הכנסת גפני.

<< דובר\_המשך >> משה גפני (יהדות התורה): << דובר\_המשך >>

מה?

<< דובר >> יצחק פינדרוס (יהדות התורה): << דובר >>

כי אתם באמת יותר קטנים מאיתנו, מה לעשות? אבל גם רע"מ יותר קטנה מאיתנו, והיא נמצאת. גם מרצ יותר קטנה מאיתנו, והיא נמצאת. גם תקווה חדשה יותר קטנה מאיתנו, והיא נמצאת. גם הרשימה המשותפת וגם הציונות הדתית. יש גבול לכל תעלול. יש גבול. בוא, הכנסת מתנהלת באיזשהם כללים. אלא אם כן, חבל שלא עשיתם ועדה של הקואליציה ושלום. בלי רע"מ.

<< יור >> היו"ר ניר אורבך: << יור >>

חבר הכנסת פינדרוס, שמעתי מה אמרת. ברשותכם, אני אקריא את הטיוטה לדיון בוועדה. אחרי זה אני אתן לחברת הכנסת שרן השכל גם להציג את זה וגם - - -

<< דובר >> יצחק פינדרוס (יהדות התורה): << דובר >>

מה זה קשור לשרן השכל? שיושב-ראש הכנסת, שמי שהגיש את זה, יסביר לנו מה זה הדבר הזה.

<< יור >> היו"ר ניר אורבך: << יור >>

בסדר. אז הבנו את ההערה.

<< דובר >> יצחק פינדרוס (יהדות התורה): << דובר >>

שהייעוץ המשפטי יגיד לנו מה זה הדבר הזה. אתם ממשיכים באותה מדיניות בוועדות שלכם.

<< יור >> היו"ר ניר אורבך: << יור >>

כן, כן. אז חבר הכנסת פינדרוס - - -

<< דובר\_המשך >> יצחק פינדרוס (יהדות התורה): << דובר\_המשך >>

כאילו אין בכנסת סיעות. אין בכנסת סיעות.

<< יור >> היו"ר ניר אורבך: << יור >>

חבר הכנסת פינדרוס, קיבלנו את ההערה שלך. שמענו אותה. אני פותח, ברשותך, את הדיון. ואנחנו גם נראה – אני מניח שהדברים פה לא קבועים עד הסוף. תכף חברת הכנסת שרן השכל, אני אתן לך. תציגי את ההצעה. את רוצה שאני אקרא או שאת תקריא אותה?

<< דובר >> שרן מרים השכל (תקווה חדשה): << דובר >>

אז ככה. בעיקרון, פשוט בגלל שהאופוזיציה לא השיבה ולא ידענו את מי הם ירצו לשבץ או לא - -

<< דובר >> יצחק פינדרוס (יהדות התורה): << דובר >>

מה זה "לא השיבה"? לא הבנתי.

<< יור >> היו"ר ניר אורבך: << יור >>

חבר הכנסת פינדרוס, בוא, רק תן לנו להקשיב, לשמוע.

<< דובר >> שרן מרים השכל (תקווה חדשה): << דובר >>

- - אז מבחינתנו, מספר חברי האופוזיציה יישאר קבוע. אין לנו בעיה אם זה יהיה במקום, נגיד, מכסה אחת של הליכוד, או במקום הציונות הדתית.

<< דובר >> יצחק פינדרוס (יהדות התורה): << דובר >>

שש ושמונה זה המספר של חברי האופוזיציה?

<< דובר >> שרן מרים השכל (תקווה חדשה): << דובר >>

או במקום הציונות הדתית.

<< דובר >> יצחק פינדרוס (יהדות התורה): << דובר >>

זה המספר? את כנראה לא יודעת את תוצאות הבחירות. אני מציע לך לפנות לוועדת הבחירות ולשאול את תוצאות הבחירות. תפני לוועדת הבחירות ותקבלי תוצאות.

<< יור >> היו"ר ניר אורבך: << יור >>

חבר הכנסת פינדרוס, לא צריך קול.

<< דובר >> שרן מרים השכל (תקווה חדשה): << דובר >>

ולכן, כמו שאמרתי, חבר הכנסת אורבך, מבחינתי, אין בעיה להחליף, נגיד, ממכסה של שלושה מהליכוד למסכה של שניים מהליכוד, ולהוסיף בעצם את יהדות התורה. או לחלופין, להוציא את הציונות הדתית ולהכניס את יהדות התורה במקומם.

<< יור >> היו"ר ניר אורבך: << יור >>

אנחנו יכולים לקבוע – איך אנחנו יכולים לעשות את זה שזה לא יהיה, לא לקבוע מסמרות, שאלה דווקא יהיו חברי הסיעה? יש מצב כזה, ארבל?

<< דובר >> ארבל אסטרחן: << דובר >>

כשמקימים ועדה, צריך להגיד שמות, או למצער, את הסיעות.

<< דובר >> שרן מרים השכל (תקווה חדשה): << דובר >>

אני מציעה שאפשר אולי או להסיר את הציונות הדתית או להוריד מכסה אחת מחברי הליכוד ולהחליף אותם בעצם ביהדות התורה.

<< דובר >> ארבל אסטרחן: << דובר >>

אפשר גם להוסיף חברים, אפשר לעשות 15 חברים.

<< יור >> היו"ר ניר אורבך: << יור >>

אפשר להוסיף עוד. אני מציע, אנחנו נצא לחמש דקות התייעצות. חמש דקות התייעצות.

<< דובר >> נועה בירן - דדון: << דובר >>

הפסקה.

<< יור >> היו"ר ניר אורבך: << יור >>

הפסקה. בסדר? בועז, בוא. שרן.

<< דובר >> שרן מרים השכל (תקווה חדשה): << דובר >>

כן?

<< יור >> היו"ר ניר אורבך: << יור >>

בואי, בואי רגע.

<< הפסקה >> (הישיבה נפסקה בשעה 15:58 ונתחדשה בשעה 16:03.) << הפסקה >>

<< יור >> היו"ר ניר אורבך: << יור >>

טוב. אנחנו מחדשים את ישיבת הוועדה. חבר הכנסת פינדרוס, קיבלנו את ההערה שלך. חברת הכנסת שרן השכל, תקריאי, בבקשה, את ההצעה. אחר כך מי שמחברי הכנסת ירצה להעיר על הדברים האלה, בוודאי יקבל. ואחר כך אנחנו, לפני ההצבעה, נשמע את היועצת המשפטית, את ארבל.

<< דובר >> שרן מרים השכל (תקווה חדשה): << דובר >>

אז מבחינתנו, אין לנו בעיה להחליף את סיעת הציונות הדתית בסיעת יהדות התורה.

<< דובר >> יצחק פינדרוס (יהדות התורה): << דובר >>

אני לא שומע.

<< דובר >> שרן מרים השכל (תקווה חדשה): << דובר >>

וכך היא תקבל בעצם מקום בתוך הוועדה.

<< דובר >> יצחק פינדרוס (יהדות התורה): << דובר >>

אני לא שומע. מה היא אומרת?

<< דובר >> משה גפני (יהדות התורה): << דובר >>

היא מוציאה את הציונות הדתית ומכניסה את יהדות התורה.

<< דובר >> יצחק פינדרוס (יהדות התורה): << דובר >>

אין סיבה שזה לא יהיה 15, ותהיה חלוקה הגיונית בין קואליציה לאופוזיציה.

<< דובר >> שרן מרים השכל (תקווה חדשה): << דובר >>

פינדרוס, האם אתה רוצה להיות חבר בוועדה?

<< דובר >> יצחק פינדרוס (יהדות התורה): << דובר >>

7:8 זו חלוקה הגיונית לפי תוצאות הבחירות. תעשו את זה 15 חברים, ועדה נורמלית. אין סיבה שזה יהיה 14. משהו לא הגיוני. ואני מציע באמת, תקשיבו קצת בהגיון.

<< דובר >> שרן מרים השכל (תקווה חדשה): << דובר >>

אני אסביר לך, חבר הכנסת פינדרוס. בעיקרון, הוועדה מוקמת לטובת חוק מסוים. אין ועדה בכנסת כרגע, נראה לי, שהיא יותר גדולה מהוועדה הזו. היא מיוצגת כמעט על ידי כל הסיעות.

<< דובר >> יצחק פינדרוס (יהדות התורה): << דובר >>

15 חברים זה 7:8, אבל זה הגיוני לפי – איך קוראים לזה?

<< דובר >> שרן מרים השכל (תקווה חדשה): << דובר >>

אנחנו מבחינתנו היינו מעוניינים אפילו בוועדה של שמונה מקומות.

<< דובר >> יצחק פינדרוס (יהדות התורה): << דובר >>

יש לכם מזל שיהדות התורה לא הולכת לבג"ץ. אבל אני אומר לכם ברצינות, זה הזוי. יש פה תוצאות בחירות.

<< דובר >> שרן מרים השכל (תקווה חדשה): << דובר >>

ואפילו אין צורך בייצוג כזה נרחב.

<< דובר >> יצחק פינדרוס (יהדות התורה): << דובר >>

תיתנו לנו עוד אחד בוועדה המדע בתמורה, כאילו לאופוזיציה? לא הבנתי. מה זה המשחק הזה? תעשו 7:8. זה הגיוני, זה נורמלי. אין לי עניין להוציא פה אנשים, להכניס פה אנשים. סתם. למה לא מתנהלים בנורמליות, בהגיוניות, בהגינות. סתם. כאילו מה? סתם. בקנאביס הרפואי, אנחנו גם רוצים שימצאו פתרונות. אנחנו הרי לא רוצים שיקשו.

<< דובר >> שרן מרים השכל (תקווה חדשה): << דובר >>

נהדר. אז הינה, קיבלתם מקום.

<< דובר >> יצחק פינדרוס (יהדות התורה): << דובר >>

אנחנו לא רוצים את השוק השחור הזה. אנחנו יודעים כמה אנשים סובלים. אז באמת בנושא הזה אין קואליציה ואופוזיציה.

<< דובר >> שרן מרים השכל (תקווה חדשה): << דובר >>

מאה אחוז. אנחנו מבינים, אנחנו מבינים שזה חשוב לכם. ולכן, מבחינתנו, אין שום בעיה.

<< דובר >> יצחק פינדרוס (יהדות התורה): << דובר >>

יש חלק מהקואליציה שחושבים ככה, חלק מהאופוזיציה. יש חלוקה בכנסת, תעשו לפי החלוקה. תעשו 7:8. זה גם נורמלי. יש לכם 14. תעשו 15 חברים, יהיה לכולם.

<< דובר >> בועז טופורובסקי (יש עתיד): << דובר >>

זה היה אמור להיות תשעה חברים. בסופו של דבר, החלטנו שתהיה פחות מפלגה מהקואליציה ופחות מפלגה מהאופוזיציה. וככה זה יוצא. אלה המספרים.

<< דובר >> יצחק פינדרוס (יהדות התורה): << דובר >>

אלה המספרים? המספרים הם 61:59 כרגע.

<< יור >> היו"ר ניר אורבך: << יור >>

62:58.

<< דובר >> יצחק פינדרוס (יהדות התורה): << דובר >>

62:58, ניחא. אז זה 7:8.

<< דובר >> משה גפני (יהדות התורה): << דובר >>

הרב פינדרוס, אני, ברשותך.

<< יור >> היו"ר ניר אורבך: << יור >>

חבר הכנסת גפני, בבקשה.

<< דובר >> משה גפני (יהדות התורה): << דובר >>

אדוני היושב-ראש, אני רוצה להגיד משהו. אני באתי בגלל שהרב פינדרוס קרא לי על משהו אחר. תראו, אתם יוצרים פה נורמה מאוד מסוכנת, מאוד מאוד. החלוקה בתוך ועדות הכנסת – אני כבר לא מדבר על ועדת הכספים – אני מדבר על ועדה שהיא ועדה לצורך חוק אחד. הם יוצרים מצב שבו הפער בין הקואליציה לאופוזיציה משולל לחלוטין מבחינת העובדות. העובדה היא שההבדל בין הקואליציה לאופוזיציה זה חבר אחד. אתם שמים פה, בוועדה, בת 14 חברים, אתם שמים פער של שני חברים. למה? מה בדיוק הסיבה הזאת? למה אתם מעוותים את התוצאות של מה שיש? למה? אז ממילא אתם באים ואומרים: בוועדת הכספים היה צריך להעביר תקציב או דברים אחרים. מה פה הבעיה? למה לא לקבל את מה שהרב פינדרוס אומר? מוסיפים עוד חבר. למה אנחנו צריכים עכשיו לריב עם הציונות הדתית? למה? בגלל שאנחנו רוצים לקבל מקום בוועדה? למה אתם עושים את זה?

<< דובר >> בועז טופורובסקי (יש עתיד): << דובר >>

יש 14.

<< דובר >> משה גפני (יהדות התורה): << דובר >>

שמישהו יסביר לי למה? אחרי זה אתם באים בטענות שאנחנו מחרימים, ואנחנו לא הולכים לוועדת האתיקה, ואנחנו לא הולכים. באמת. אפשר להתנהג בהגינות.

<< דובר >> שרן מרים השכל (תקווה חדשה): << דובר >>

הרב גפני, האמת היא, ההצעה הראשונית שלי הייתה שיהיו תשעה חברים בוועדה.

<< דובר >> משה גפני (יהדות התורה): << דובר >>

בסדר.

<< דובר >> שרן מרים השכל (תקווה חדשה): << דובר >>

ואז יהיו חמישה מפה וארבעה מפה.

<< דובר >> משה גפני (יהדות התורה): << דובר >>

בסדר גמור.

<< דובר >> שרן מרים השכל (תקווה חדשה): << דובר >>

לצערי, יותר ויותר סיעות רצו להיות חברות, כמו שגם אתם רוצים להיות חברים. כך גם רוב הסיעות האחרות.

<< דובר >> משה גפני (יהדות התורה): << דובר >>

אנחנו לא. אנחנו רוצים שלא יפלו אותנו לרעה.

<< דובר\_המשך >> שרן מרים השכל (תקווה חדשה): << דובר\_המשך >>

אז השאלה היא אם ניתן להגיע לפשרה מתוך ארבעה מקומות - - - ביניכם.

<< דובר >> משה גפני (יהדות התורה): << דובר >>

נו, בסדר. אז למה אי-אפשר להסדיר את זה?

<< דובר >> שרן מרים השכל (תקווה חדשה): << דובר >>

אנחנו לא קיבלנו מכם איזושהי תשובה.

<< דובר >> יצחק פינדרוס (יהדות התורה): << דובר >>

אחרי זה תהיה כותרת שאנחנו לא רוצים ועדת אתיקה. ברור שאנחנו לא רוצים. כי האתיקה אצלכם - - -

<< דובר >> משה גפני (יהדות התורה): << דובר >>

אבל למה לא להוסיף אחד? להוסיף אחד. מה יקרה? הרוב נשאר בקואליציה. אנחנו לא רוצים שיקפחו אותנו. נכון שאנחנו שחורים, אבל אנחנו לא רוצים להיות מקופחים. למה?

<< יור >> היו"ר ניר אורבך: << יור >>

אה.

<< דובר >> משה גפני (יהדות התורה): << דובר >>

יש פה איזה דבר דרמטי שאנחנו לא יודעים?

<< יור >> היו"ר ניר אורבך: << יור >>

לא, לא.

טוב. דקה של הפסקה מתודית, בסדר?

<< דובר >> ארבל אסטרחן: << דובר >>

אתה רוצה אולי שאני אגיד בינתיים?

<< דובר >> אורית מלכה סטרוק (הציונות הדתית): << דובר >>

אדוני היושב-ראש, באתי להבין מה קורה פה. אני מבינה שאתה מעיף אותנו מהוועדה.

<< יור >> היו"ר ניר אורבך: << יור >>

לא, לא. בסדר.

<< דובר >> אורית מלכה סטרוק (הציונות הדתית): << דובר >>

מה?

<< יור >> היו"ר ניר אורבך: << יור >>

אני לא מעיף אף אחד מהוועדה.

<< דובר\_המשך >> אורית מלכה סטרוק (הציונות הדתית): << דובר\_המשך >>

אז אתה משאיר לנו נציג בוועדה?

<< יור >> היו"ר ניר אורבך: << יור >>

רגע אחד.

טוב. חברת הכנסת שרן השכל וחברת הכנסת סילמן, בואו נתקדם.

<< דובר\_המשך >> אורית מלכה סטרוק (הציונות הדתית): << דובר\_המשך >>

אדוני היושב-ראש, אני באתי לכאן כי אמרו לי שיש מחטף, מעיפים אותנו מהוועדה. אני רוצה הבהרות, בבקשה.

<< יור >> היו"ר ניר אורבך: << יור >>

הכול בסדר. הכול בסדר. שום מחטף. חברת הכנסת סטרוק, שום מחטף.

אני מעביר את ההצעה הבאה. אני שמעתי גם את מה שחבר הכנסת פינדרוס וחבר הכנסת גפני אמרו לגבי הרוב. יש עניין שיהיה פה רוב של שניים. אפשר לקבל את זה. אפשר לא לקבל את זה. אנחנו נשאיר את זה ככה.

החלוקה המוצעת להצבעה תהיה כך. אני קורא כרגע את כל ההצעה, ואחר כך גם אני אתן ליועצת המשפטית, לארבל, התייחסות.

<< דובר >> משה גפני (יהדות התורה): << דובר >>

למה? למה צריך רוב של שניים?

<< דובר >> יצחק פינדרוס (יהדות התורה): << דובר >>

בוועדת האתיקה הם הולכים לעשות רוב של ארבעה, תהיה רגוע.

<< יור >> היו"ר ניר אורבך: << יור >>

שיקולים בתוך הקואליציה. אני בעצמי לא נכנסתי לעומק של הדברים האלה.

<< דובר >> אורית מלכה סטרוק (הציונות הדתית): << דובר >>

מה העיקרון שיהיה רוב של שניים? ניר, למה חייב להיות רוב של שני חברים?

<< יור >> היו"ר ניר אורבך: << יור >>

אז אני אומר עוד פעם.

<< דובר >> אורית מלכה סטרוק (הציונות הדתית): << דובר >>

כן?

<< יור >> היו"ר ניר אורבך: << יור >>

אני לא אמרתי שחייב. אני אמרתי שאלה השיקולים של הקואליציה. אני בעצמי לא נכנס לעומק שלהם. אני משאיר את זה כך, עם רוב של שניים. אני כרגע קורא את ההצעה, הצעת ועדת הכנסת.

<< דובר >> משה גפני (יהדות התורה): << דובר >>

אני רואה שהליכוד צודק, שאתם דורסניים.

<< יור >> היו"ר ניר אורבך: << יור >>

יכול להיות. הצעת ועדת הכנסת להקמת ועדה לעניין מסוים לפי סעיף 108 לתקנון הכנסת. שם הוועדה: ועדה מיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24). סמכויות הוועדה: הוועדה תדון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24).

הרכב הוועדה: בוועדה יכהנו 14 חברי כנסת על פי הרכב הבא: סיעת הליכוד – שני חברים; סיעת יש עתיד – שני חברים; סיעת ש"ס – חבר אחד; סיעת כחול לבן – חבר אחד; סיעת עבודה – חבר אחד; סיעת ישראל ביתנו – חבר אחד, חבר הכנסת יבגני סובה; סיעת יהדות התורה – חבר אחד; סיעת הציונות הדתית – חבר אחד; סיעת הרשימה המשותפת – חבר אחד; סיעת תקווה חדשה – חברה אחת, שרן השכל; סיעת מרצ – חבר אחד; סיעת רע"מ – חבר אחד. כמו כן, מוצע כי יושבת-ראש הוועדה תהיה חברת הכנסת שרן השכל.

<< דובר >> משה גפני (יהדות התורה): << דובר >>

גם אנחנו מסכימים ששרן השכל תהיה יושבת-ראש הוועדה. אנחנו לא מבינים את ההתנהגות הזאת. אנחנו לא מבינים למה בוועדה כזאת הקואליציה צריכה שיהיה לה רוב של שני חברים. למה? למה אנחנו צריכים להוריד מהליכוד? למה? מה הסיבה? מה זה? זה משהו שאנחנו לא יודעים?

<< דובר >> בועז טופורובסקי (יש עתיד): << דובר >>

אני לא יודע. אתם ביקשתם להיות חברים בוועדה. אז זה בא על חשבון הליכוד, אלא אם כן אתם מוותרים על החברות בוועדה.

<< דובר >> משה גפני (יהדות התורה): << דובר >>

אנחנו - - -

<< דובר >> יצחק פינדרוס (יהדות התורה): << דובר >>

כנראה שהצעד הבא שלנו יהיה להתפטר מכל הוועדות, אנחנו סיעות האופוזיציה - -

<< דובר\_המשך >> משה גפני (יהדות התורה): << דובר\_המשך >>

אנחנו מוותרים על הממשלה הזו.

<< דובר >> יצחק פינדרוס (יהדות התורה): << דובר >>

- - על הביזיון הזה שלכם, על החוצפה שלכם, שאתם מתנהלים בדורסנות. ואחרי זה אתם מתלוננים על האלימות שלא הייתה.

<< דובר >> בועז טופורובסקי (יש עתיד): << דובר >>

אדוני היושב-ראש, אחד מהחברים בזה זה אני, מטעם יש עתיד.

<< דובר\_המשך >> יצחק פינדרוס (יהדות התורה): << דובר\_המשך >>

תתלוננו אחר כך על אלימות שלא הייתה.

<< יור >> היו"ר ניר אורבך: << יור >>

הערה פה. לסיעת יש עתיד שני חברים, שאחד מהם חבר הכנסת בועז טופורובסקי. חברת הכנסת שרן השכל, את רוצה להגיד משהו לגבי הוועדה, לגבי הפערים, לגבי ההרכב, לגבי הסמכויות?

<< דובר >> אורית מלכה סטרוק (הציונות הדתית): << דובר >>

אני רוצה להגיד גם משהו.

<< דובר >> שרן מרים השכל (תקווה חדשה): << דובר >>

הקואליציה מוכנה לקראת סיכום.

<< יור >> היו"ר ניר אורבך: << יור >>

חברת הכנסת סטרוק, בבקשה.

<< דובר >> אורית מלכה סטרוק (הציונות הדתית): << דובר >>

כן. תראה, אדוני היושב-ראש, אני אומנם הוזעקתי לכאן משום שנאמר לי שיש מחטף שרוצה לזרוק אותנו מחוץ לוועדה החשובה הזו. אז כמובן שאני שמחה שלא. אבל, עדיין, אם תתבונן על חלוקת הכוחות, זה נראה לך הגיוני שלליכוד יהיו אותו מספר ח"כים כמו ליש עתיד?

<< דובר >> משה גפני (יהדות התורה): << דובר >>

נכון.

<< דובר >> אורית מלכה סטרוק (הציונות הדתית): << דובר >>

מבחינת היחס המספרי שלהם בכנסת, הוא ממילא יחס המספרי שלהם בדעת הקהל ובבוחרים. זה נשמע לך סביר הדבר הזה? ומה הפחד הגדול שלכם שאתם מרחיבים לפער של שניים? כאילו אני לא מצליחה להבין את הגישה הזו, ועוד יותר כשאתה לא נותן לי תשובה. אז מי מכתיב לך?

<< יור >> היו"ר ניר אורבך: << יור >>

לא מכתיבים לי, עם כל הכבוד. בואי, בואי. סליחה, סליחה, סליחה, את כל פעם מגיעה לוועדה ואת מדברת כאילו אנחנו מנותקים, כאילו אין פה איזושהי התנהלות של כנסת, כאילו שקואליציה ואופוזיציה שתיהן רובצות תחת אותו עץ. אנחנו כרגע, לצערי אני אומר את זה, ואני חוזר ואומר את זה מכל במה, אין פה יחסי עבודה נורמליים בין קואליציה לאופוזיציה.

<< דובר >> יצחק פינדרוס (יהדות התורה): << דובר >>

מה אתה אומר?

<< יור >> היו"ר ניר אורבך: << יור >>

חבר הכנסת פינדרוס, אני עונה לחברת הכנסת סטרוק. כן, זה מה אני אומר, בדיוק מה שאני אומר.

<< דובר >> יצחק פינדרוס (יהדות התורה): << דובר >>

כמה ההפרש פה, בוועדה?

<< דובר >> אורית מלכה סטרוק (הציונות הדתית): << דובר >>

לא שאלתי על יחסי העבודה. שנייה, אבל אני אסיים את השאלה שלי.

<< יור >> היו"ר ניר אורבך: << יור >>

חבר הכנסת פינדרוס, בוא. אני יודע גם שיש עכשיו איזושהי טיוטת הצעה של חבר הכנסת יריב לוין שמרכז את המגעים באופוזיציה מול הנהלת הקואליציה. אני מקווה מאוד שהנושא הזה ייפתר.

<< דובר >> אורית מלכה סטרוק (הציונות הדתית): << דובר >>

איך הוא ייפתר - - -

<< יור >> היו"ר ניר אורבך: << יור >>

כל עוד הוא לא ייפתר, אז אני מודיע לך, ואני אומר את זה בצער, שפעם אחר פעם את תגיעי למקומות האלה ותגידי בתימהון למה זה קורה. זה המצב, לצערי. ואני אומר את זה בצער, באמת בצער.

<< דובר >> יצחק פינדרוס (יהדות התורה): << דובר >>

הבנתי. זאת אומרת, אנחנו קבענו שבוועדת המדע יהיה, במקום כספים וכנסת, חוק - - -

<< יור >> היו"ר ניר אורבך: << יור >>

בסדר. חבר הכנסת פינדרוס, אפשר להתבדח. גם אני יודע להיות ציניקן.

<< דובר >> יצחק פינדרוס (יהדות התורה): << דובר >>

זו קביעה של האופוזיציה. זו קביעה של האופוזיציה.

<< יור >> היו"ר ניר אורבך: << יור >>

תאמין לי שגם אני יודע להיות ציניקן.

<< דובר >> אורית מלכה סטרוק (הציונות הדתית): << דובר >>

רגע, רגע. ניר, סליחה. אדוני היושב-ראש.

<< יור >> היו"ר ניר אורבך: << יור >>

אני שמח שהיה. ארבל.

<< דובר >> יצחק פינדרוס (יהדות התורה): << דובר >>

אנחנו קבענו שאדם יכול לגנוב מנדט ולהיות ראש ממשלה או להמציא שתקפו אותו, או להקליט.

<< יור >> היו"ר ניר אורבך: << יור >>

בסדר. ארבל, בבקשה.

<< דובר >> אורית מלכה סטרוק (הציונות הדתית): << דובר >>

אדוני היושב-ראש, סליחה, דקה.

<< יור >> היו"ר ניר אורבך: << יור >>

עוד רגע אחד. אני אתן לה.

<< דובר\_המשך >> אורית מלכה סטרוק (הציונות הדתית): << דובר\_המשך >>

סליחה.

<< יור >> היו"ר ניר אורבך: << יור >>

כן?

<< דובר >> אורית מלכה סטרוק (הציונות הדתית): << דובר >>

אתה עשית עכשיו משהו שמאוד לא מאפיין אותך ולא מתאים לך. אתה בדרך כלל נותן לאנשים לסיים את דברם. ואתה חתכת אותי באמצע. זה לא מתאים לך.

<< יור >> היו"ר ניר אורבך: << יור >>

אז אני מתנצל על שחתכתי. אני נותן לך לסיים.

<< דובר\_המשך >> אורית מלכה סטרוק (הציונות הדתית): << דובר\_המשך >>

אז אני מבקשת לסיים את דבריי. תודה.

<< יור >> היו"ר ניר אורבך: << יור >>

נותן לך לסיים. בבקשה.

<< דובר\_המשך >> אורית מלכה סטרוק (הציונות הדתית): << דובר\_המשך >>

מה שאני אומרת הוא שמשהו נראה מוזר בחלוקה הזו. ובהינתן שאתה לא יודע לתת תשובה רציונלית למוזרות הזו, ועל אחת כמה וכמה בשלב שחתכת אותי ונשאת את דבריך במקומי, אז על מה אתה קם? אתה מקווה שיהיו פה הסכמות בין קואליציה לאופוזיציה, וזה לגמרי לא תואם את מה שיש כאן על הדף. אז אני פשוט רוצה למחות בפניך בתור אדם שאני כן מעריכה, איך יכול להיות שאדם חושב כמוך, עם סמכויות רחבות כמו שיש לך, אתה מתנהג כמו פיון ומישהו מלמעלה מכתיב לך לייצר פער שהוא גם לא סביר במונחים דמוקרטיים ולא נצרך. זהו. עכשיו אני סיימתי.

<< יור >> היו"ר ניר אורבך: << יור >>

תודה. שרן, בבקשה.

<< דובר >> שרן מרים השכל (תקווה חדשה): << דובר >>

כן.

<< יור >> היו"ר ניר אורבך: << יור >>

אה, סליחה.

<< דובר\_המשך >> שרן מרים השכל (תקווה חדשה): << דובר\_המשך >>

אה.

<< יור >> היו"ר ניר אורבך: << יור >>

אני מתנצל. ארבל, בבקשה.

<< דובר >> משה גפני (יהדות התורה): << דובר >>

אם אפשר רק להגיד משפט לפני היועצת המשפטית.

<< יור >> היו"ר ניר אורבך: << יור >>

כן. בבקשה.

<< דובר\_המשך >> משה גפני (יהדות התורה): << דובר\_המשך >>

תראה, אתה אומר שאם היה הכול משתנה וזה, אז הכול היה נראה אחרת. תדע שהרבה ביד שלך. אני אומר לך כחבר כנסת ותיק. אתה יושב-ראש ועדת הכנסת, אתה יכול ליצור אווירה. אם אנחנו יוצאים מפה ואנחנו אומרים: יושב-ראש ועדת הכנסת אכן עשה סדר בעניין הזה, סדר שלא פוגע בקואליציה, משאיר את הקואליציה עם רוב, אני גם לא בטוח שיש שם ויכוחים של קואליציה ואופוזיציה; זה כנראה יהיה יותר מקצועי, אתה עושה את הסדר הזה. אתה לא צריך לזרוק את זה על אחרים. יש לך את היכולת לבוא ולהגיד: רבותיי, אני יושב-ראש ועדת הכנסת. צריך שיהיה סדר גם בתוך המציאות הזאת שיש כזה מתח, אתה רוצה שהוועדה תהיה ועדה מסודרת. להשאיר את זה על רוב של שניים, כשאנחנו נצא מפה אז בהתחלה אנחנו צריכים לריב עם הציונות הדתית שכמובן לא הסכמנו. עכשיו אנחנו נצטרך לריב עם הליכוד שאנחנו גם לא מסכימים. זה לא בסדר. אני חושב שזה בידיים שלך. אל תזרוק את זה על אף אחד. אתה אישיות מספיק סבירה בעניין הזה. זה לא סדרי בראשית. זו ועדה רגילה, נורמלית שצריך שיהיה בה פער של אחד בין קואליציה לאופוזיציה. זה הכול. לא להוריד מהליכוד. להוסיף אותנו. לא להוריד את הציונות הדתית. ולהשאיר את זה כך. מה הבעיה? אז יהיו 15 חברים.

<< דובר >> אורית מלכה סטרוק (הציונות הדתית): << דובר >>

חבר הכנסת גפני אמר מתוך ניסיונו הרב - -

<< דובר >> משה גפני (יהדות התורה): << דובר >>

כן.

<< דובר >> אורית מלכה סטרוק (הציונות הדתית): << דובר >>

- - ונועם הליכות, הרחיב את מה שאני התכוונתי לומר.

<< דובר >> משה גפני (יהדות התורה): << דובר >>

נכון. אני חזרתי על מה שאמרת.

<< דובר >> אורית מלכה סטרוק (הציונות הדתית): << דובר >>

לא. הרחבת ונימקת מאוד יפה.

<< דובר >> משה גפני (יהדות התורה): << דובר >>

בסדר. תודה רבה.

<< יור >> היו"ר ניר אורבך: << יור >>

תודה רבה. כן, ארבל.

<< דובר >> ארבל אסטרחן: << דובר >>

כן. הצעת חוק הסדרת השימוש בקנאביס למטרות רפואיות הועברה לוועדת הכנסת לצורך קביעת הוועדה שאליה היא תועבר לדיון. לוועדת הכנסת יש סמכות להציע לכנסת להעביר את זה לוועדה מיוחדת. רק צריך לדעת שזו לא דרך המלך. דרך המלך היא להעביר את זה לאחת מהוועדות הקבועות או לאחת מהוועדות המיוחדות. מתי השתמשו בסמכות הזאת להעביר לוועדה מיוחדת? טוב, יש את הדוגמה, מי שזוכר פה, מהכנסת ה-20 של ועדת הרפורמות, שהיא הדוגמה הגרועה ביותר שאני שמקווה שלא יחזרו עליה אף פעם.

<< דובר >> משה גפני (יהדות התורה): << דובר >>

היא דומה. יש לה משהו דומה.

<< דובר >> אורית מלכה סטרוק (הציונות הדתית): << דובר >>

למה?

<< דובר >> ארבל אסטרחן: << דובר >>

אבל יש גם מקרים. למשל, כשהיה חוק מסוים שהייתה איזושהי חשיבות להעביר אותו לוועדה שלא בהרכב קיים. למשל, הם עשו חוק שעסק בגיוס או בשירות אזרחי, דברים כאלה רצו לתת ייצוג יתר, נגיד, לחרדים או לערבים, אז הקימו ועדה בהרכב אחר. לא רצו להעביר את זה לאחת מהוועדות.

<< דובר >> אורית מלכה סטרוק (הציונות הדתית): << דובר >>

ארבל, למה את מקווה שלא יחזרו על מה שהיה בוועדת הרפורמות, אם את יכולה להסביר, בבקשה?

<< דובר >> ארבל אסטרחן: << דובר >>

כי החקיקה צריכה ללכת – הצעות החוק צריכות ללכת למשכן הטבעי שלהן.

<< דובר >> משה גפני (יהדות התורה): << דובר >>

היא צודקת.

<< דובר >> ארבל אסטרחן: << דובר >>

יש מומחיות של חברי הוועדה. לכן גם יש חשיבות לכך שיהיו חברי ועדה, ולא ח"כים שמסתובבים בין ועדות. יש חשיבות לחבר ועדה. יש מומחיות. יש ניסיון. הצוות של הוועדה צובר ניסיון. ולכן בגדול, נכון - - -

<< דובר >> אורית מלכה סטרוק (הציונות הדתית): << דובר >>

ומה קרה לוועדת הרפורמות? את יכולה להגדיר כאילו מה בפועל לא היה נכון.

<< דובר >> יצחק פינדרוס (יהדות התורה): << דובר >>

יש פתרון לכל הבלגן הזה. להעביר את זה לוועדת הבריאות ולשים את שרן השכל ליושבת-ראש ועדת הבריאות. ואז פתרנו את הבעיה. זה הפתרון. חלאס, דרך המלך. למה ללכת ככה.

<< דובר >> ארבל אסטרחן: << דובר >>

אז הדברים מתעצמים במיוחד שבכנסת הזאת הקימו ועדת בריאות מיוחדת ואת ועדת הבריאות הקבוע וועדת סמים מיוחדת.

<< דובר >> יצחק פינדרוס (יהדות התורה): << דובר >>

בדיוק. למה הקימו אותה?

<< דובר >> ארבל אסטרחן: << דובר >>

כלומר, בוודאי יש כאן ועדות שהיו יכולות לדון בחוק הזה.

<< דובר >> אורית מלכה סטרוק (הציונות הדתית): << דובר >>

יכול להיות בכנסת הזאת רוצים באמת לשנות סדרי עולם ולהקים ועדה לכל חוק?

<< דובר >> יצחק פינדרוס (יהדות התורה): << דובר >>

יש גם ועדת בריאות, גם ועדת סמים וגם ועדה לקנאביס.

<< דובר >> ארבל אסטרחן: << דובר >>

צריך לומר שהייתה גם הצעה.

<< דובר >> יצחק פינדרוס (יהדות התורה): << דובר >>

יש לשרן השכל בעיה יושבת-ראש ועדת הבריאות. צריך להחליף אותה. אותה קואליציה, לא אותה אופוזיציה.

<< דובר >> אורית מלכה סטרוק (הציונות הדתית): << דובר >>

ארבל, יש עכשיו סדר עולם חדש ורוצים על כל חוק להקים ועדה.

<< דובר >> ארבל אסטרחן: << דובר >>

אז לא. זה לא, אני מאוד מקווה. אני גם לא חושבת שזאת הכוונה, לכל חוק להקים ועדה. זה בוודאי לא דבר שיהיה נכון לעשות אותו. אגב, במקרה הזה הייתה גם הצעה אולי להקים איזושהי ועדה לנושא הקנאביס ולא להצעת החוק. ואנחנו חשבנו שהדבר הזה הוא מאוד בעייתי, בוודאי כשיש ועדות אחרות שמוסמכות לדון בעניינים האלה, ובוודאי כשלא הקימו עדיין ועדות בראשות האופוזיציה. לכן ההצעה שמונחת כעת, מבין החלופות, היא הפחות גרועה. רק חשוב לי להגיד גם לחברי הכנסת שישמעו, גם לפרוטוקול, שהנכון הוא שהצעות החוק ילכו למשכנן הטבעי והנכון לפי התקנון, לפי התקדימים.

<< דובר >> יצחק פינדרוס (יהדות התורה): << דובר >>

מה את אומרת על החלוקה של הוועדה?

<< דובר >> ארבל אסטרחן: << דובר >>

נושא חלוקת הוועדות חייב להיגמר בהסכמה. זהו.

<< דובר >> יצחק פינדרוס (יהדות התורה): << דובר >>

מה זאת אומרת "בהסכמה"? לא הבנתי. זאת אומרת, זה תלוי בנו? לא, את אומרת "בהסכמה" כאילו יש פה שני צדדים. מה אנחנו יכולים לעשות לשנות את ההרכב?

<< דובר >> ארבל אסטרחן: << דובר >>

תראה, אותו דבר אומרים לנו מהקואליציה.

<< דובר >> יצחק פינדרוס (יהדות התורה): << דובר >>

מה זאת אומרת? הם יכולים לשנות את זה ברגע. הינה, הרכיבו את הוועדה הזאת בלי לשאול אותנו. תשנו את היחסים.

<< דובר >> אלכס קושניר (ישראל ביתנו): << דובר >>

חבר הכנסת פינדרוס, זה גם תלוי בכם.

<< דובר >> ארבל אסטרחן: << דובר >>

הוועדה הזאת היא חלק ממכלול שלם.

<< דובר >> יצחק פינדרוס (יהדות התורה): << דובר >>

במה?

<< דובר >> אלכס קושניר (ישראל ביתנו): << דובר >>

זה גם תלוי בכם.

<< דובר >> יצחק פינדרוס (יהדות התורה): << דובר >>

במה?

<< דובר >> אלכס קושניר (ישראל ביתנו): << דובר >>

בהסכמה.

<< דובר >> שרן מרים השכל (תקווה חדשה): << דובר >>

בלהגיע להסכמה על המנגנון.

<< דובר >> יצחק פינדרוס (יהדות התורה): << דובר >>

הסכמה על מה? תשנו את ההרכב. אתם קובעים את הרכב. לא אנחנו. מי קבע את ההרכב עד עכשיו? אנחנו? לא הבנתי.

<< דובר >> אורית מלכה סטרוק (הציונות הדתית): << דובר >>

ארבל, על הוועדה הספציפית הזו - - -

<< דובר >> אלכס קושניר (ישראל ביתנו): << דובר >>

היו כל מיני הצעות שלכם.

<< דובר >> יצחק פינדרוס (יהדות התורה): << דובר >>

לא הצעה. אז תשנו את ההרכבים.

<< דובר >> ארבל אסטרחן: << דובר >>

אני לא יכולה לומר שלא ניתן להקים ועדה במספר זוגי. אנחנו מסתכלים על הוועדות כמלול. ואנחנו רוצים לעשות הכול - - -

<< דובר >> יצחק פינדרוס (יהדות התורה): << דובר >>

אבל במכלול זה עוד יותר גרוע. אם זה במכלול זה עוד יותר גרוע. זה לא פחות גרוע.

<< דובר >> אורית מלכה סטרוק (הציונות הדתית): << דובר >>

האם זה נראה לך הגיוני שבוועדה כזו יפתחו פער של שניים? והאם זה נראה לך הגיוני שלליכוד יהיה אותו מספר ח"כים כמו ליש עתיד?

<< דובר >> יצחק פינדרוס (יהדות התורה): << דובר >>

הדבר הזה שלא סומכים על יושב-ראש ועדת הבריאות, אחרי שהקימו ועדת מיוחדת לבריאות, זה דבר שערורייתי.

<< דובר >> אלכס קושניר (ישראל ביתנו): << דובר >>

תפסיק לסכסך.

<< דובר >> ארבל אסטרחן: << דובר >>

האמת היא שהמקרה הזה היה גם בהסכמים הקואליציוניים, כך שאני לא בטוחה שזו הסיבה.

<< דובר >> אלכס קושניר (ישראל ביתנו): << דובר >>

תפסיק לסכסך.

<< דובר >> יצחק פינדרוס (יהדות התורה): << דובר >>

טוב. זה התפקיד שלי.

<< יור >> היו"ר ניר אורבך: << יור >>

חבר הכנסת פינדרוס, לפני שאנחנו עוברים להצבעה - -

<< דובר >> עידית סילמן (ימינה): << דובר >>

אני בטוחה שנעבוד ביחד.

<< דובר >> יצחק פינדרוס (יהדות התורה): << דובר >>

אין סיכוי. אני מפחד שתקליטי או שתגידי שתקפתי.

<< יור >> היו"ר ניר אורבך: << יור >>

- - שמעתי מה שאמרה חברת הכנסת סטרוק ומה שהרחיב חבר הכנסת גפני.

<< דובר >> אורית מלכה סטרוק (הציונות הדתית): << דובר >>

מה אתה אומר על זה? מה אתה אומר על זה?

<< יור >> היו"ר ניר אורבך: << יור >>

יש פה סיבה מיוחדת שאני לא עושה את זה. אני גם לא – מי שרוצה אחרי זה, אני אשמח – אני לא אוהב להגיד את זה – אלה שיקולים של הקואליציה.

<< דובר >> יצחק פינדרוס (יהדות התורה): << דובר >>

רוב הדיונים אצלך נגמרים כך.

<< יור >> היו"ר ניר אורבך: << יור >>

בסדר.

<< דובר >> יצחק פינדרוס (יהדות התורה): << דובר >>

צער לי לומר, ניר. אתה יודע זה. זה רוב הדיונים. אתה יושב-ראש, אני לא יכול.

<< יור >> היו"ר ניר אורבך: << יור >>

אגב, זה לא נכון. תעיד גם חברת הכנסת סטרוק שזה לא נכון, אבל אם אתה חי בתחושה הזאת - - -

<< דובר\_המשך >> יצחק פינדרוס (יהדות התורה): << דובר\_המשך >>

באתי בידיים נקיות כמה פעמים לפה, וכל פה זאת הייתה התשובה.

<< יור >> היו"ר ניר אורבך: << יור >>

בסדר. זו לא הייתה התשובה.

<< דובר\_המשך >> יצחק פינדרוס (יהדות התורה): << דובר\_המשך >>

כולל בדיון על התקציב. אני מזכיר לך, כולל בדיון על התקציב.

<< דובר >> אורית מלכה סטרוק (הציונות הדתית): << דובר >>

אדוני היושב-ראש, אני מעידה שמאוד מאפיין אותך לתת לחברי הכנסת לדבר להקשיב להם ברוב קשב.

<< דובר\_המשך >> יצחק פינדרוס (יהדות התורה): << דובר\_המשך >>

אני החבר היחידי באופוזיציה שבא להיות חבר פה. ובאתי בידיים נקיות.

<< דובר >> אורית מלכה סטרוק (הציונות הדתית): << דובר >>

יחד עם זה אני מעידה שמאוד מאפיין אותך לא לענות שוב ושוב ושוב ושוב ושוב על השאלה: למה אתה לא נותן לעצמך את הסמכויות המוקנות לך כדי לשנות דברים ולסדר אותם בצורה יותר הוגנת?

<< יור >> היו"ר ניר אורבך: << יור >>

בפוליטיקה אני למדתי שיש שני דברים. יש צבירת כוח ויש גם שימוש בראש ומתי משתמשים בכוח הזה.

<< דובר\_המשך >> אורית מלכה סטרוק (הציונות הדתית): << דובר\_המשך >>

הינה, חבר הכנסת קיש, אתה יודע שמפלים אתכם לרעה?

<< יור >> היו"ר ניר אורבך: << יור >>

אנחנו נעבור כרגע להצבעה.

<< דובר >> אורית מלכה סטרוק (הציונות הדתית): << דובר >>

חבר הכנסת קיש, אתה יודע שמפלים אתכם לרעה פה?

<< יור >> היו"ר ניר אורבך: << יור >>

מי בעד?

<< דובר\_המשך >> אורית מלכה סטרוק (הציונות הדתית): << דובר\_המשך >>

אני אגיד לך. שנייה.

<< יור >> היו"ר ניר אורבך: << יור >>

חברת הכנסת סטרוק, אני רוצה לעבור להצבעה.

<< דובר >> יואב קיש (הליכוד): << דובר >>

שנייה. סליחה, אני מבקש התייעצות סיעתית.

<< דובר >> יצחק פינדרוס (יהדות התורה): << דובר >>

אני יכול לבקש התייעצות סיעתית, לא אתה. רק אני מבקש התייעצות סיעתית.

<< דובר >> אורית מלכה סטרוק (הציונות הדתית): << דובר >>

מה התייעצות? יצאנו להפסקה ולהתייעצות סיעתית.

<< דובר >> יואב קיש (הליכוד): << דובר >>

מה?

<< דובר\_המשך >> נועה בירן - דדון: << דובר\_המשך >>

רק חבר הוועדה.

<< דובר >> יצחק פינדרוס (יהדות התורה): << דובר >>

רק אני מבקש התייעצות סיעתית.

<< דובר >> יואב קיש (הליכוד): << דובר >>

אז בבקשה. פינדרוס רוצה לבקש.

<< דובר >> יצחק פינדרוס (יהדות התורה): << דובר >>

אני ביקשתי התייעצות. ביקשתי.

<< יור >> היו"ר ניר אורבך: << יור >>

אז אנחנו חוזרים לפה בשעה 16:28.

<< דובר >> ארבל אסטרחן: << דובר >>

לא, לא.

<< דובר >> נועה בירן - דדון: << דובר >>

כן. חבר הכנסת פינדרוס ביקש.

<< יור >> היו"ר ניר אורבך: << יור >>

כן. פינדרוס ביקש. כן.

<< דובר >> ארבל אסטרחן: << דובר >>

אה, פינדרוס.

<< יור >> היו"ר ניר אורבך: << יור >>

בשעה 16:28 חוזרים.

<< דובר >> יואב קיש (הליכוד): << דובר >>

כן. אני מבקש להבין מה קרה פה.

<< הפסקה >> (הישיבה נפסקה בשעה 16:23 ונתחדשה בשעה 16:44.) << הפסקה >>

<< יור >> היו"ר ניר אורבך: << יור >>

טוב. אנחנו מחדשים את הישיבה. אנחנו כרגע, בעקבות הערתו של חבר הכנסת יואב קיש, אנחנו גם דיברנו ליאור בשם יושב-ראש הכנסת וגם בתיאום גם עם חברת הכנסת שרן השכל שהיא זו שהציעה את ההצעה, אנחנו דוחים את הישיבה למחר לשעה 11:00.

שדולת ארץ ישראל שלכם מתי מתחילה?

<< קריאה >> קריאה: << קריאה >>

ב-10:00, לא?

<< דובר >> אורית מלכה סטרוק (הציונות הדתית): << דובר >>

שדולת ארץ ישראל? לא שמעתי שיש שדולה כזאת.

<< יור >> היו"ר ניר אורבך: << יור >>

יש לכם? יש משהו מחר? טוב, בסדר.

<< דובר >> יבגני סובה (ישראל ביתנו): << דובר >>

תראה, איך הוא מתחשב בה. אבל איך אתה מתחשב. תזכרו את זה.

<< דובר >> אורית מלכה סטרוק (הציונות הדתית): << דובר >>

אני אשמח. אתה רוצה שנעשה דיון של שדולת ארץ ישראל, ניר?

<< יור >> היו"ר ניר אורבך: << יור >>

אני תמיד שמח. על הדיונים שלכם אני תמיד שמח.

<< דובר\_המשך >> אורית מלכה סטרוק (הציונות הדתית): << דובר\_המשך >>

אני מוכנה. על איזה נושא אתה רוצה? אני אשמח. בוא, בוא נדבר על זה רגע.

<< יור >> היו"ר ניר אורבך: << יור >>

אז אנחנו דחינו את הדיון על הנושא של ועדת הקנאביס למחר בשעה 11:00. תצאנה הזמנות מסודרות.

<< נושא >> קביעת סדרי דיון מיוחדים, לפי סעיף 98 לתקנון הכנסת, בהצעת חוק מיסוי מקרקעין (שבח ורכישה)(תיקון מס' 96), התשפ"ב–2021, בקריאה השנייה והשלישית << נושא >>

<< יור >> היו"ר ניר אורבך: << יור >>

אנחנו עוברים כרגע לנושא השליש שעל סדר-היום: קביעת סדרי דיון מיוחדים, לפי סעיף 98 לתקנון הכנסת, בהצעת חוק מיסוי מקרקעין (מס שבח ומס רכישה)(תיקון מס' 96), התשפ"ב–2021, מ/1460, בקריאה השנייה והשלישית.

מישהו רוצה להעיר?

<< דובר >> ארבל אסטרחן: << דובר >>

אלכס קושניר. אלכס קושניר ירצה.

<< יור >> היו"ר ניר אורבך: << יור >>

אה, אתה פה.

<< דובר >> אלכס קושניר (ישראל ביתנו): << דובר >>

כן.

<< דובר >> יצחק פינדרוס (יהדות התורה): << דובר >>

הערה של חצי דקה, ניר. אני לא אבקש את זכות הדיבור, אני מודיע לך מראש. אני לא רב עם אלכס. אני אומר לך מראש, אני עם אלכס לא רב. אני רק רוצה להגיד הערה, שמה שקרה פה עכשיו מוכיח למה הייתה בקשה לרוויזיה על סעיף א', כמה הערך של ניסיון. תודה.

<< דובר >> אלכס קושניר (ישראל ביתנו): << דובר >>

מה זה זה?

<< דובר >> יצחק פינדרוס (יהדות התורה): << דובר >>

הרוויזיה בסעיף א' הייתה על הגבלת כהונה, זה הערך של ניסיון.

<< יור >> היו"ר ניר אורבך: << יור >>

חבר הכנסת פינדרוס, אתה מחמיא לעצמך. לא נותר לנו אלא לחזק את המחמאות. אנחנו איתך.

חבר הכנסת קושניר, בבקשה.

<< דובר >> אלכס קושניר (ישראל ביתנו): << דובר >>

טוב. אז, אדוני היושב-ראש, חברי הכנסת – שנייה, עידית, מפריעה לי קצת. אורית, קצת מפריעה, סליחה.

<< דובר >> אורית מלכה סטרוק (הציונות הדתית): << דובר >>

סליחה, סליחה. אתה הבן אדם האחרון שאני רוצה להפריע לו.

<< דובר >> אלכס קושניר (ישראל ביתנו): << דובר >>

תודה רבה. אז אני מבקש מהוועדה ומיושב-ראש הוועדה לקבוע סדרי דיון לפי סעיף 98 לחוק. זה מכמה סיבות. הסיבה ראשונה, קודם כול, הדחיפות המעשית של החוק. היות שכולם כבר ערים לשינוי, השוק ער לשינוי, וכיום אנחנו עדים למשקיעים שרוכשים דירות כל עוד המס לא שונה. ולכן חשוב מאוד להעביר את החוק מהר ככל שניתן. דבר נוסף שחשוב לציין, יש לא מעט הסתייגויות בחוק הזה, שאם אנחנו מתגרמים את זה לשעות דיון במליאה, אנחנו מגעים למאות שעות. ולאור הדחיפות של העברת החוק, אז בגלל זה אנחנו מבקשים להפעיל את הסעיף.

קיימות גם סוג של הסכמות גם על תוכן החוק וגם על צורת העברתו במליאה יחד עם האופוזיציה. ודיברנו על זה בוועדת הכספים. ולכן אני מבקש להפעיל סדרי דיון מיוחדים, כך שהדיון במליאה יהיה עד שעה 09:00 בבוקר מחר וההצבעה על החוק לא תהיה לפני שעה 09:00 אלא תתחיל בשעה 09:00 ותכלול שלוש הצבעות שמיות מכל צד, גם מצד הקואליציה וגם מצד האופוזיציה.

<< דובר >> ארבל אסטרחן: << דובר >>

ואם לא נמצאים חברים במליאה בשעה 09:00?

<< קריאה >> קריאה: << קריאה >>

ב-09:00.

<< דובר >> אלכס קושניר (ישראל ביתנו): << דובר >>

כן. ההצבעה מתחילה בכל מקרה בשעה 09:00.

<< דובר >> יצחק פינדרוס (יהדות התורה): << דובר >>

אני רק רוצה לבקש בקשה אחת, שנפלנו בזה טכנית. לא קשור. טכנית, ראינו את זה בדיון על התקציב ומאוד היה לחץ - - - באמצע הלילה. גם במקרה שאין נואמים בשעה מסוימת, זה לא מחייב את סגירת המליאה. זאת אומרת, להגיע להבנה. בואי נגיד שיוצא במקרה, מ-03:00 עד 04:00 לא הגיע הנואם, זה לא אומר שעכשיו עד 09:00 לא נותנים לאף אחד לדבר.

<< דובר >> יבגני סובה (ישראל ביתנו): << דובר >>

המליאה תצא להפסקה.

<< דובר >> ארבל אסטרחן: << דובר >>

להפסקה.

<< דובר >> יצחק פינדרוס (יהדות התורה): << דובר >>

למצוא את הפתרונות. עוד פעם, להיות יעיל ואינטליגנטי ולא להיות נודניק.

<< דובר >> אלכס קושניר (ישראל ביתנו): << דובר >>

להתעלל בסגני יושב-ראש הכנסת.

<< דובר\_המשך >> יצחק פינדרוס (יהדות התורה): << דובר\_המשך >>

לא, לא, לא. זה לא להתעלל. אני יודע מה אני אומר, אני לא ביקשתי להתעלל.

<< יור >> היו"ר ניר אורבך: << יור >>

הוא אומר שלא יסגרו עד 09:00. בסדר.

<< דובר >> יצחק פינדרוס (יהדות התורה): << דובר >>

אני לא אומר את זה ממקום להתעלל. יש לפעמים שהנואם לא נמצא, יוצאים החוצה ואומרים: חבר'ה, הוא לא היה, סגרנו את המליאה. הוא בא בריצה בשעה 04:00, קראו לו ב-04:00 שהוא מדבר, אומרים לו: רגע סגרנו, מאיפה הגעת? תחזור ב-09:00.

<< דובר >> ארבל אסטרחן: << דובר >>

אז לכתוב שאם לא מדברים, המליאה תצא להפסקה.

<< דובר >> יצחק פינדרוס (יהדות התורה): << דובר >>

כן. בדיוק. המליאה תצא להפסקה, בדיוק. המליאה תצא להפסקה, וההצבעה לא תהיה לפני 09:00. מקובל, זה הסיכום. אני לא נגד הסיכום.

<< דובר >> ארבל אסטרחן: << דובר >>

אני לא יודעת. לא ראיתי את ההסתייגויות עדיין. יש שם סדרות כאלה שירצו להצביע עליהן בהצבעה אחת?

<< דובר >> אורית מלכה סטרוק (הציונות הדתית): << דובר >>

אבל אני הבנתי משהו אחר - - -

<< דובר >> יצחק פינדרוס (יהדות התורה): << דובר >>

אני מעריך שהגיעו להבנה. בוועדת הכספים היה סביב זה.

<< דובר >> אלכס קושניר (ישראל ביתנו): << דובר >>

לא. לא היו לנו דיונים.

<< דובר >> ארבל אסטרחן: << דובר >>

כי אם אין הסתייגויות חלופיות – לא. אוקיי. לא רלוונטי. מי שיחלק את הזמן - - - בין המסתייגים.

<< דובר >> אורית מלכה סטרוק (הציונות הדתית): << דובר >>

אלכס, אני הבנתי שרוצים לקבוע את המליאה לא ל-09:00.

<< דובר >> אלכס קושניר (ישראל ביתנו): << דובר >>

ל-09:00, ל-09:00. זה הסיכום עם יואב ועם כולם.

<< דובר >> אורית מלכה סטרוק (הציונות הדתית): << דובר >>

מעניין. זה לא מה שאני מכירה.

<< דובר >> אלכס קושניר (ישראל ביתנו): << דובר >>

אני יכול להראות לך את התכתבות. סוכם עם כולם.

<< קריאה >> קריאה: << קריאה >>

9:00 זה סוכם.

<< דובר >> יצחק פינדרוס (יהדות התורה): << דובר >>

09:00 סוכם.

<< דובר >> ארבל אסטרחן: << דובר >>

09:00 זה סיכום?

<< דובר >> יצחק פינדרוס (יהדות התורה): << דובר >>

09:00 סוכם.

<< דובר >> אלכס קושניר (ישראל ביתנו): << דובר >>

אורית, אני לא מפר אף פעם.

<< דובר >> אורית מלכה סטרוק (הציונות הדתית): << דובר >>

אני לא אמרתי שאתה מפר. אני אמרתי שאני רוצה לברר. זה מה שאמרתי.

<< דובר >> ארבל אסטרחן: << דובר >>

לא סיכום?

<< יור >> היו"ר ניר אורבך: << יור >>

חברת הכנסת סטרוק, את רוצה חצי דקה לברר? אנחנו נחכה.

<< דובר\_המשך >> ארבל אסטרחן: << דובר\_המשך >>

רגע, מתי יהיו דברי הסיכום?

<< דובר >> יבגני סובה (ישראל ביתנו): << דובר >>

סיכום לא לפני 09:00.

<< דובר >> ארבל אסטרחן: << דובר >>

אוקיי. 09:00 סיכום והצבעה?

<< דובר >> יצחק פינדרוס (יהדות התורה): << דובר >>

זה מה שהודיעו לנו בישיבת סיעה, שזה היה הסיכום.

<< דובר >> יבגני סובה (ישראל ביתנו): << דובר >>

כן.

<< דובר >> ארבל אסטרחן: << דובר >>

סיכום והצבעה.

<< דובר >> יבגני סובה (ישראל ביתנו): << דובר >>

מתי שמתחיל הסיכום, אז.

<< דובר >> ארבל אסטרחן: << דובר >>

בסדר. 09:00 סיכום.

<< דובר >> יצחק פינדרוס (יהדות התורה): << דובר >>

אמרתי שזה מה שהודיעו לנו גם בישיבת סיעה, שזה היה הסיכום.

<< דובר >> אלכס קושניר (ישראל ביתנו): << דובר >>

אורית, אורית, הכוונה היא לגמור את זה תוך שעה.

<< דובר >> יבגני סובה (ישראל ביתנו): << דובר >>

המשמעות היא שבשעה 09:00 כשמתחיל הסיכום, הקואליציה בכל כרגע נתון יכולה להפסיק את הסיכום ולעבור להצבעה. זה הסיכום. שלא לפני 09:00, שהצבעה לא תהיה לפני 09:00. הסיכום יכול להיות דקה, יכול להיות גם שעה. זה בשליטה של הקואליציה.

<< דובר >> אלכס קושניר (ישראל ביתנו): << דובר >>

לא. אני חייב לומר שיש הסכמה שאנחנו ננסה לעשות את זה מהר ככל שניתן.

<< דובר >> יבגני סובה (ישראל ביתנו): << דובר >>

לא. הסכמה שלא תהיה הצבעה לפני שעה 09:00.

<< דובר >> אלכס קושניר (ישראל ביתנו): << דובר >>

לא, לא. גם יש הסכמה שנוכל לעשות את זה מהר.

<< דובר >> יבגני סובה (ישראל ביתנו): << דובר >>

בסדר גמור.

<< דובר >> ארבל אסטרחן: << דובר >>

רגע. סיכום והצבעה ב-09:00. האם צריך לקבוע שהיושב-ראש יכול לאשר יותר משלוש, מספר זהה לשני הצדדים? בעבר זה נקבע, בהחלטות קודמות.

<< דובר >> אלכס קושניר (ישראל ביתנו): << דובר >>

אפשר, כן.

<< דובר >> יבגני סובה (ישראל ביתנו): << דובר >>

סיכום זה כבר תלוי ביחסי כוחות. זה לא. צריך תמיד לקחת בחשבון ש- - -

<< דובר >> אורית מלכה סטרוק (הציונות הדתית): << דובר >>

אלכס, אתה יכול לחזור על זה עוד פעם?

<< דובר >> אלכס קושניר (ישראל ביתנו): << דובר >>

מה? לא שומע.

<< דובר >> אורית מלכה סטרוק (הציונות הדתית): << דובר >>

לחזור עוד פעם.

<< דובר >> ארבל אסטרחן: << דובר >>

אני אגיד את סדרי הדיון.

<< דובר >> יבגני סובה (ישראל ביתנו): << דובר >>

אז רגע, זהו? זה הסיכום? אפשר להצביע?

<< יור >> היו"ר ניר אורבך: << יור >>

שנייה, רגע. חברת הכנסת סטרוק.

<< דובר >> ארבל אסטרחן: << דובר >>

רגע, ומתי הדיון מתחיל היום? יודעים מתי הוא?

<< דובר >> אורית מלכה סטרוק (הציונות הדתית): << דובר >>

- - -

<< יור >> היו"ר ניר אורבך: << יור >>

לא, לא. אני שואל. אני רק ממתין.

<< דובר >> ארבל אסטרחן: << דובר >>

הוא לא יתחיל בשעה 06:00, הדיון.

<< דובר >> יבגני סובה (ישראל ביתנו): << דובר >>

לא. לא, לא, לא. יש לנו שני חוקים, שנסיים אותם, הערכה היא שאם - - -

<< דובר >> יצחק פינדרוס (יהדות התורה): << דובר >>

אורית, אורית, לנו הודיעו שישיבת סיעה שזה סוכם.

<< דובר >> יבגני סובה (ישראל ביתנו): << דובר >>

20:00, 21:00. סביב 21:00 בערך. משהו כזה.

<< דובר >> ארבל אסטרחן: << דובר >>

אוקיי.

<< דובר >> יבגני סובה (ישראל ביתנו): << דובר >>

אני לא יודע. את זה אנחנו צריכים לראות, כי אלה שני חוקים, קריאה ראשונה.

<< דובר >> ארבל אסטרחן: << דובר >>

נכון. - - - יש לו רבע שעה דיבור.

<< דובר >> יבגני סובה (ישראל ביתנו): << דובר >>

גם אם זה יהיה שש שעות, משעה 18:00, אז לא. אבל זה יהיה פחות מ-12 שעות.

<< דובר >> ארבל אסטרחן: << דובר >>

בסדר. לא. אני לא אגיד 12 שעות.

<< דובר >> יבגני סובה (ישראל ביתנו): << דובר >>

אבל איפה הנציג של האופוזיציה שיגיד את זה? מה? אין נציג את האופוזיציה, אז מה?

<< יור >> היו"ר ניר אורבך: << יור >>

פה?

<< דובר\_המשך >> יבגני סובה (ישראל ביתנו): << דובר\_המשך >>

כן.

<< דובר >> ארבל אסטרחן: << דובר >>

האם אמרו בנשיאות מתי הדיון אמור להתחיל? יש איזו שעה?

<< יור >> היו"ר ניר אורבך: << יור >>

היה פינדרוס.

<< דובר\_המשך >> יבגני סובה (ישראל ביתנו): << דובר\_המשך >>

לא. מה הסיכומים?

<< יור >> היו"ר ניר אורבך: << יור >>

לא. פינדרוס אמר.

<< דובר >> יבגני סובה (ישראל ביתנו): << דובר >>

לא. שאלה ארבל לגבי, מתי החוק הזה, מתי מתחיל.

<< קריאה >> קריאה: << קריאה >>

אין שעה.

<< דובר >> יבגני סובה (ישראל ביתנו): << דובר >>

אין שעה.

<< דובר >> ארבל אסטרחן: << דובר >>

אני מדברת על הערב, לא על מחר בבוקר.

<< דובר >> יבגני סובה (ישראל ביתנו): << דובר >>

כן. את שאלת מתי החוק עולה לדיון.

<< דובר >> ארבל אסטרחן: << דובר >>

הערב, לא מחר. הערב מתי מתחיל. אז יש איזו שעה בערך שיודעים?

<< דובר >> אלכס קושניר (ישראל ביתנו): << דובר >>

ניר, ניר, זהו.

<< יור >> היו"ר ניר אורבך: << יור >>

טוב.

<< דובר >> אלכס קושניר (ישראל ביתנו): << דובר >>

זהו. זהו. זהו.

<< יור >> היו"ר ניר אורבך: << יור >>

מאה אחוז.

<< דובר >> אלכס קושניר (ישראל ביתנו): << דובר >>

חבר'ה, כולם מרוצים.

<< יור >> היו"ר ניר אורבך: << יור >>

טוב. כולנו מיושרים על הסכמות?

<< דובר >> אלכס קושניר (ישראל ביתנו): << דובר >>

כן.

<< יור >> היו"ר ניר אורבך: << יור >>

בסדר גמור. חבר הכנסת פינדרוס, אנחנו עוברים להצבעה, ברשותך. מי בעד סדרי הדיון לפי סעיף 98 כפי שקבענו עכשיו? ירים את ידו, בבקשה.

<< דובר >> נועה בירן - דדון: << דובר >>

ארבעה.

<< יור >> היו"ר ניר אורבך: << יור >>

מי נגד? מי נמנע?

הצבעה

סדרי הדיון נתקבלו.

<< יור >> היו"ר ניר אורבך: << יור >>

תודה רבה. הישיבה ננעלת.

<< סיום >> הישיבה ננעלה בשעה 16:53. << סיום >>